India ge javvee ulhandhun handhah vettunu bai fenijje\nއިންޑިއާގެ ޖައްވީ އުޅަނދުން ހަނދަށް ވެއްޓުނު ބައި ފެނިއްޖެ\nގެއްލިގެން ހޯދަމުން ދިޔަ ވިކްރަމް: ވިކްރަމް ގެއްލިފައިވަނީ މުހިންމު ތަހުލީލުތަކެއް ކުރަން ރާވާފައި ވަނިކޮށް\nޖައްވީ ރޭހުގައި ކުރިއަރާފައިވާ ގައުމުތަކާ އެއް ހަމައަށް ދާން އިންޑިއާގެ ޖައްވީ އިދާރާ، އިންޑިއަން ސްޕޭސް ރިސާޗް އޯގަނިޒޭޝަން (އިސްރޯ) އިން މިއަހަރުގެ ޖުލައި 22 ވަނަ ދުވަހު ހަނދަށް ފޮނުވާލި ޖައްވީ އުޅަނދު ޗާންދްރަޔާން2ހަނދަށް ޖައްސަން އުޅުނު މިޝަން ވަނީ ނާކަމިޔާބުވެފަ އެވެ. އެއީ ވަރަށް ބޮޑު ނާކާމިޔާބީ އެކެވެ.\nހަނދުގެ ދެކުނު ތަނޑިއާއި ވީ ހިސާބުގައި ޖައްވީ އުޅަނދެއް ޖައްސާ، ދިރާސާ ކުރާ ފުރަތަމަ ގައުމަށް ވުމުގެ ޝަރަފު ހޯދަން އިންޑިއާއިން ޖައްވަށް ފޮނުވި ޗާންދްރަޔާން2ގެ މިޝަން އެންމެ ފަހު ވަގުތާ ޖެހެންދެން ވެސް ކުރިޔަށް ދިޔައީ މިޝަން ރާވާފައިވާ ގޮތަށެވެ. ނަމަވެސް ހަނދުގެ ސަތަހައާއި 2.1 ކިލޯމީޓަރު ކައިރިން ދިވާމި މައްސަލަތަކާއި ގުޅިގެން، އެ މިޝަން ނާކާމިޔާބު ވީ އެވެ.\nމިޝަން ފެއިލްވީ އުޅަނދާ ބިމާ ދެމެދު އޮތް ގުޅުން ކެނޑުމާއި ގުޅިގެނެވެ. މަންްޒިލަށް ވާސިލްވާން ދަނިކޮށް ކުއްލިއަކަށް އުޅަނދާއި ކޮންޓްރޯލްގެ ގުޅުން ކެނޑުނީ އެވެ.\nއިންޑިއާގެ ޖައްވީ އުޅަނދު ޗާންދްރަޔާން 2\nއެއީ މޫން ކްރޭޝް ލޭންޑިން އެކެވެ. މި ލޭންޑިންއާއެކު ޗާންދްރަޔާން2ގެ ބައެއް ކަމަށްވާ "ވިކްރަމް" އުޅަނދުން ވަކިވެ ގެއްލުނެވެ. ވިކްރަމް ވެއްޓިފައިވަނީ ހަނދަށެވެ. ނަމަވެސ ވެއްޓިފައިވަނީ ހަނދުގެ ކޮން ތަނަކަށް ކަމެއް ނޭނގުނެވެ.\nއިސްރޯއިން ވިކްރަމް ހޯދުމުގެ މަސައްކަތް ފަށައިގަތެވެ. ވަކިވެގެން ވެއްޓުނު ބައި އިސްރޯގެ ސައިންސްވެރިން ހޯދާފައި ވަނީ ޗަންދްރަޔާން2ދުނިޔެއަށް ފޮނުވި އެތަކެއް ފޮޓޯތަކެއް އެނަލައިޒް ކޮށްގެނެވެ. އަދި ވިކްރަމް ވެއްޓިފައިވަނީ ދެކުނު ހަނދުގެ ތަނޑިއަށް ކަން ވެސް އެނގުނެވެ.\nފޮޓޯތަކުން ވިކްރަމް ފެނުނު ނަމަވެސް އެއަށް ލިބިފައިވާ ގެއްލުން ސައިންސްވެރިންނަށް ދެނެގަނެވިފައެއް ނުވެ އެވެ. އަދި ވިކްރަމް ވެއްޓި އޭގެ ހަރުކުރެވިފައި ހުރި ރާޑަރު ހަލާ ކުވުމުން، އިސްރޯއިން ދަނީ އަލުން ކަނެކެޓް ކުރެވޭނެ ގޮތް ބަލަމުންނެވެ.\nޗަންދްރަޔާން2ގެ ބައެއް ކަމަށްވާ ވިކްރަމްއާ ގުޅުން ކެނޑުނުއިރު ހަނދަށް ޖައްސަން ހުރީ މަދު ސިކުންތުކޮޅަކަށް ވެފައެވެ. އެހެންކަމުން އެ ވަގުތުކޮޅުގައި ގިނަ ބަޔަކު ހީކުރީ އުޅަނދު ކާމިޔާބުކަމާއެކު ހަނދަށް ޖެއްސީ ކަމަށެވެ. އިސްރޯގެ ސައިންސްވެރިން ގަބޫލުކުރީ ވެސް އެގޮތަށެވެ. ސަބަބަކީ ދުނިޔެއިން ހަނދަށް ރޭޑިއޯ ސިގްނަލް ފޮނުވުމަށް 10 މިނިޓާއި 20 މިނިޓުގެ ވަގުތެެއް ނަގާތީ އެވެ.\nވިކްރަމް ހަނދަށް ވެއްޓުނީ، ޖައްސަން އުޅުމުގެ ތެރޭގައި، އެލްޓިޓިއުޑް ހިފަހައްޓާ ހާއްސަ އިންޖީނު ނިވިގެނެވެ. މިއާއެކު ރޭޑިއޯ ސިގްނަލް ކެނޑި ކޮމިއުނިކޭޝަން ސިސްޓަމް ހަލާކުވެ އުޅަނދާއި އިސްރޯގެ ދެމުދުގައި އޮތް މުވާސަލާތީ ގުޅުން ކެނޑިގެން ދިޔައީ އެވެ.\nޖައްވުގެ ތެރެއަށް ފޮނުވާ އުޅަނދުތަށް ތަފާތު ސަބަބުތަކާ ހެދި ގެއްލުމަކީ މަދުން ނަމަވެސް ހިނގާ ކަމެކެވެ. މިގޮތުން މީހާތަނަށް އެންމެ ގަދައަށް ފާހަގަ ކުރެވިފައި ވަނީ ރަޝިއާއިން ޖައްވަށް ފޮނުވި ކާގޯ ޖައްވީ އުޅަނދެއް، މުވާސަލާތީ ހިދުމަތް ކެނޑި ގެއްލުމެވެ. މި އުޅަނދު ފެނިފައިވަނީ ހޯދަން މަސައްކަތް ކުރާތާ ގިނަ އަހަރުތަކެއް ވެފައި ވަނިކޮށެވެ.\nއިންޑިއާއިން އިންސާނުން ޖައްވަށް ފޮނުވަނީ!


Geah COVID vadhdhaa meehakah aharen nuvaanan! - vNews.mv\nވީނިއުސް 26 September 2020, 16:07\nކޮވިޑްގެ ބަދަލުވަމުންދާ ހާލަތްތަކާއެކު ރާއްޖެއަށްވެސް އޭގެ ދެވަނަ ރާޅެއް މިވަނީ ބިންދާލައިފައެވެ. މިހާރު އެ ރާޅުގެބާނިތަކުގެ ތެރެއިން ނުކުމެ، ކޮންމެވެސް ވަރަކަށް ހައްލެއް ލިބެމުން އައިސް، ޕޮޒިޓިވްވާ މީހުން މަދުވަމުން އައި ނަމަވެސް، އަދިވެސް ރައްކާތެރިކަމުގެ ފިޔަވަޅުތަކުން އަތް ދޫކޮށްލެވޭކަށް ނެތެވެ. ކޮވިޑް-19 އިން ރައްކާތެރިވުމުގެ ގޮތުން މާސްކް އަޅައިގެން ބޭރުގައި އުޅުން މަޖުބޫރުކޮށްފައި އެއޮތީވެސް އެހެންވެއެވެ. ނުރައްކަލަކަށް ބަދަލެއް ނާދެއެވެ.\nކޮވިޑް ހުއްޓުވުމާގުޅޭ ގައުމީ ކެމްޕޭންގައި އާއްމުންގެ ހޭލުންތެރިކަން އިތުރުކުރަން ވާހަކަ ދައްކަވަމުން ޕަބްލިކް ހެލްތު އެކްސްޕާޓް، ޑރ. ޝީނާ މޫސާ ދާދިފަހުން ވިދާޅުވީ މާލެ ސަރަހައްދުގައި ވަރަށް ބޮޑަށް ފެތުރިފައި އޮތް ކޮވިޑް-19 އިން އަރައިގަނެވޭނީ އެޗްޕީއޭގެ އެންގުންތަކަށް ފުރިހަމައަށް ބޯލަނބައިގެން ކަމަށެވެ. ކޭސްތައް އިތުރުވާން ފެށުމާއެކު މާސްކް މަޖޫބޫރުކުރުމުން، އެ އަޅައިގެން ބޭރަށް ނުކުންނަން ހަނދާން ހުއްޓަސް، އަތްދޮވުން ފަދަ މުހިއްމު ފިޔަވަޅުތަކަށް ފަރުވާކުޑަކުރެވޭކަން ޕޮޒިޓިވްވާ މީހުންގެ އަދަދުން ފެންނަ ކަމަށް ވިދާޅުވިއެވެ.\n"މާސްކަކީ އަބަދު އަތްލައި އުޅޭ އެއްޗެއް. މާސްކް ތިރިކުރަން ނުވަތަ ރަނގަޅުކޮށްފައި އުޅޭއިރު ހޭންޑް ހައިޖިން މަތިން މިހާރު އެބަ ހަނދާން ނެތޭކަން ފާހަގަކުރެވޭ،"\nޑރ. ޝީނާ މޫސާ\nޑރ. ޝީނާ މޫސާ ފާހަގަކުރެއްވި ފަދައިން، މުޖުތަމައުގައި "ނިއު ނޯމަލް" އުސޫލުގެ ތެރެއިން ގިނަ ބަޔަކު އަންނަނީ މާސްކް އަޅައިގެން އުޅޭއިރު ސަމާލުވާންޖެހޭ ކަންތައްތައް ހަނދާން ނެތެމުންނެވެ. މާސްކް އަޅައިގެން ބޭރުގައި ސަމާލުނުވެ އުޅެފިނަމަ ބަލި ހިފައިގެން ގެއަށްދާ މީހަކަށް ތިމާ ވުމުގެ ފުރުސަތު ވަރަށް ބޮޑެވެ. މާސްކް އެޅުމުގެ ބޭނުމަކީ ކޮވިޑް-19 އިން ރައްކާތެރިވުމެވެ. އެކަމަކު، މާސްކް އެޅުން އޭގެ ބޭނުން ނުހިފޭ ގޮތަކަށް އަޅައިގެން ހުރެފިނަމަ އޭގެން ކުރަންޖެހޭ މަންފާ ނުކުރާނެއެވެ. ލިބެންޖެހޭ ރައްކާތެރިކަމެއް ނުލިބޭނެއެވެ.\nތަފާސްހިސާބުތަކުން ފެންނަން އޮތް ބޮޑު ހަގީގަތަކީ ގެއިން ބޭރަށް ނުނިކުންނަ މީހުންނަށް ވައިރަސްޖެހޭ ނިސްބަތް ހީކުރާ ވަރަށްވުރެން ގިނަކަމެވެ. ޔަގީނުންވެސް އަދި މިހާތަނަށް ހޯދިފައިވާ ހޯދުންތަކުން އެނގެން އޮތް ހަގީގަތަކީ، މިއީ އޭގެ ޒާތުގައި ވައިގެ ތެރޭގައި ދައުރުވާ އެއްޗެއް ނޫން ކަމެވެ. ވައިރަސް ގޭގެއާ ހަމައަށްދަނީ ކޮންމެވެސް މީހެއް މެދުވެރިކޮށެވެ. އެހެންވުމުން، ގެއަށް ވައިރަސް ނުވަނުމުގެ ހުރިހާ ޒިންމާއެއް އޮތީ އެ ގެއެއްގައި ދިރިއުޅޭ ވަކިވަކި ފަރުދުންގެ އަތްމަތީގައެވެ.\nއާއްމުން އެއްތަނަކަށް ޖަމާވާފަދަ ކަންކަން ނުކުރުމާއި ޕާކުތަކާއި ރެސްޓޯރަންޓްތަކަށް ދިޔަޔަސް ގިނައިރުތަކެއް ވަންދެން ނުތިބުމާއި ގައިދުރުކަން ބެހެއްޓުން ފަދަ ކަންކަމަށް ވިސްނަން ޖެހެއެވެ. ކޮފީއަށް ދިއުން ފަދަ ކަންކަމުގައި ހޭދަކުރާ ވަގުތު މަދުކޮށް، ވިޔަފާރިތައް ހިންގާ މީހުންވެސް މުވައްޒަފުންނާއި ހިދުމަތް ހޯދާ މީހުން ގިނަ ވަގުތު އެއް ތަނެއްގައި އުޅެން ހިތްވަރު ނުދީ، ވަގުތު މަދުކުރަން ބާރުއެޅުމަކީ ދިރިއުޅުމުގެ އާދަކާދަތަކަށް މިހާރު މިއޮތް "ނިއު ނޯމަލް" އުސޫލުތަކުގެ ތެރެއިން ގެނެވިދާނެ މުހިއްމު ބަދަލެކެވެ.\nޑރ. ޝީނާ ދެކެވަޑައިގަންނަވާ ގޮތުގައި، މާލޭގެ ކާރޫބާރޫބޮޑު މާހައުލުގެ ތެރޭގައިވެސް މިކަންކަމަށް ވަރަށް ބޮޑަށް ސަމާލުވެ، ވިސްނަން ޖެހެއެވެ.\n"ވަކި ފަރުދެއް ނޫން، އިންސްޓިޓިއުޝަންތަކުން ވެސް މިބަދަލަށް މަސައްކަތް ކުރަންޖެހޭ. ސަރުކާރު އޮފީސްތަކުންވެސް ކުރަންޖެހޭ. ވަރަށް ގިނައިން ކައުންޓަ ސާވިސަސް ދޭއިރު އޮންލައިންކޮށް ދޭގޮތަށް ބަދަލުކުރެވިދާނެ،"\nދިރިއުޅުމުގެ ބައެއް ކަންތައްތައް ފުރިހަމަކުރަން ޒަރޫރީ ބޭނުންތަކުގައި އަދިވެސް އޮތީ މާލެއަށް ބަރޯސާވާން ޖެހިފައެވެ. އެހެންކަމުން، ހާއްސަ އުސޫލެއްގެ ދަށުން ރަށްރަށުން މީހުން މާލެ އަންނަން ޖެހެއެވެ. ހަމަ އެގޮތަށް، މިހާރު ދިމާވެފައިވާ ހާލަތުގެ ސަބަބުން އިގްތިސާދީ ގޮތުން ދިމާވެފައިވާ ބޮޑެތި ދަތިކަމާހުރެ މާލެ ދޫކޮށް ގިނަބަޔަކު އަންނަނީ ރަށްރަށަށް ވެސް ބަދަލުވަމުންނެވެ.\nމާލެ ސަރަހައްދަކީ ކޮވިޑް-19ގެ ނުރައްކާ އެންމެ ބޮޑު ސަރަހައްދެވެ. މި ސަރަހައްދުން ރަށަށްދާ މީހުން ކަރަންޓީނުގެ މުއްދަތަކަށް ގޭގައި ހުރެފައި ނުކުންނައިރު، ކޮވިޑް-19 އަށް ޓެސްޓްކޮށްފައި އާންމުންގެ ތެރެއަށް ދޫކޮށްލި ނަމަވެސް ފަހަކަށްއައިސް ފެންނަން އޮތީ، ކަރަންޓީނުގެ މުއްދަތުގައި އުސޫލާ ހިލާފުވެ ބޭރަށް ގޮސް އުޅުމުގެ ސަބަބުން އެކި ރަށްރަށުގައި ކޮވިޑް-19 ފެތުރޭ މައްސަލައެވެ.\nހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާނު އަދި އެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގުގެ ބަހުންނަމަ، ރަށްރަށަށް ފޮނުވާ މީހުން އުސޫލުތަކާ ހިލާފަށް އަމަލުތައް ބަހައްޓާނަމަ، އެ ލިބެނީ ވަރަށް ބޮޑު ގެއްލުމެކެވެ. އެއީ، ވޭތުވެދިޔަ ހަމަސްދުވަހު، ބަލި ކޮންޓްރޯލް ކުރުމުގައި ހޯދި ކުރިއެރުން ގެއްލިގެން ހިނގައިދާނެ ކަމެއްގެ ގޮތުގައި ޑރ. ނަޒްލާ ސިފަކުރެއްވިއެވެ.\n"ހަ މަސްދުވަހުގެ ތެރޭގައި އަޅުގަނޑުމެން ކުރި ބުރަ މަސައްކަތާއި އެ ދުވަސްތަކުގައި ރައްޔިތުން ތަހައްމަލުކުރި ބުރަ އެއްވެސް ބޭނުމެއް ނެތް ގޮތުގައި ދާނީ ބޭކާރުވެގެން. އެހެންވެ އަޅުގަނޑުމެންގެ އިލްތިމާސެއް މިއީ، ހުރިހާ ބޭފުޅުން ވެސް އުސޫލުތަކާ އެއްގޮތަށް އަމަލުކުރުން،"\nލޮކްޑައުންގައި ނޫނަސް ސަމާލުވާންޖެހޭ ކަންތައް އެބަހުރި؛\nކޮވިޑް-19 އެންމެ ބޮޑަށް ފެތުރެން ފެށިއިރު މާލެ ސަރަހައްދު ލޮކްޑައުންގައި އޮތްއިރު ބޭރަށް ނުކުމެ އުޅެވޭ އެކި އުސޫލުތައް އެޗްޕީއޭގެ ލަފާގެމަތިން އާއްމުކުރިއެވެ. ހަފްތާއަކު ވަކި ދުވަސްތަކެއްގައި ކޮންމެ ގޭބިސީއަކުން މީހަކު ނުކުންނަ ގޮތަށެވެ. ފަހުން އެ އަދަދު އިތުރުވެސް ކޮށްދިނެވެ. ބޭރަށް ނުކުންނަ މީހާ ހާއްސަކޮށް ފަރުވާތެރިވާން ލަފާވެސް ދިނެވެ. މީގެއިތުރުން، ވިޔަފާރިތަކުން ޑެލިވަރީ ކޮށްދޭން ހަމަޖައްސާފައިވާ މީހުން ގައިދުރުކަން ބަހައްޓައިގެން އަމަލުވެސް ކުރިއެވެ. އަދި ގޭގެއިން ޑެލިވަރީ ކުރާ އެއްޗެހި ގެނެސް ބޭނުންކުރަން ފަށަނީ އެ ދޮވެ ސާފުކޮށްގެންނެވެ.\nދިރިއުޅުމަށްޓަކައި މަސައްކަތްކުރަން ޖެހޭއިރު ބޭރުގައި އުޅެންޖެހޭ ވަގުތު ބިނާވަނީ އެމީހަކު ކުރަންޖެހޭ މަސައްކަތެއްގެ މައްޗަށެވެ. އެކި މީހުންނަށް އޮންނަނީ މަސައްކަތް ކުރުމަށް އެކި ވަގުތެވެ. އެކަމަކު، އެ ހުރިހާ ވަގުތެއްގައިވެސް ވިސްނަން ޖެހޭނީ ކޮވިޑް-19 އިން ރައްކާތެރިވުމަށެވެ. އެއީ ގައިންގަޔަށް ހަލުވިކަމާއެކު ފެތުރޭ ބައްޔަކަށް ވާއިރު، ތިމާއަކީ ބަލި ހިފައިގެން ގެއަށްދާ މީހާއަށް ވެއްޖެނަމަ، ބަލީގެ ނުރައްކަލަށް އެ ހުށަހެޅެނީ ގޭގައި ތިބޭ އެންމެނެވެ. އެހެންކަމުން ވީ އެންމެ ފުރިހަމައަކަށް ބަލިން ރައްކާތެރިވުމުގެ ފިޔަވަޅުތައް ވަރުގަދަ ކުރުން މުހިއްމެވެ. ބަލި ޖެހުނަސް ފަސޭހައިން ރަނގަޅުވާ މީހުން ގިނަޔަސް، ވައިރަހުގެ ނުރައްކާ ބޮޑުވެ ފުރާނަ ނުރައްކަލަށް ހުށަހެޅޭ މީހުންވެސް ތިބީމައެވެ.\nކޮވިޑް-19 ހުއްޓުވަން އެކި ގޮތްގޮތަށް އެކި ފިޔަވަޅު އެޅިއްޖެއެވެ. ހަރުކަށި ފިޔަވަޅުތަކެއްގައި ވެސް ދުވަސްތައް ހޭދަކޮށްފީމެވެ. ލުއިތަކެއް ދީފައިވާތީ މިހާރު މިއަންނަނީ އެ ހާލަތަށް ހޭނެމުންނެވެ. މި ބަލި ކޮންޓްރޯލް ކުރުމުގެ އަޒަމުގައި އެންމެންވެސް މަސައްކަތްކޮށްފިނަމަ މީގެ ނަތީޖާ ރަނގަޅުވާނެއެވެ.\nކޮވިޑް-19 އިން އަމިއްލަ ނަފްސާއި އެހެން މީހުން ރައްކާތެރިކުރުމުގައި ކޮންމެ މީހަކަށްވެސް މުހިއްމު ރޯލެއް އަދާކުރެވޭނެއެވެ. އެއީ އެމީހެއްގެ އަމިއްލަ ޒިންމާއާ ގުޅިފައިވާ ކަމެކެވެ. އަދި ރައްކާތެރިވުމުގެ ފިޔަވަޅުތައް ދެމެހެއްޓުމަށް އެހެން މީހުންނަށްވެސް ނަސޭހަތްތެރިވެގެންނެވެ. އަމިއްލަ ގެއަށް ކޮވިޑް-19 ނުވައްދާ މީހަކަށް ތިމާ ވުމުގެ އަމާޒުގައި މަސައްކަތްކުރާނަމަ، އެއީ މި ބަލިމަޑުކަމުން އަރައިގަނެ އާއްމު ހާލަތަކަށް ގެންދަން ވެވޭވެ އެންމެ ބޮޑު އެއް އެހީއެވެ.


Dhen Beynun Vanee Siyaasee Dhaairaa Ah Nikunnan - Kaizeen - Vaguthu\nރާއްޖޭގެ އެންމެ ނަން ހިނގާ މޮޑެލް އަދި ޒުވާނުންގެ މެދުގައި ބޮޑު މަގުބޫލުކަމެއް ހޯދާފައިވާ ކައިޒީން ސިޔާސީ ދާއިރާ އަށް ނިކުންނަން ބޭނުންވާކަން ހާމަކޮށްފިއެެވެ.\nޓީވީއެމްގެ ޕްރޮގްރާމަކަށް ދިން އިންޓަވިއު އެއްގައި ކައިޒީން ބުނެފައި ވަނީ މިހާރުވެސް މޮޑެލިންގެ ދާއިރާގައި ބައިވަރު ޕްރޮޖެކްޓުތައް އެބަހުރި ކަމަށާއި ނަމަވެސް އެ ދާއިރާ އިން އިތުރަށް ކުރިއަށް ދިއުމަށް ގަސްތު ނުކުރާ ކަމަށެވެ.\n"އެބަހުރި ޕްރޮޖެކެޓުތަކާއި އެއްޗެހި ވެސް، ކައި މިހާރު އެހާ ބޮޑަކަށް ގަސްތެއް ނުކުރަން މި ފީލްޑުން ކުރިއަށް ދާކަށް، ބޮޑަށް މިކަން ކުރަން ބޭނުންވާ ކުދިންނަށް ފުރުސަތު ދޭން ބޭނުންވަނީ ." ޓީވީއެމްގެ ޕްރޮގްރާމެއްގައި ވާހަކަ ދައްކަމުން ކައިޒީން ބުނެފައިވެއެވެ.\nއަލަށް މޮޑެލިން ފަށާ ކުދިންނަށް އެ ފުރުސަތު ދިނުމަށް ކައިޒީން މޮޑެލިން ދޫކޮށް ސިޔާސީ ދާއިރާ އަށް ނިކުތުމުގެ އެންމެ ބޮޑު ބޭނުމަކީ އަންހެނުން ބާރުވެރި ކުރުމަށް ކަމަށްވެސް ކައިޒީން ވަނީ ބުނެފައެވެ.\nމޮޑެލިން ދޫކޮށްލި ނަމަވެސް، ލަަވައެއް ނުވަތަ ފިލްމަކުން އަދިވެސް ކައިޒީން ފެނުމުގެ ފުރުސަތު އޮތްކަން އޭނާ ފާހަގަކޮށްފައި ވާއިރު މިއީ ކައިޒީންގެ ފޭންސް އަށް ލިބޭ އުފާވެރި ހަބަރެއް ކަމުގައި ވާނެއެވެ.\nކައިޒީން އަކީ އެތައް ވިޔަފާރި ތަކެއްގެ ބްރޭންޑް އެމްބެސެޑާ ކަމުގައިވާއިރު އިންސްޓަގްރާމުން ކައިޒީން ފޮލޯ ކުރާ މީހުންގެ އަދަދު އުޅެނީ ލައްކަ އަކަށް ވުރެން މަތީގައިކަން ފާހަގަކޮށްލެވެއެވެ.\nއޭޕްރީލް 27, 2021 17:25\nމިހާރު މިއޮތް ސިޔާސީ ކޮއްޓަށް، ހެޔޮވަރުގެ ކުއްޖެއް ތީ، ކޮށީގަ ހުސް ބޭކާރުމީހުން، ތިވެސް އެކަހަލަ ބޭކާރު މީހެއް.\nއޭޕްރީލް 27, 2021 18:59\nނަހުލާ މެންނައް ވަންޔާ ނުވާންވީ ސަބަބެއް ނެއް.\nއޭޕްރީލް 27, 2021 22:02\nއޭޕްރީލް 27, 2021 17:26\nއެއިރުން މީނާގެ އެމްބަސަޑަރު ކަން ބަލާނީ ދާއިރާގެ މީހުން އެކަނި!\nއޭޕްރީލް 27, 2021 22:50\nއަދުރޭ މަށަށް ހީވަނީ ސަރުކާރުން މީނާ ގަތީކަމަށް މީނާގެ އިޝްގުގެ ޖެހިގެން އުޅޭ އެތެއް ހާސް ބަޔަކު އެބަ ތިބި..އެހެންވެ އެވޯޓުތައް ހޯދަން 2023ގައި އުޅެނީ މީނަޔަށް ވަރުގަދަ މަގާމަކާ ލާރި އޮއްސާ އަމިއްލަ ފައިދާ ހޯދަންވެގެން\nއޭޕްރީލް 27, 2021 17:38\nޢަންހެނުން ބާރު އެއްޗެހިލަވާ ބާރުވެރިކުރުވަން ބާ\nއޭޕްރީލް 27, 2021 20:40\nދާއިރާގެ ރައްޔިތުން އޮރިޔާންކުރުވަން...\nއޭޕްރީލް 27, 2021 17:41\nއޭޕްރީލް 27, 2021 17:46\nޕޮރޮޖެެކްއްޱެއް ނުލިބޭމިހާރު ޣަމިއްލަ އަޔް މާމޮޅުވެގެން އުޅޭ ކަސްބީ ގޮލަޢެއް ސޮޕޮޖް ޖިނގިޔާ ހަހަހަހަ\nއޭޕްރީލް 27, 2021 17:54\nރައީސް ނަޝީދުގެ ރަނިންމޭޓަކަށް ނުކުންނަންފެނޭ. އަންނަ ރިޔާސީ އިންތިޚާބުގައި. އޭރުން ކާމިޔާބުވާނެ.\nއޭޕްރީލް 27, 2021 17:56\nއައްނަ ރިޔާސީ އިންތިހާބުގައި ރައީސް ކަމަށް ކުރިމަތި ލައްވަނީކަމައް ވެދާނެ.\nއޭޕްރީލް 27, 2021 18:06\nމިހާތަނަށް ނުފެންނަ ފޮޓޯ އާއި ވީޑިއޯ ފެނިގެންދާނެކަމަށް އުންމީދުކުރަން\nއޭޕްރީލް 27, 2021 18:14\nރަނގަޅު ނިންމުމެއް ، މަގޭ ވޯޓާ ލިބޭނެ.\nއޭޕްރީލް 27, 2021 18:31\nދުވަސް ކޮޅަކުން މުޅި މަޖިލީހުގައި އުޅޭނީ ބިކިނީ ލައިގެން. އަންހެންވެސް ފިރިހެންވެސް\nއޭޕްރީލް 27, 2021 18:47\nކައިޗިން އަދި މިގައުމުގަ ވެ ރިކަން ކު ރާނ..... ސިޔާ ، ސީ، ގުޅޭނެ...މަ ވޯޓާ މަ ދެއްނޫ ތަޔަށް..\nއޭޕްރީލް 27, 2021 18:49\nމީނަ މިކަން ކުރިއްޔާ އެހެން ކުއްޖަކަށް ފުރުސަތު ނުލިބނީތަ؟ހާދަ ބޮޑާ ފޮނި މީހެއްދޯ\nއޭޕްރީލް 27, 2021 19:36\nއެމްޑީޕީ .. ކަލޭމެން ކައިޒީންނައް މިނިސްޓަރުކަން އަވަހައް ދީ.. ނަހުލާއަށް ވުރެ މާ ކުރީގަ ކަންކަން ހިންގާލަދޭނެ.. އެހެންނުން ކައި.\nއޭޕްރީލް 27, 2021 19:47\nމިނިސަޓަރީއޮފް ޓިކްޓޮކް އިންސްޓަގުރާމް އެންޑު ޑޭޓިންގެ މިނިސްޓަރަކައް ކައިޒީން ލަސްނުކޮއް ހަމަޖައްސައި ދެއްވުމައް އިބުރާހިމް މުހަންމަދު ސޯލިހު އާއި ކެނެރީގޭ ނަޝީދު އަށް ގޮވާލަން. އަދި މިނިސްޓަރުކަމުގެ ޕާޓީ ބޭއްވުމައް ރާއްޖޭގެ ސަފާރީ ބޯޓެއް ހަމަޖައްސަވައިދެއްވުމައް ދަންނަވަން.\nއޭޕްރީލް 27, 2021 20:38\nޑޭޓަކަށް ދަނީ ރައިސް ސޯލިހާ އެކުގަޔޯ\nއޭޕްރީލް 27, 2021 20:45\nއޭޕްރީލް 27, 2021 22:57\nއޭޕްރީލް 28, 2021 06:43\nރަނގަޅު. ދަަތްޖަހާ ޕާޓީއަކަށް ސަޅި ބިޓުންނެއް ނުދާނެ\nއޭޕްރީލް 28, 2021 18:10\nވަރިހަމަ ދޯ ދެ އިންޗީގެ ސްޕޮނަޖް ގަނޑެއް ޖަހައިގެން ދުވިއަސް ދެން. ތި އެމްޑީޕީ ވާނީ ހަމަ އެމްޑީޕީއަށް


Loabiveriyaage mamma ah kidney hadhiyaakurumun landudheefi\nލޯބިވެރިޔާގެ މަންމައަށް ކިޑްނީ ހަދިޔާކުރުމުން ލަނޑުދީފި\nލޯތްބަކީ ވަރަށް ބާރުގަދަ އެއްޗެކެވެ. ބައެއް މީހުން ލޯބިވާ އެމީހަކު އެންމެ ލޯބިވާ މީހާއަށްޓަކައި ފުރާނަ ދޭން ވެސް ތިބެނީ ތައްޔާރަށެވެ. މެކްސިކޯގެ ބާޖާ ކެލިފޯނިއާގައި ދިރިއުޅޭ އުޒިއެލް މާޓިނޭޒް އަކީ ވެސް މިފަދަ ޒުވާނެކެވެ. އޭނާގެ ލޯބިވެރިޔާގެ މަންމަގެ ދެ ކިޑްނީ ފެއިލްވެ ކިޑްނީ ޓްރާންސްޕްލާންޓް ހަދަން ޖެހުނެވެ. އަދި ކިޑްނީ ނުލިބިގެން އުޅެނިކޮށް އުޒިއެލް ވަނީ ކިޑްނީ ހަދިޔާކޮށްފަ އެވެ. ލޯބިވެރިޔާ ދެކެ ވާ ލޯތްބެއްގެ ބޮޑުކަމުން އޭނާގެ މަންމަގެ ފުރާނަ ސަލާމަތްކޮށްދޭން ބޭނުންވާތީ އެވެ.\nނަމަވެސް ކިޑްނީ ދިނުމުން ދެން ދިމާވީ ވަރަށް ދެރަ ގޮތެވެ. އުޒެއިލް ދޫކޮށްލާފައި ގޮސް އޭނާގެ ލޯބިވެރިޔާ އެހެން މީހަކާ ކައިވެނި ކުރީ އެވެ.\nއިނގިރޭސި ވިލާތުގެ 'ދަ ސަން' ނޫހުގައިވާ މި ޚަބަރުގައި ބުނެފައިވާ ގޮތުގައި އުޒެއިލް އަކީ ޓީޗަރެކެވެ. އުޒެއިލް ޝެއާކުރި ޓިކްޓޮކް ވީޑިއޯއެއްގައި އޭނާ ކިޔައިދިފައިވާ ގޮތުގައި ލޯބިވެރިޔާ އޭނާ ދޫކޮށްލާފައި ގޮސް އެހެން މީހަކާ ކައިވެނިކުރީ ލޯބިވެރިޔާގެ މަންމަ އަށް ކިޑްނީ ހަދިޔާ ކުރިތާ އެންމެ މަހެއް ވީތަނާ އެވެ.\nމި ވީޑިއޯ މިހާތަނަށް 16 މިލިއަނަށް ވުރެ ގިނަ ފަހަރު ބަލާފައި ވެއެވެ. އަދި ވީޑިއޯގެ ކޮމެންޓް ސެކްޝަންގައި ލިޔެފައިވާ ގިނަ ކޮމެންޓްތަކުގައި ވަރަށް ގިނަ މީހުން ވަނީ އުޒެއިލް އަށް ހަމްދަރުދީ ފާޅުކޮށްފަ އެވެ. އަދި އޭނާ ކަހަލަ ރަނގަޅު މީހަކަށް އެކަހަލަ ލޯބިވެރިޔަކު ގެއްލުނީތީ ހިތާމަނުކުރުމަށް ވެސް ގިނަ ބަޔަކު އެދިފައި ވެއެވެ.\nއުޒެއިލް ބުނީ ލޯބިވެރިޔާ ލަނޑު ދިނަސް އޭނާ ލޯބިވެރިޔާ ދެކެ ނަފުރަތު ނުކުރާ ކަމަށެވެ. އަދި ކޮންމެވެސް ދުވަހަކުން އެމީހުންނަށް އެކުވެރިންގެ ގޮތުގައި ވާޙަކަ ދެއްކޭނެ ކަމަށް އުންމީދުކުރާ ކަމަށެވެ. ނަމަވެސް އުޒެއިލް ވަނީ އޭނާގެ ވާހަކަ އަޑުއެހި ކޮންމެ މީހަކަށް ވެސް ރަނގަޅު ނަސޭހަތެއް ދީފަ އެވެ. އޭނާ އަމަލުކުރި ގޮތަށް އެއްވެސް މީހަކު އަމަލު ނުކުރުމަށެވެ.\nކުއްޖެއްގެ ބޮލުގައި އުކުނު ގިނަކަމުން ބޯކޮށާ މީހާ ކޮސްވެއްޖެ


galehiri: ޖިހާދުކުރުމާއި، އޭގެ މާނައާއި، އޭގެ ޙިކުމަތް - 1\nޖިހާދުކުރުމާއި، އޭގެ މާނައާއި، އޭގެ ޙިކުމަތް - 1\nޖިހާދުގެ މާނައާއި ޖިހާދުކުރާ ގޮތަކީ ކޮބައިތޯއެވެ؟ އަދި މުސްލިމަކަށް ޖިހާދުކުރެވޭނީ ކިހިނަކުންތޯއެވެ؟\nމާތް ﷲ އަށް ޙަމްދުކޮށް އެކަލާނގެ ރަސޫލާއަށް ޞަލަޥާތާއި ސަލާމް ލެއްވުން އެދި ދުޢާކުރަމެވެ.\nޖިހާދަކީ، އޭގެ މާނަ ނޭދެވޭ ގޮތުގައި ބޭނުންކުރެވޭ ކަލިމަތަކުގެ ތެރެއިން ކަލިމައެކެވެ. މިކަމުގެ ސަބަބަކީ، އޭގެ ޞައްޙަ މާނަ (ގިނަ ބަޔަކަށް) ފަހުމް ނުވުމެވެ. (ޢަރަބި ބަހުގައި) "ޖިހާދު" މިލަފުޒު އައިސްފައިވަނީ، "އަލްޖަހްދު" މި ލަފުޒުންނެވެ. ޖަހުދަކީ ވަރުބަލިވުމެވެ. ނުވަތަ "ޖިހާދު" އައިސްފައިވަނީ، "އަލްޖުހުދު" މި ލަފުޒުންނެވެ. ޖުހުދުގެ މާނައަކީ، ބާރެވެ.\nފަހެ، ޖަހުދު އިޙުސާސްކުރެވޭ ވަރަށް، މުޖާހިދު، ޖުހުދު ބޭނުންކުރެއެވެ. މާނައަކީ، ވަރުބަލިކަން އިޙުސާސްކުރެވޭ ވަރަށް އޭނާ ބާރު ބޭނުންކުރެ އެވެ. (މިތަނުގައި ބާރު ބޭނުންކުރުމޭ ބުނެވެ ބަހުގެ މާނައީ، ގަދައަޅައި މަސައްކަތް ކުރުމެވެ.)\nއެހެންވީމާ، ޖިހާދުގެ މާނައަކީ، އެދެވިގެންވާ ކަމެއް ޙާޞިލުކުރުމަށް ނުވަތަ ނޭދެވޭ ކަމެއް އެއްކިބާކުރުމަށް ގަދައަޅައި މަސައްކަތްކުރުމެވެ. މީގެ މާނައަކީ، އޭނާ ގަދައަޅައި މަސައްކަތްކުރަނީ، ފައިދާހުރި ކަމެއް ޙާޞިލުކުރުމަށްޓަކަ އެވެ. ނުވަތަ ގެއްލުދެނިވި ކަމެއް އެއްކިބާކުރުމަށްޓަކައެވެ. ޙިއްސީ ކަންކަމާއި މަޢުނަވީ ކަންކަމުގައި އެކިއެކި ވަސީލަތްތައް ބޭނުންކޮށްގެން އެކަން ކުރެވިދާނެއެވެ. އޭގެ މިސާލަކީ، ހަވާނަފުސާއި ޝައިޠާނާގެ ކިބައިން އެއްކިބާވުމަށްޓަކައި ކުރާ ޖިހާދެވެ. އަދި ފަޤީރުކަމާއި ޖާހިލުކަމާއި ބަލި މަޑުކަމާ ދެކޮޅަށް ކުރާ ޖިހާދެވެ. މިނޫން ކަންކަމުގައި ކުރާ ޖިހާދުތައް ވެސް ވެ އެވެ.\nޖިހާދުކުރުމާ ބެހޭގޮތުން (ކީރިތި ޤުރުއާނާއި ޠާހިރު ސުންނަތުގައި) ވާރިދުވެފައިވާ ނައްޞުތައް ވަރަށް ގިނަ އެވެ. ހަތިޔާރު އަޅައިގެން ކުރާ ޖިހާދުގެ ވާހަކަ، އޭގައި ބަޔާންވެފައި ވެއެވެ. އެ ބާވަތުގެ ޖިހާދަކީ، ނަފުސާއި މުދަލާއި ތަކެއްޗަށް ގެއްލުންދޭ އަނިޔާވެރިންނާ ދެކޮޅަށް ކުރާ ޖިހާދެކެވެ. އެ ޖިހާދުގައި މަރުވާ މީހާ ވާނީ، ޝަހީދެއް ކަމަށެވެ. އެކަން ޞައްޙަ ޙަދީޘުން ސާބިތުވެ އެވެ. އެ ބާވަތުގެ ޖިހާދު ކުރެވެނީ، ޤައުމުތަކަށާއި މުޤައްދަސް ތަންތަނަށް އަރައިގަނެ އަނިޔާވެރިކަން އިސްކުރާ މީހުންނާ ދެކޮޅަށެވެ.\nއިސްލާމީ ޝަރީޢަތުގައި، ﷲ ގެ މަގުގައި ޖިހާދުކުރުމޭ ބުނެވޭ ބަހުގެ އެއް މާނައަކީ، ﷲ ގެ ދީން މަތިވެރިކުރުމަށްޓަކައި ކުރާ ހަނގުރާމައެވެ. އެކަން ކުރުމަށް ބޭނުންކުރާ ވަސީލަތަކީ، ހަމައެކަނި ހަތިޔާރެއް ނޫނެވެ. އޭގެ އިތުރުން އެކަމަށް ބޭނުންވާ ތައްޔާރީތައް ވުމާއި އެކަމަށް ބޭނުންވާ ތަކެތި ހޯދުމާއި އެކަމަށް ޕްލޭންކުރުން ވެސް ހިމެނެ އެވެ. މި މާނައިގައި ކުރެވޭ ޖިހާދުގައި ވަރަށް ގިނަ މީހުންގެ ބައިވެރިވުންވެ އެވެ. އޭގެތެރޭގައި، ދަނޑުވެރިންނާއި އުފެއްދުންތެރިންނާއި ވިޔަފާރިވެރިންނާއި ޑަކުޓަރުންނާއި އިންޖިނޭރުންނާއި މަސައްކަތު މީހުންނާއި ސަލާމަތީ ބާރުތަކުގެ މުއައްޒަފުންނާއި ދީނީ ޢިލްމުވެރިންނާއި ލިޔުންތެރިން ހިމެނެއެވެ. އެއިން ކޮންމެ މީހަކުމެ، ދުރުން ނުވަތަ ކައިރިން، ޖިހާދުކުރުމުގައި ބައިވެރިވެ އެވެ.\nއިސްލާމީ މުޖުތަމަޢު އުފެދިގެން އައިއިރު، ޖިހާދުކުރުމަކީ، އެކަމެއްގައި މުސްލިމުން އެންމެ ބޮޑަށް މަޝްޣޫލުވެގެން އުޅުނު ޢަމަލެވެ. އެކަމަށް ބާރުއަޅުއްވާފައިވާ، ގިނަގުނަ އާޔަތްތަކާއި ޙަދީޘްތައް ވެ އެވެ. އޭގެތެރެއިން އާޔަތެއްގައި ވެ އެވެ.\n(انفِرُواْ خِفَافًا وَثِقَالاً وَجَاهِدُواْ بِأَمْوَالِكُمْ وَأَنفُسِكُمْ فِي سَبِيلِ اللَّهِ ذَلِكُمْ خَيْرٌ لَّكُمْ إِن كُنتُمْ تَعْلَمُونَ) އައްތައުބާ: 41،\nމާނައީ، "ލުއިކަމާއެކުގައްޔާއި، ބުރަކަމާއެކުގައި، ތިޔަބައިމީހުން (ހަނގުރާމައަށް) ނުކުންނާށެވެ! އަދި ތިޔަބައިމީހުންގެ މުދާތަކާއި، ނަފުސުތަކުން ﷲ ގެ މަގުގައި ޖިހާދުކުރާށެވެ! ތިޔަބައިމީހުންނަށްޓަކައި، އެގޮތް ހެޔޮކަން ބޮޑެވެ. ތިޔަބައިމީހުންނަށް (އެކަން) އެނގޭކަމުގައި ވާނަމަ އެވެ."\nދުޝްމަނުން، އަޅުގަނޑުމެންނަށް ހަމަލަދީފިނަމަ، ޖިހާދުކުރުމަކީ، އެކަމަށް ކުޅަދާނަވެގެންވާ ކޮންމެ މީހެއްގެ މައްޗަށް، ޢައިނިއްޔަ ފަރުޟެކެވެ. އެބައިމީހުން ހަމަލަ ނުދޭނަމަ، އެއީ، ކިފާޔަތުގެ ފަރުޟެކެވެ. ޖިހާދު ކުރުމަށް ނުކުތުމުގެ އަމުރު އިމާމާ (އެބަހީ، ޤައުމުގެ ވެރިޔާ) ކޮށްފިނަމަ، އެކަން ކުރުމަކީ، ވާޖިބެކެވެ. މިކަމުގެ ދަލީލަކީ، އައްތައުބާ ސޫރަތުގެ 38 ވަނަ އާޔަތެވެ.\n(يَا أَيُّهَا الَّذِينَ آمَنُواْ مَا لَكُمْ إِذَا قِيلَ لَكُمُ انفِرُواْ فِي سَبِيلِ اللَّهِ اثَّاقَلْتُمْ إِلَى الأَرْضِ أَرَضِيتُم بِالْحَيَاةِ الدُّنْيَا مِنَ الآخِرَةِ فَمَا مَتَاعُ الْحَيَاةِ الدُّنْيَا فِي الآخِرَةِ إِلاَّ قَلِيلٌ)\nމާނައީ، "އޭ އީމާންވެއްޖެ މީސްތަކުންނޭވެ! ﷲ ގެ މަގުގައި ހަނގުރާމަ ކުރުމަށް ނުކުންނާށޭ ތިޔަބައިމީހުންނަށް އެންގެވި ހިނދު، ތިޔަބައިމީހުން ބިމަށް ބަރުހެލިވެގަތީ ކީއްވެގެންހެއްޔެވެ؟ އާޚިރަތަށްވުރެ ދުނިޔޭގެ ދިރިހުރުމަށް ތިޔަބައިމީހުން ރުހުނީހެއްޔެވެ؟ ދުނިޔޭގެ އުފަލާއި، އަރާމަކީ އާޚިރަތާ އަޅައިބަލާއިރު، މަދު އެތިކޮޅެއް ކަމުގައި ނޫނީ ނުވެ އެވެ."\nއަދި ބުޚާރީއާއި މުސްލިމު ރިވާކުރައްވާފައިވާ (وَإِذَا اسْتُنْفِرْتُمْ فَانْفِرُوا) މި ޙަދީޘެވެ. މާނައީ، "ޖިހާދުކުރުމަށް ތިޔަބައިމީހުންނަށް (އިމާމާގެ ފަރާތުން) އަމުރުކުރެވިއްޖެނަމަ، ލަސްނުވެ އެކަމަށް ނުކުންނާށެވެ!" (އިމާމާގެ ހުއްދައާ ނުލައި ޖިހާދު ކުރުމަށް ނުކުތުމަކީ ހުއްދަވެގެންވާ ކަމެއް ނޫންކަން މިތަނުގައި ފާހަގަކޮށްލަން ޖެހެ އެވެ.)\nއިސްލާމް ދީނަށް ގޮވާލުން ދުނިޔޭގެ ކަންކޮޅުތަކަށް ފެތުރިގެންދިޔަ އެވެ. އެއީ، ދުނިޔޭގެ ކަންކޮޅުގައި އިސްލާމް ދީން ފެތުރުމަށްޓަކަ އެވެ. އެކަން ކުރީ، އެކަމަށް ކުޅަދާނަވެގެން ނުވާ މީހުންގެ ބަދަލުގައި، އެކަމަށް ކުޅަދާނަވެގެންވީ މީހުންނެވެ. އިމާމާ، ޖިހާދު ކުރުމަށް ގޮވާލާ ހިނދު، އެކަމަށް އިޖާބަ ދިނުމަށް ތައްޔާރުވެގެން ހުރުމަކީ، ކޮންމެ މުސްލިމެއްގެ މައްޗަށްމެ ވާޖިބުވެގެންވާ ކަމެކެވެ. އެގޮތުން ކޮންމެ މީހަކުމެ ހުންނަންވާނީ، އެކަމަށް ތައްޔާރުވެވެން އޮތް އެންމެ މަތީ ދަރަޖައަށް ތައްޔާރުވެގެންނެވެ. މާތް ﷲ ވަޙީކުރައްވާފައި ވެ އެވެ.\n(وَأَعِدُّواْ لَهُم مَّا اسْتَطَعْتُم مِّن قُوَّةٍ)\nމާނައީ، "އެއުރެންނާ ދެކޮޅަށް ތިޔަބައިމީހުންނަށް ކުޅަދާނަވީހައި ބާރެއް ތިޔަބައިމީހުން ތައްޔާރުކުރާށެވެ!"\nނަމަވެސް، އިސްލާމް ދީން ފެތުރުމަށް އޮތް ހަމައެކަނި ވަސީލަތަކީ، ހަތިޔާރުގެ ބޭނުންކުރުމާއި ހަނގުރާމަކުރުން ތޯއެވެ؟ ޙަޤީޤަތުގައި، މުސްލިމުން، ހަތިޔާރުގެ ބޭނުންކޮށް، ހަނގުރާމަ ކޮށްފައިވަނީ، މައިގަނޑު ދެ ލަނޑުދަޑި ޙާޞިލުކުރުމަށްޓަކަ އެވެ. އެއީ:\n1. ކުރިމަތިވެފައިވާ ނުވަތަ ކުރިމަތިވަމުން އަންނަ ޢުދުވާނީ ހަމަލައެއް އިނދަޖައްސާލުން.\n2. އިސްލާމް ދީނަށް ގޮވާލުމުގެ މަގު އަމާންކުރުން.\nބަދުރު ހަނގުރާމައާއި އުޙުދު ހަނގުރާމައާއި ޚަންދަޤު ހަނގުރާމަ ފަދަ ހަނގުރާމަތައް ކުރެވުނީ، ކުރިމަތިވެފައިވާ ދުޝްމިނުންގެ ހަމަލައެއް އިނދަޖައްސާލުމަށްޓަކަ އެވެ. އެއީ، ދުޝްމިނުން ކުރިމަތިކުރި، ނިކަން ފާޅުކަން ބޮޑުވެގެންވާ ޢުދުވާނީ ހަމަލަތަކެކެވެ. އަނިޔާ ލިބޭ މީހުންނާ އަޅާލައި އެހީތެރިވެދިނުން، އޭގެތެރޭގައި ހިމެނެ އެވެ. މާތް ﷲ ވަޙީކުރައްވާފައިވެ އެވެ.\n(وَإِنِ اسْتَنصَرُوكُمْ فِي الدِّينِ فَعَلَيْكُمُ النَّصْرُ)\nމާނައީ، "އަދި ދީނުގެ ނަމުގައި އެއުރެން ތިޔަބައިމީހުންގެ އެހީއަށް އެދިއްޖެނަމަ، އެއުރެންނަށް ނަޞްރުދިނުން ތިޔަބައިމީހުންގެ މައްޗަށް ހުއްޓެވެ."\nމައްކާ ފަތަޙަ ކުރެއްވުނީ، ކުރިމަތިވަމުން އަންނަ ޢުދުވާނީ ޙަމަލައެއް އިނދަޖައްސާލުމަށްޓަކަ އެވެ. އެހެނީ، ނަބިއްޔާ (ޞައްލަ ﷲ ޢަލައިހި ވަސައްލަމަ) އާއެކު ވެފައިވާ އެއްބަސްވުމާ، ޤުރައިޝު ވަންހައިގެ މީހުން ޚިލާފުވި އެވެ. ޙުދައިބިއްޔާ ހަނގުރާމައާއި ތަބޫކު ހަނގުރާމަ ފަދަ ހަނގުރާމަތަކުން އެކަން އެނގެ އެވެ.\nމަގު އަމާންކުރެވުނީ، ދުނިޔޭގެ ކަންކޮޅުތަކަށް އިސްލާމް ދީން ފެތުރުމަށްޓަކައި، މަދީނާގެ އިމުން ބޭރުގައި މުސްލިމުން ޙަރަކާތްތެރިވުމުގަ އެވެ. އެހެނީ، އިސްލާމް ދީނަށް ދެވޭ ދަޢުވަތަކީ، ދުނިޔޭގެ އެންމެހައި މީސްތަކުންނަށް ދެވޭ ބައިނަލްއަޤުވާމީ ދަޢުވަތެކެވެ.\nއިސްލާމްދީނުގައި ޖިހާދުކުރުން ފަރުޟުކުރައްވާފައިވާކަމަށް ވަނީނަމަ،\nއަދި ކީރިތި ރަސޫލާ (ޞައްލަ ﷲ ޢަލައިހި ވަސައްލަމަ)، ފޮނުއްވެވުނީ، އިބްނު ޢުމަރުގެ އަރިހުން އަޙުމަދު ރިވާކުރައްވާފައިވާ ފަދައިން، ކަނޑިއާއެކުގައި ކަމަށްވަނީނަމަ،\nއަދި އިތުރު އެކަލޭގެފާނުގެ ރިޒުޤު ލެއްވެވިފައިވަނީ، އިތުރު އެކަލޭގެފާނުގެ ލޮންސިކޮޅުގެ ހިޔަލުގައި ކަމުގެ ޚަބަރު ދެއްވާފައިވާ ކަމަށް ވަނީނަމަ،\nއަޅުގަނޑުމެން ދެނެގަންނަންވީ، ބާރު ލިބިގަތުމަށް އިސްލާމް ދީން އަމުރުކޮށްފައިވާ ކަމެވެ. ކީއްތޯ އެވެ. އެންމެ މަތީ ދަރަޖައަށް އާރާއި ބާރު ލިބިގެން ތިބުމަށް އިސްލާމް ދީން ވަނީ ގޮވާލާފަ އެވެ. މިގޮތަށް އަމުކޮށް، މިކަމަށް ގޮވާލާފައިވަނީ، މުސްލިމުންނަކީ، އަލަށް ފާޅުވި ބާރެއް ކަމަށް ވީތީ އެވެ. އޭރު ދުނިޔޭގައިވާ އެހެން ބާރުތަކުން، އެ ބާރުތަކާ އެއްހަމައިގައި މުސްލިމުންގެ ފައިތިލަ ސާބިތުވިޔަ ނުދިނުމަށްޓަކައި، ހަނގުރާމަ ކުރާނެކަމީ، ވަންހަނާ ވެފައިވާ ކަމެއް ނޫނެވެ. އެގޮތަށް ޢަމަލުކުރުމަކީ، ހުރިހައި ޒަމާނެއްގައި ވެސް އިންސާނުންގެ ތެރޭގައި ކަން އޮތް ގޮތެވެ. އެހެންވީމާ، އިސްލާމްދީން މިވުޖޫދުގައި ދެމި އޮތުމަށާއި އޭގެ ރިސާލަތު އަދާކުރުމަށްޓަކައި، އަލަށް އުފެދޭ އިސްލާމީ އާރާއި ބާރު ދިފާޢުކުރަން ޖެހެ އެވެ. އިސްލާމް ދީނަށް ގޮވާލުމަކީ، ވަކި ޒަމާނެއްގައި ވަކި ތަނަކަށް އައި ކަމެއް ކަމުގައި ވީނަމަ، ހަތިޔާރުގެ ބޭނުންކުރަން ޖެހޭނީ ހަމައެކަނި ދިފާޢީ ބޭނުމުގަ އެވެ. ނަމަވެސް، އިސްލާމީ ދަޢުވަތަކީ، ދުނިޔޭގެ އެންމެނަށް ފޯރަންޖެހޭ، ބައިނަލް އަޤުވާމީ ދަޢުވަތެކެވެ. އެކަން ކުރެވޭނީ، ދުނިޔޭގެ ކަންކޮޅުތަކަށް ދަތުރުފަތުރު ކޮށްގެންނެވެ. ދަތުރުފަތުރު ކުރުމަކީ، ނުރައްކާތަކާ ކުރިމަތިވާނެ ކަމެކެވެ. ދީނަށް ދަޢުވަތު ދިނުމަށްޓަކައި ކުރާ ދަތުރުފަތުރުތަކުގައި މުސްލިމުން ހަތިޔާރު އަޅަން ޖެހުނީ، މިހެންވެގެންނެވެ. އެ ދަތުރުތަކުގައި ކުރިމަތިވާ ދުޝްމިނުންގެ ހަމަލަތަކުން ސަލާމަތްވުމަށްޓަކަ އެވެ.\nދީނަށް ގޮވާލުމަށްޓަކައި ކުރެވޭ ދަތުރުތަކުގެ މަގުމަތި އަމާންކުރުމަށްޓަކައި، ހަތިޔާރަކީ އިހުޒަމާނުގައި ކޮންމެހެން ބޭނުން އެއްޗެއް ކަމަށްވިޔަސް، މިހާރު ކަންއޮތީ އެގޮތަކަށް ނޫނެވެ. މިހާރު، އިސްލާމީ ޤައުމުތަކަށް އަރައިގަންނަ ދުޝްމިނުންގެ ކިބައިން ސަލާމަތްވުމަށްޓަކައި މެނުވީ، ހަނގުރާމައިގެ ހަތިޔާރު ބޭނުންކުރާކަށް ނުޖެހެ އެވެ. އިހުޒަމާނާ ޚިލާފަށް، ދަތުރުފަތުރު ނުކޮށް، ދީން ފަތުރާނޭ އެތައް ވަސީލަތްތަކެއް މިޒަމާނުގައި ވެ އެވެ. އެހެންވީމާ، ދަތުރު މަތީގައި ކުރިމަތިވެދާނެ ނުރައްކާތަކެއްގެ ބިރެއް، މިޒަމާނަކު ނެތެވެ. ނޫސްތަކާއި ލިޔެކިއުމާއި އެފަދަ ތަކެތި ވަނީ، ޤައުމުތަކުގެ އިންތައް ފަހަނައަޅައި ފެތުރިފަ އެވެ. އެފަދަ ތަކެތި، ކޮންމެވެސް ވަރަކަށް ކޮންޓްރޯލްކުރެވޭކަމަށް ވަނީނަމަ، ރޭޑިޔޯތަކުގެ އަޑު ވަނީ، އެއްވެސް ހުރަހެއް ނެތި، މުޅި ދުނިޔެއަށް ފެތުރިފަ އެވެ. މީސްތަކުން އެބައިމީހުންގެ ނިދާ ކޮޓަރިތަކުގެ އެނދުމަތީގައި ތިބޭއިރު، އެއްވެސް ހުރަހެއް ނެތި، އަދި މަނާކުރެވޭނެ ފަރާތެއް ނެތި، ރޭޑިޔޯގެ އަޑު (އިންޓަރނެޓާއި، ޓީވީގެ ޒަރީޢާއިން ވެސް) އެބައިމީހުންނާ ހަމައަށް ވާސިލުވެ އެވެ.\nހިޖުރައިގެ ކުރިން، ނަބިއްޔާ (ޞައްލަ ﷲ ޢަލައިހި ވަސައްލަމަ)، ޙަދީޘްކުރެއްވިކަމަށް ރިވާވެފައި ވެ އެވެ.\n(أَمَا وَالَّذِى نَفْسُ مُحَمَّدٍ بِيَدِهِ لَقَدْ جِئْتُكُمْ بِالذَّبْحِ)\nމާނައީ، "ދަންނާށެވެ! މުޙައްމަދުގެފާނުގެ ނަފުސު އެކަލާނގެ ޔަދު ޤުދުރަތްފުޅުގެ ދަށުގައިވާ ކަލާނގެ ގަންދެއްވައި ވިދާޅުވަމެވެ. ހަމަކަށަވަރުން ތިމަންކަލޭގެފާނު ވަޑައިގެން މިހުންނެވީ ތިޔަބައިމީހުން ކަތިލުމައިގެންނެވެ."\nމިއީ ޟަޢީފު ޙަދީޘެކެވެ. އަދި ސަލާމަތް ބުއްދީގެ ވިސްނުމާއި ދީނުގެ އިމުގެ ތެރޭގައި ނަޤުލުވަމުން އަންނަ ވިސްނުން، މި ޙަދީޘުގެ ޞައްޙަ ކަމާމެދު އިންކާރުކުރެ އެވެ. މިކަން ބަޔާންވާ ނުކުތާތަކަކީ:\n1. ހިޖުރައަށް ވަޑައިގަތުމުގެ ކުރިން ކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) އާ މައްކާގެ މީހުންވަނީ ދެކޮޅު ހަދާފަ އެވެ. އޭރު އިތުރު އެކަލޭގެފާނު ހުންނެވީ އެބައިމީހުންގެ މައްޗަށް ގަދަވެވަޑައިގެންނެވޭނެ އެއްވެސް ބާރެއް ލިބިވަޑައިގެންފައި ނުވާ ޙާލުކޮޅެއްގަ އެވެ. އިތުރު އެކަލޭގެފާނާ ތަބާވެވަޑައިގެންނެވި މަދު އަޞްޙާބު ބޭކަލުން ސަލާމަތް ކުރެއްވޭވަރުގެ ކުޅަދާނަ ކަމެއް ލިބިވަޑައިގެންފައި ނުވާއިރު، އިތުރު އެކަލޭގެފާނުގެ އަމިއްލަފުޅު ހަށިކޮޅު ދިފާޢުކުރެއްވޭނެ ގޮތެއްވެސް ނުމެ ނެތްމެ އެވެ. ކަން މިހެން އޮތްއިރު، ޤުރައިޝު ވަންހައިގެ މީހުންގެ ގާތުގައި، ތިމަންކަލޭގެފާނު ވަޑައިގެންނެވީ، ތިޔަބައިމީހުން ކަތިލެއްވުމަށޭ، ނުވަތަ ތިޔަބައިމީހުންނާ ހަނގުރާމަކުރެއްވުމަށޭ ވިދާޅުވުމުން، އިތުރު އެކަލޭގެފާނު ބޭނުންފުޅު ކަމެއް ކުރެއްވުމަށް އެބައިމީހުން، އިތުރު އެކަލޭގެފާނު ދޫކޮށްލާނެތޯ އެވެ؟\n2. މާތް ﷲ ވަޙީކުރައްވާފައި ވެ އެވެ.\n(وَمَا أَرْسَلْنَاكَ إِلاَّ رَحْمَةً لِّلْعَالَمِينَ)\nމާނައީ، "އަދި ޢާލަމްތަކަށް ރަޙުމަތެއް ކަމުގައި މެނުވީ، ތިމަންރަސްކަލާނގެ، ކަލޭގެފާނު ނުފޮނުއްވަމެވެ."\nއިސްވެ ނަންގަނެވުނު ޟަޢީފު ޙަދީޘް، މިއާޔަތާ އަރާރުންވެ އެވެ. އަދި، "ތިމަންކަލޭގެފާނީ، ހަދިޔާކުރެއްވިގެންވާ ރަޙުމަތެކޭ" މިހެން އޮންނަ ޙަދީޘާ ވެސް އަރާރުން ވެ އެވެ. އަދި މިނޫނަސް، ކީރިތި ޤުރުއާނާއި ސުންނަތުގައިވާ މިފަދަ އެހެން ނައްޞުތަކާ ވެސް އަރާރުންވެ އެވެ. ހިނގާފައިވާ ހާދިސާތަކުން އެނގޭ ގޮތުގައި، އިތުރު އެކަލޭގެފާނަކީ، ހިތްޕުޅު ހެޔޮ، އޯގާވެރިކަން ބޮޑު ބޭކަލެކެވެ. ނަބިއްޔާ (ޞައްލަ ﷲ ޢަލައިހި ވަސައްލަމަ)، އަކީ، މީސްތަކުންގެ ލޭ އޮހޮރިގެން ދިއުމަށް ޝައުޤުވެރިވެވަޑައިގެންނެވި ބޭކަލެއް ކަމުގައި ވީނަމަ، އަދި ޚާއްޞަކޮށް ޤުރައިޝު ވަންހައިގެ މީހުންގެ ލޭ އޮހޮރިގެން ދިއުމަށް އެދިވަޑައިގެންނެވި ބޭކަލެއް ކަމުގައި ވީނަމަ، މައްކާ ފަތަޙަކުރެއްވި ދުވަހު، އެބައިމީހުންނަށް މަޢާފު ނުދެއްވީސް ކަން ކަށަވަރެވެ. އެދުވަހު، އެބައިމީހުންގެ ކިބައިން ބަދަލުހިއްޕެވުމުގެ ކުޅަދާނަކަން އިތުރު އެކަލޭގެފާނަށް ވަނީ ލިބިވަޑައިގެންފަ އެވެ.\n3. އަދި އިސްވެ ނަންގަނެވުނު ޙަދީޘަކީ، އިސްލާމް ދީނަށް ގޮވާލުމާ ވެސް އަރާރުންވާ ޙަދީޘެކެވެ.\nޞައްޙަ ސަނަދުން އިމާމު އަޙުމަދު ރިވާކުރައްވާފައިވާ ޙަދީޘެއްގައި ވެ އެވެ.\n(جُعِلَ رِزْقِى تَحْتَ ظِلِّ رُمْحِى)\nމާނައީ، "ތިމަންކަލޭގެފާނުގެ ރިޒުޤު ލެއްވެވިފައިވަނީ، ތިމަންކަލޭގެފާނުގެ ލޮންސިކޮޅުގެ ހިޔަލުގަ އެވެ."\nމި ޙަދީޘުގައިވަނީ، ހަނގުރާމައިގައި މުސްލިމުންނަށް ލިބޭ ޣަނީމާގެ ތެރޭގައި އިތުރު އެކަލޭގެފާނުގެ ރިޒުޤު ލެއްވެވިފައިވާ ވާހަކަ އެވެ. އެ ހަނގުރާމަތަކުގައި، އިތުރު އެކަލޭގެފާނު އަމިއްލަފުޅަށް ބައިވެރިވެވަޑައިގަންނަވަ އެވެ. ދައުލަތުގެ ވެރިޔާގެ ރިޒުޤަކީ، ދައުލަތުގެ ޚަޒާނާއިން ދެވޭ އެއްޗެކެވެ. އެ ޚަޒާނާގެ މަޞްދަރުތައް ގިނަގުނަ އެވެ. އޭގެތެރެއިން އެއް މަޞްދަރަކީ، ޣަނީމާ މުދަލެވެ. ދައުލަތުގެ ވެރިޔާގެ ރިޒުޤު، ދައުލަތުގެ ޚަޒާނާއިން ދިނުމަކީ، އަބޫބަކުރުގެފާނާއި ޢުމަރުގެފާނާއި އެހެން ޚަލީފާއިން ވެސް އެއްބަސްވެވަޑައިގެންފައިވާ އިސްލާމީ އުޞޫލެކެވެ. (ނުނިމޭ)\nމުފުތީ: ފަޟީލަތުއްޝައިޚު ޢަޠިއްޔާ ޞަޤުރު\nތަރުޖަމާ: ޢަބްދުލްމުޢީދު ޙަސަން


Priyanka aa eku masakkai kuran Salman ge sharutheh | Mihaaru\n26 މެއި 2019 - 08:324comments\nޕްރިޔަންކާ، ސަލްމާންގެ "ބާރަތު" ދޫކޮށްލުމާ ބެހޭ ގޮތުން ދެކެވޭ ވާހަކަތައް ފިލްމުގެ ޕްރޮމޯޝަނުގެ ތެރޭގައި އަންނަނީ ވަރަށް ގަދަޔަށް ދެކެވެމުންނެވެ. އަންނަ މަހުގެ5ގައި ރިލީޒްކުރާ ފިލްމު ކުއްލި ގޮތަކަށް ޕްރިޔަންކާ ދޫކޮށްލުމުން، އޭނާ ކުޅެން އޮތް ރޯލް ދިނީ ކެޓްރީނާ ކެއިފެވެ.\nސަލްމާން އަންނަނީ ކެޓްރީނާ ފިލްމަށް ކުރި މަސައްކަތަށް ތައުރީފުކޮށް، ޕްރިޔަންކާ އަށް އެކި ކަހަލަ ބަހުގެ ހަމަލާތައް ފޮނުވަމުންނެވެ. ސަލްމާން ބުނާ ގޮތުގައި "ބާރަތު" ގައި ކެޓްރީނާ ކުޅެފައި ވަނީ ނެޝަނަލް އެވޯޑް ވެސް ހައްގުވާ ވަރުގެ ކެރެކްޓާއެކެވެ.\nމި މޭރުމުން ވާހަކަ ދައްކަމުން ސަލްމާން ބުނީ ޕްރިޔަންކާ ބަތަލާގެ ރޯލް ކުޅޭ ފިލްމަކުން ފުރުސަތު ލިބިއްޖެ ނަމަ، އެ ފިލްމަކަށް އެއްބަސްވާނީ އެ ފިލްމަކުން ވަރަށް ވަރުގަދަ ކެރެކްޓާއެއް ދޭން ޝަރުތުކޮށްފައި ކަމަށެވެ.\n"އެ ނޫން ގޮތަކަށް ދެން ހިއެއް ނުވޭ ޕްރިޔަންކާއާ އެކު މަސައްކަތް ކުރެވޭނެހެންނެއް،" އޭނާ ބުންޏެވެ.\nބައެއް ރިޕޯޓްތައް ބުނާ ގޮތުން އަމިއްލަ އަށް އެދިގެން "ބާރަތު" އިން ފުރުސަތު ހޯދުމަށް ފަހު، ޕްރިޔަންކާ ފިލްމު ދޫކޮށްލީ އެ ފިލްމުގެ ކާސްޓްގައި އިތުރު ބަތަލާއިންތަކެއް އުޅޭކަން އެނގިގެންނެވެ. އެއީ ޑިޝާ ޕަޓްނީ އާއި ނޯރާ ފަތެހީ އެވެ. އެކަމަކު އެ ތަރިންނާ ހިލާފަށް ފިލްމުގެ މައި ބަތަލާއަކީީ ޕްރިޔަންކާ އެއްބަސްވި ކެރެކްޓާ އެވެ.\nއަނެއްކޮޅުން "ބާރަތު" އަކީ ތިން އަހަރު ފަހުން ހިންދީ ސިނަމާ އަށް ޕްރިޔަންކާ އަންނަން ލިބުނު ފިލްމަށްވެފައި އެ ފިލްމުން އޭނާގެ ރޯލަށް އެހެން ބަތަލާއިންތަކެއް ހިޔަނި އަޅައިފާނެ ކަމަށް ގަބޫލު ކުރެވޭތީ ފިލްމު ދޫކޮށްލަން ނިންމީ އެވެ. އަދި މިކަމެއް ދިމާވީ ލޯބިވެރިޔާ ނިކް ޖޯނަސްއާ ކައިވެނި ކުރަން ވެސް ވަގުތު ކުޑަތަންވަމުން ދަނިކޮށެވެ. ޕްރިޔަންކާ އާއި ނިކް ކައިވެނި ކުރީ މިދިޔަ އަހަރުގެ ޑިސެމްބަރު މަހު އެވެ.\n"ބާރަތު" ދޫކޮށްލި އިރު، ޕްރިޔަންކާ އޮތީ އެހެން ފިލްމަކަށް ވެސް ސޮއިކޮށްފަ އެވެ. އެއީ ސޮނާލީ ބޯސްގެ "ދަ ސްކައި އިޒް ޕިންކް" އަންނަ އޮކްޓޯބަރު 11 ގައި ރިލީޒް ކުރާ އެ ފިލްމުގައި އޭނާ ފެނިގެން ދާނީ ފަރުހާން އަހްތަރާ އެކީގަ އެވެ.\n"މުޖްސޭ ޝާދީ ކަރޯގީ" ގެ ލަވައެއް.\n"ބާރަތު" ގެ ޑައިރެކްޓަރު އަދި ޕްރިޔަންކާއާ އެކު 2014 ގެ "ގުންޑޭ" ގެނެސް ދިން އަލީ އައްބާސް ޒަފަރު ބުނި ގޮތުގައި ޕްރިޔަންކާ ފިލްމު ދޫކޮށްލި ނަމަވެސް އޭނާގެ މައްޗަށް ވެސް ހިތްބަރު ކަމެއް ނެތެވެ. އަދި އެއީ އަމިއްލަ ސަބަބުތަކެއް ހުރެގެން ކަމަށް ގަބޫލު ކުރާ ކަމަށް ބުންޏެވެ.\nޕްރިޔަންކާ އާއި ސަލްމާން ވަނީ ކުރިން އެކީގައި ތިން ފިލްމެއް ކުޅެފަ އެވެ. އެއީ މުޖްސޭ ޝާދީ ކަރޯގީ (2004)، ސަލާމޭ އިޝްގް (2007) އަދި ގޯޑް ތުސީ ގްރޭޓް ހޯ (2008) އެވެ.


SunOnline: Story: #Aharengehihhanburaadhee - ep42\nއަހަރެންގެ ހިތް އަނބުރާދީ - 42\n10 މަސް3ދުވަސް ކުރިން - 18 އޯގަސްޓް 2017 5\nއެއް އަތުން ކޮފީތަށި ހިފައިގެން އިނދެ މާއިޒް ފޯނުން ކޮންމެވެސް އެއްޗެއް ބަލަމުން ދިޔައެވެ. ވިޝާމް އަތުލަން އުޅުމުން މާއިޒް ލޯ ހަނިކޮށްފައި ބަލައިލިއެވެ. ވިޝާމްއަށް އެނގުނެވެ. އާޒީން މެސެޖްކުރާނީއެވެ. އާޒީން މާއިޒްއާއިހެދި އެހާވަރަށް އުޅޭއިރު މާއިޒް ދެކޮޅުހެދުމުގެ މާނައެއް މިހާރަކު ނެތެވެ. އެހާ ލޯބިން ބަލާ ބޮޑުކުރިކަމުގެ އަގަކަށްވެސް އޭނަ ނަމަ އާޒީންއާއި ގުޅޭނެއެވެ. މާއިޒްގެ ހިތުގައިވާ އެއްޗެއް އޭނަވަނީ ވިޝާމްއަށް ފޮރުވާފައެވެ. އެހާ އެކުވެރިއިރުވެސް ލޯބީގެ ކަންތައްތައް ދެމީހުންވެސް ހިއްސާ ނުކުރަނީއެވެ.\n"ޑޯންޓް ބްރޭގް ބްރޯ. އަހަރެމެން ހެލުސިނޭޝަނޭ ކިޔައިގެން އަދި އުޅުނަސް އެއީވެސް ބިންމަތީގައި ލައްވާފައި ބަޔެއް........" މާއިޒް ދިމާކުރިއެވެ.\n"ޝިޔާދް ތަ ލީނާ މަންމާ؟ " ވިޝާމް ޔަގީންކޮށްލަން ސުވާލުކުރިއެވެ.\n"ޝިދާދް. ކަލޭމެންނަށް އޮޅުން ފިލައިފިތަ. ޝިދާދް..." ލީނާ ކަރުބުޑުން ވާހަކަދެއްކިގޮތުން ހީވީ އެހެން މީހަކު އެނަން ބުނިހެންނެވެ. މާއިޒްވެސް އިނީ ގުޑިލާންވެސް ނޭގިފައެވެ. ވިޝާމްވެސް ސިހޭގޮތްވިއެވެ. ނަފްސާނީ މައްސަލަޖެހިފައިވާ މީހުން އަޑުބަދަލުކޮށްގެން ވާހަކަދައްކާ އަޑު އެމީހުންނަށް އިވިފައިވިޔަސް ލީނާގެ އަޑު އިވުމުން ގައިން ހީބިހި ނަގާގޮތްވިއެވެ.\nއިރުއޮއްސުނުތަނާ ލީނާ ސަކަރާތްވާންފެށިއެވެ. ކަރުބުޑުން ހަޅޭއްލަވަލަވާފައި އަމިއްލަ ކަރުގައިވެސް ހިފަނީއެވެ. ނޭވާ ނުލެވިގެން ތެޅިފޮޅެންފެށިއެވެ. ވިޝާމްއާއި މާއިޒްވެސް ލީނާއަށް އެހީވާން ކައިރިއެވެ. ލީނާއަށް ޖެހިފައި މިވަނީ ކޮންފަދަ ކަންތައްގަނޑެއްބާވައެވެ. ލީނާ އެހެން އުޅެފައި ފިޓްވެސް ޖެހުނެވެ. މާއިޒް ލީނާގެ ބޯދަށަށް ބާލީހެއް ލައްވާފައި އެއް އަރިއަށް ބޭއްވިއެވެ. އެފަދަ ވަގުތުގައި އަނގަޔަށް ސަމުސަލެއް ނޫނީ އެއްޗެއް ލެއްވުމަކީ ނުރައްކާތެރިކަމެއްކަން ޑޮކްޓަރުންނަށް ވާތީ އެގުނެވެ. ދޫހެފުމަށްވުރެ އެކަމުން ސަލާމަތްކުރަން މަސައްކަތްކޮށްގެން ބަލިމީހާގެ ދަތްތައް ވެރުން ނޫނީ ލައްވާ އެއްޗެއް ހަލާކުވެ ކަރުތެރެއަށްގޮސް ނޭވާހޮޅީގައި ތާށިވުންފަދަ ކަމެއްވެސް މެދުވެރިވެދާނެއެވެ. ނޭވާ ލައްވަން މަސައްކަތްކުރަން ޖެހޭނީވެސް ފިޓްޖެހި ނިމުމުންނެވެ.\nއިރުކޮޅެއްނުވަނީސް ލީނާއަށް ރަގަޅުވެ މީހާ ހަމަޔަކަށް އެޅުނެވެ. މާއިޒްއާއި ވިޝާމްއަށްވެސް ހަމަޖެހުމުގެ ނޭވާއެއް ލެވުނެވެ. ދެދުވަހުން އެއްދުވަހު ލީނާ ހޮސްޕިޓަކަށް ގެންދިއުމަކީވެސް ފަސޭހަ ކަމެއްނޫނެވެ.\nއާޒީންއާއި އަޒަލްއާއި ދެކުދިން މީހުންގެ ތެރޭގައި އުފާވެރިކޮށް އުޅުނަސް އެކަނިވާއިރަށް ހިތާމައާއި މޮޅިވެރިކަން ވަށާލައެވެ. އާޒީން އެންމެ ހިތާމަކުރަނީ އޭނައަށް މާއިޒްއާއި ދޭތެރޭގައި ކަންތައް ކުރެވުނު ގޮތުންނެވެ. މާއިޒް ގެދޫކޮށްލާފައި ދާން ޖެހުނީ އޭނަގެ ސަބަބުންނެވެ. މާއިޒްއަށް މެސެޖް ފޮނުވަމުންގޮސް މާޔޫސްވީއިރު ޖަވާބެއް ނުލިބުނެވެ. އެތައް ފަހަރު އޭނަ މާއިޒްއަށް ގުޅައިފިއެވެ. ބައެއްފަހަރު ކަނޑާލުމުން ހިތް ފަޅައިގެންދާވަރުވެއެވެ. މާއިޒްގެ ހިތުގައި އޭނައަށްޓަކާ ކުޑަވެސް އިހުސާސެއް ނުވާކަން ޔަގީންކުރެވި ވަރަށް ހިތާމަކޮށްފިއެވެ. އެންމެ ގިނައިން އެވާހަކަ ހިއްސާކުރެވެނީ އަޒަލްއާއެވެ.\n"އެހާ ގިނައިން މެސެޖްކުރީމަވެސް ރިޕްލައި ނުކުރޭ. ކީއްވާނީ އެންމެ ފަހަރަކު ރިޕްލައި ކުރިއްޔާ. ހާދަ އާދޭހެއް ކުރެވިއްޖެ. ދުވަހަކު ފޮގިވް ނުކުރާނަމޭ ބުނެލިޔަސް ހަމަ އޯކޭ. އިގްނޯ ކުރީމަ މާ ބޮޑަށް ދެރަވޭ......" އާޒީން ޓިޝޫއިން ކަރުނަތައް ފޮހެލިއެވެ.\n"އާޒް ދެރަނުވޭ. އަދި ދޮންބެ އަންނާނެ އިރާދަކުރެއްވިއްޔާ. ދުޢާކުރީމަ ހުރިހާކަމެއް އޯކޭވާނެ. ޑޭޑްވެސް އާޒްދެކެ ރުޅިނާދެއެއްނު. ޑޭޑްވެސް ބޭނުމެއްނުވާނެ އާޒް ދެރަކުރަން. ޑޭޑް ދޮންބެއަށް މަޖުބޫރުކޮށްގެންވެސް އަދި ގެންނާނެ. އަދި އަޅާނުލާ އެހުންނެވީ ހަމަ ދޮންބެއަށް ވަގުތުދޭން. ޔޫ ނޯ ވަޓް އާޒް. މިހާރު އަބަދު ވިސްނެނީ އެންމެ ކަމަކާ. ދޮންބެގެ ބައިލޮޖިކަލް ޕޭރެންޓުސްއިންނަކީ ކޮންބަޔެއް؟ ޑޭޑް ކޮންމެވެސް ކަމެއް ސިއްރުކުރާހެން ހީވޭ......އައި ޑޯނޯ...." އަޒަލް އާޒީންގެ ކޯތާފަތުގައިވާ ކަރުނަ ފޮހެދިނީ ނިކަން ލޯބިންނެވެ.\n"ހިގާބަލަ ބިލިއަޑް ކުޅެން....."އަޒަލްވެސް ބޭނުމީ އެކަނި ތަނެއްގައި އޮށޯވެލައިގެން އޮންނާށެވެ. ނަމަވެސް އާޒީން ހިތާމަކުރަން ދޫނުކުރަންވެގެން ކޮންމެވެސް ކަމެއްގައި ބައިވެރިކުރާހިތްވީއެވެ.\n"މިގަޑީގައި؟ " އާޒީން ގަޑި ބަލައިލިއެވެ. އަޒަލްގެ ހިތާމަތައް ފޮރުވާފައި އޭނަ މަސައްކަތްކުރީ އާޒީން އުފާކޮށްދޭށެވެ. އާޒީންގެ ހިތާމަތައް އިތުރުވެދާނެތީ މިހާރު އޭނަ ހުންނަނީ އޭނައާއި ވިޝާމްގެ މައްސަލަތައް ސިއްރުކޮށްގެންނެވެ. އޭނަ ބޭނުންވަނީ އެންމެން އުފާކޮށްދޭށެވެ. އެހެންވެ އުޅެނީ އަބަދު ކޮންމެވެސް މަޖާކަމެއްގައެވެ. ކޮންމެވެސް އެއްޗެކޭ ކިޔާފައި މާމަވެސް ހެއްވާލެވޭތޯ އަޒަލް ބަލައެވެ. ނޫނީ މެހެރީނާގެ ބޯ މަސާޖްކޮށްލަދީ މޭކަޕްވެސް ކޮށްދީފާނެއެވެ. މާމަ ދީނަށް ލޯބި ޖައްސަންވެގެން އޭނަވަނީ މިހާރު އެހެން ކަމެއްވެސް ފަށާފައެވެ. ހަލަބުގެ ރާނީފަދަ އިސްލާމީ ތާރީޚުގެ ރީތި ވާހަކައެއް ކިޔާދިނުމުން މާމަވެސް ދީނާއި ކައިރިވެދާނެކަމަށް އަޒަލް ދެކުނެވެ. އެހެންވެ ސަލްވާގެ އަތުން އެ ވާހަކަ އަތުލައިގެން ކޮންމެ ރެއަކުގޮސް ކޮންމެވެސް ވަރަކަށް ކިޔާދޭނެއެވެ. ޒައިތޫންގެ ބެޑްޓައިމް ސްޓޯރީއަކީވެސް އެއީ ކަމުގައިވިއެވެ.\nއަޒަލް އެހެން އުޅެމުންވެސް ވިޝާމްއާއި ދޭތެރޭގައި ވީހާވެސް ރަގަޅަށް ކަންތައްކޮށްދޭން މަސައްކަތްކުރެއެވެ. ވިޝާމްއަށް މީރުހެން ހީވާ އެއްޗެއް ހެދިޔަސް ގިނަފަހަރު ޖެހެނީ އެއެއްޗެއް އުކާލާށެވެ. ކާކަށްވެސް ނާންނާނެއެވެ. ހަދިޔާއެއްދިނަސް ނުހިފާނެއެވެ. ދިން ފޯނުވެސް އަތްނުލާ ބޭއްވީ އަލަމާރީގައެވެ. އޭނައަށް އެއްޗެއް ހޯދާނުދޭން އަޒަލްކައިރީ ބުނެލިއެވެ. ރީތިކޮށެވެ. އަޒަލް ދެރަވެދާނެތީ ވިސްނީކަން ނޭގެއެވެ. ނަމަވެސް އަޒަލް ހިތްހަލާކުވާވަރުވިއެވެ. ނަމަވެސް ވިޝާމްއަށްޓަކާ އަޒަލްގެ ހިތުގައިވާ ލޯބި ހައްތަހާ އިތުރުވިއެވެ. ވިޝާމް ގެއަށް އައުން ލަސްވިޔަސް އިންތިޒާރުގައި އެކަނިމާ އެކަނި ބޭރުގައި އިނދެވެއެވެ. ބަނޑުހައިވެދާނެތީ ކާން ހަދައެވެ. ވިޝާމްގެ ކާރު ފެނުމުން އަވަހަށް ކޮޓަރިއަށް ވަދެ ނިދާކަމަސް ހެދިގެން އޮންނަނީ ވިޝާމް އެކަންވެސް މަނާކޮށްފަނެތީއެވެ. އިންތިޒާރު ނުކުރަން ބުނެފާނެތީއެވެ. އެތައް ފަހަރު ވިޝާމްގެ ފޭސްބުކް ބަލައިލެވެއެވެ. ވިޝާމް ލިޔާ ކޮންމެ އެއްޗެއްގެ މާނައާއިމެދު އެހާ ވިސްނެއެވެ. މީހަކު ލާފައި އިން ފޮޓޯއަކަށް "ކްރޭވިން ސަމް އޮފް ދެޓް ކޭކް ރައިޓްނައު " ކިޔާފައި ވިޝާމް ކޮމެންޓެއްކުރުމުން އޭގެ ކޭކެއް އަޒަލް ހެދިއެވެ. ވިޝާމްއަށް ގެނެސްދިނުމުން ކެއީ ކުޑަ އެތިކޮޅެކެވެ.\nވިޝާމް ލޯނު އަދާނުކުރެވިގެން އުޅޭތަން ފެނިފާ ދިން ފައިސާގައި ނުހިފާ އަދި އަޒަލްއާއި ދިމާލަށް ހަޅޭއްލަވައިގަތީނުން ރޮއްވާލިއެވެ.\n"އަޒަލް އަހަރެންނަށް އިހުސާންތެރިވާނެ ކަމަށް. މި މެރިޖްގެ ބޭނުމަކީ ކޮބާކަން އަޒަލްއަށް އެނގެއެއްނު. އަހަންނަށް ފައިސާ މުހިއްމެއްނޫން. ޑޮކްޓަރަކަށް ވީމަ މުސާރަ އެހާ ބޮޑު. ބޭނުންވާވަރަށް ފައިސާލިބޭ. އަޒަލްގެ އެހީ ނުލިބުނަސް އަހަންނަށް މެނޭޖްކުރެވޭނެ. ސޯ ޕްލީޒް ސްޓޮޕް ދަ ފޭވާސް....." ވިޝާމް ހަޅޭއްލަވައިގަތުމުން އަޒަލް ހުރީ ގުޑިލަންވެސް ނުކެރިފައެވެ. މީހަކަށް އިވިދާނެތީ އަޑުމަޑުކުރަން އެދުނެވެ.\n"އަޒަލްއާއި ހެދި ހަޅޭއްލަވަން ޖެހެނީ......" ވިޝާމް ތަންކޮޅެއް މައިތިރިވިއެވެ.\n"ކުރީފަހަރުވެސް ވިޝާމް ބުނި ހަޅޭއްނުލަވާނަމޭ......" އަޒަލް ހުރީ ދެލޯ ފުރެންދެން ކަރުނަލައިގެން ތުން ފިތާލައިގެންނެވެ. މައުސޫމްކަމުން ފުރިފައިވާ ކުށެއްނެތް އަންހެންކުއްޖެކެވެ. އަޒަލްގެ ކުށެއްނެތި މިހާ ނުލަފާ ވާން ޖެހޭބާވައެވެ. ކުރިން އޭނައަކީ އެހާ ހަރުކަށިމީހެއް ނޫނެވެ. ލާނެތް މަޖާ މިޒާޖެއްގެ ވެރިއެކެވެ. އަބަދު ހީހީ ހުންނަ ޒުވާނެކެވެ. މިހާރު ގޮސްހުސްވެ މާޔޫސްވުމުން އޭނައަށް އެންމެ ގިނައިން ރުޅި ބޭލެނީ އެންމެ ކައިރީގައި ހުންނަ ކުއްޖާއަށެވެ. އޭނައަށް ހެޔޮއެދޭ ކުއްޖަކަށެވެ. އަޒަލް އެހާ ދެރަވެ މޮޅިވެރިވެފައި ހުންނަތަން ފެނުމުން ހިތް މަޑުވެ ބައްދާލާފައި ދެރަނުވާން ބުނަންވެސް ހިތް އެދެއެވެ. ނަމަވެސް އެކަހަލަ ގޯހެއް ހެދުމުގެ ކުރިން އޭނަ އެފަހަރުވެސް ނުކުމެގެން ދިޔައީއެވެ. އަޒަލް ފާރަށް ލެނގިލިގޮތަށް މޮޅިވެރި ތަސްވީރެއްހެން ހުރިއިރު ހިތް ހުއްޓިދާހެން ހީވިއެވެ. ބޮލުގައި ރިއްސަންފެށުމުން ދެލޯ މަރާލިގޮތަށް ކަރުނަވެސް ދިރުވާލައިފިއެވެ.\nމެހެރީނާ އިނީ ވަރަށް އުފާވެފައެވެ. އެންމެން މޭޒުދޮށުގައި ހަމަވީއިރަށް އޭނަ ފޮނިކަނޑަން ފެށިއެވެ. ރާއްޖެތެރެއަށް ބޭސްކުރަން ދިޔުމުން އޭނައަށް އޭނަގެ ފެންވަރު މިފަހަރު އަމިއްލަ ގަދަރާއި ހައިބަތު ވަޒަން ކުރެވިއްޖެކަމަށާއި އޭނަ ގެންގުޅުނީ ރާނީއެއްފަދައިން ކަމުގައެވެ. ހޫނުވުމުން ވިހެދޭން ފަންކާ ހިފައިގެން މީހުން ތިބޭކަމަށާއި އަވީގައި ހިނގާފައި ދާއިރު ކުޑަ ނަގައިގެން އެކީގައި ދާ ކުދިން ތިބިކަމުގައި ބުނެލީ ފަޚުރުވެރިކަމާއި އެކުގައެވެ.\n"ފަތްޕިލާ ވެލިން ބޭސްކުރުމުން އެއްވެސް ވަރަކަށް ސައިޑްއިފެކްޓްސް އެއް ނުހުރޭ. ތެޔޮދަމާލީމަވެސް ވަރަށްސަޅި. ދޮންބެމެން ޑޮކްޓަރުންނަށް ވީމަ ދެން އެކަހަލަ ބޭސްވެރިކަމާއި އެއްކޮޅަކަށް ނުވެސް ހުންނަވާނެ. އަދި އެންމެ މޮޅު ތަންކޮޅަކީ މިފަހަރު އެރަށުގައި ހުރި ސިހުރުވެރިއެއްގެ މައުލޫމާތުވެސް އިނގުނު........" މެހެރީނާ ވަށްކަޅިއަކުން ސަލްވާއަށް ބަލައިލަމުން އެރަށުގެ ނަން ކިޔުމާއިއެކު ސަލްވާގެ އަތުން ސަމުސާ ދޫވިއެވެ.\nމެހެރީނާ ބުނީ އޭނަގެ ބައްޕަ އިސްމާއީލުގެ ނަމެވެ.\n"އަޅުގަނޑަށް ހީވަނީ މެހެރްދައްތަމެނަށް މައުލޫމާތު ދިންމީހަކު ގޯސް މައުލޫމާތެއްހެން ތިޔަދިނީ. ސިހުރުވެރިންނެއް މިސްކިތަށް ދިޔަސް ގިބުލައަކަށް ނަމާދު ނުކުރާނެ. ބައްޕަ ވަރަށް އަޅުވެރިވާނެ. އަޅުގަނޑު މޫނު ބުރުގާ އެޅުވިމީހަކީވެސް ބައްޕަ........" ސަލްވާ އޭނަގެ ބައްޕަ ދިފާއުކުރުމުން ހައިކަލް ހިނިތުންވެލިއެވެ.\n"އެރަށު އެންމެންވެސް އެކައްޗެއް ކީ...." މެހެރީނާ ވަރަށް ރުޅިއައެވެ. ސަލްވާ އަނގަ ފެޅީތާއެވެ.\n"ބައްޕައަކީ ރާގީއެއް، ރުގުޔާކުރާ މީހެއް........" ސަލްވާ އޮޅުން ފިލުވާދިނެވެ.\n"އޯ ސީރިޔަސްލީ. އަލަށް އަޑުމިއެހީ. އޭގެ މާނައަކީ އަނެއްކާ ވަލީވެރިޔެކޭތަ؟ ކަނޑުގައި ހިގާ ވަލީވެރިން އުޅެއޭ ކިޔައިގެންވެސް ބައެއް ފުލޯކު ވާހަކަތައް ހުރެއޭ އަޅުގަނޑުގެ ރައްޓެއްސަކު ބުނި....." މެހެރީނާ މަލާމަތުގެ ރާގަކަށް ވާހަކަދެއްކިއެވެ.\n"ސޮރީ. އެކަމަކު މޮޑިފައި ކޮށްފައި ސިހުރުވެރިންނަށް ގާރީއޭ ކިޔާ އާ ނަމެއްދިނަސް އެމީހުން ކުރާ ކަމަކީ ސުޕަނެޗުރަލް ބާރުތަކުން ބާރު ހޯދައިގެން މީހުން މެރުންކަހަލަ ކަންތައްކޮށްދީގެން ލާރި ހޯދުން. ފަހަރި ތިހެން ބުންޏަސް އަހަރެމެންނަށް އޮޅުވާނުލެވޭނެ. ހަމައެކަނި ތަފާތަކީ ރީތި ނަމެއް ދިނުން......" މެހެރީނާ ކާމިޔާބުގޮތަކަށް ހީލިއެވެ. ހައިކަލް ހިތްހަމަނުޖެހޭގޮތް ވިއެވެ. މެހެރީނާ އެހާ އަދަބުކުޑަކޮށް ވާހަކަދައްކާއިރު އެއާއިލާ އެހެން މީހުން އެގޮތެއް ނޫނެވެ.\n"މިސާލަކަށް ދެމަފިރިން ވަކިކުރުން މީހުންނާއި ދެވުމަށްވެސް އެމީހުން ވަރަށް މޮޅުވާނެ...." އެންމެން ހިމޭންވުމުން މެހެރީނާ ބަހަކުން ޖަހައިލިއެވެ. އޭނައަށް ލިބިފައިވާ ހެކިތަކާއި ކާމިޔާބަށްޓަކާ މެހެރީނާ އިނީ ފަޚުރުވެރިވެފައެވެ. ރޯޒްމެހެލްގައި ގޮއްވާލަން އޭނަ ތައްޔާރުކުރަނީ ނިއުކްލިއާ ބޮމަކަށްވުރެ ބިރުވެރި އެއްޗެކެވެ.\n"މެހެރް. އާ ޔޫ އިމްޕްލައިން ދެޓް ސަލްވާއާއި ދޮންބެ އިންނަން ސަލްވާގެ ބައްޕަ ސިހުރު ހެދީ ކަމަށް؟ " ހައިކަލް ސީދާ ސުވާލުކުރުމުން މެހެރީނާ ހީލިއެވެ.\n"ގޯޑް އޮންލީ ނޯސް ދޮންބޭ. ދެން ހީކުރެވޭނީވެސް އެކަހަލަ ގޮތަކަށް....."\n"ޔޫ އާ ރޯންގް. ސަބަބަކީ އެކަން ޑިސައިޑް ކުރުމުގެ ހުރިހާ ބާރެއް ލިބިގެންވިކަން. ސުޕަނެޗުރަލް ބާރަކުން ފޯސްކޮށްގެން ކުރަން ޖެހުނު ކަމެއްނޫން އެއީ. އެނީވޭސް އަހަރެމެންނަށް ކޮންކަމެއް ސަލްވާގެ ބައްޕަ ކޮންމެ ކަހަލަ މީހަކަށްވިޔަސް. ޑެވިލްއަކަށްވެސް އެންޖެލްއެއް ކަހަލަ އަންހެންކުއްޖެއް ލިބިދާނެ. ސަލްވާއަކީ މިގެއަށް ވަރަށް ބޮޑު ޗޭންޖެއް ގެނުވި އަންހެންކުއްޖެއް. ޔަގީނުންވެސް ޒެލްއާއި އާޒް ދީނަށް އުޅެންފެށީ ސަލްވާގެ ސަބަބުންކަމަށް ދޮންބެ ގަބޫލުކުރަނީ. ސޯ ޝީޒް ލައިކް އެ ބްލެސިން ޓު އަސް.......ނޫންތަ މެހެރް؟ " ހައިކަލްގެ ވާހަކަތަކުން މެހެރީނާ މިފަހަރު އިނީ ހީލަ ހީލައެވެ. އޭނަގެ ދޮންބެގެ "އެންޖެލް" ގެ ކަޅު ފަރާތް ވަރަށް އަވަހަށް ހާމަވާނެއެވެ. އޭރުން ދޮންބެއަށް ޝޮކެއް ލިބޭނެކަން ގައިމެވެ. އެންމެންނަށް ތިމާވަރު މާތް އަޅުވެރި އަންހެނަކު ނެތްކަން ދައްކައިގެން ހުރި ކުޑަ އިބުލީހެކެވެ.\nހުރިހާ ހެއްކަކާއިއެކު އޭނަ ދޮންބެއަށް ސަލްވާގެ ފަތިފުށް ހާމަކުރާނެއެވެ.\n"ދޮންބެ ހާދަ ވަރަށޭ ޓްރަސްޓްކުރަނީ. އޯކޭ ސަލްވާއަކީ ހަމަ އެންޖެލްއެއް....." މެހެރީނާ މަލާމާތުގެ ރާގަކަށް ދަމާލާފައި ކިޔައިލިއެވެ. މެހެރީނާ ސަލްވާދެކެ ކިތަންމެ ރުޅިއަޔަސް ހައިކަލްއަށް ވަރިހަމައެވެ. އެރުޅިއަކުންވެސް އެދޭތެރޭގައިވާ ގުޅުން ކަނޑައެއް ނުލެވޭނެއެވެ. ލިބެން އުޅޭ ދަރިފުޅުގެ ސަބަބުން އެގުޅުމުގެ ވާފަށްވަނީ ނުމޮހެވޭވަރަށް ބާރުވެފައެވެ.\nވިޝާމްއާއި މާއިޒްފަދަ މަންމަނެތް ޔަތީމު ދެޒުވާނުންނަށް މަންމައެއްގެ ގާތްކަން މޮޔަ ލީނާގެ ފަރާތުން ލިބެންފެށުމުން ވިޝާމްގެ ހިތް އޭނަގެ ހަގީގީ މަންމަ ހޯދަން ބާރު އެޅިއެވެ. މަންމައަކީ ކާކުކަން އެނގުމުގެ ހައްގު އޭނައަށްވެސް އޮންނަންވާނެއެވެ. ގެއަށް ގޮސްފައި އޭނަގެ ބައްޕައާއި ސުވާލުކުރުމުން ބައްޕަ ހުރީ ފާޑަކަށެވެ. ބައްޕަ އެކްސިޑެންޓެއްވިފަހުން ޕެރެލައިޒްވެ ފުރޮޅުލީ ގޮނޑީގައި އިންނަން ފެށިފަހުން ކުރިއަށްވުރެ ރުންކުރުވެފައި ރުޅިއަވަހެވެ. ނަމަވެސް އެވާހަކަ އެހުމުން ދެލޯ ފެންކަޅިވެފާ ވިޝާމްގެ އަތުގައި ހިފަންއުޅުމުން ވިޝާމް ބައްޕަގެ ގޮނޑި ކައިރިއަށް ގުދުވިއެވެ.\n"ބައްޕާ އެކަން އެނގުން އަހަންނަށް ވަރަށް މުހިއްމު. މަންމައަކީ ކާކުތަ؟ " ވިޝާމް ސުވާލުކޮށްލުމުން ތުރުތުރު އަޅާ ދެއަތުން ވިޝާމްގެ އަތުގައި ބޮސްދިނެވެ.\n"ދަރިފުޅާ ބައްޕައަށް މާފުކުރޭ. ދަރިފުޅުގެ މަންމައަކީ ހަމަ ޖަވާހިރެއް. އަދި ދޮންމަންމަވެސް އެފަދަ. ބައްޕައަށް ހީވަނީ ފަންޑިތައިގެ ކަންތައްތަކެއް ވަދެގެންހެން ބައްޕަގެ ހިތް ބަދަލުކޮށްލީ. ބައްޕަގެ ހަޔާތަށް މި ނުލަފާ ރަންނަމާރިއެއްކަހަލަ އަންހެނަކު އައިގޮތަށް މުޅި ދިރިއުޅުން ހަލާކުކޮށްލައިފި. ބައްޕަ މިހާރު އޭނަގެ ސޫރަދެކެވެސް ފޫހިވޭ....." ވިޝާމްގެ ބައްޕަ ބުނެދިނެވެ.\nދެމީހުން ވާހަކަދައްކަން ތިއްބާ ވައިސޫރިއެއްހެން ދޮންމަންމަ ފާގިޔާ ފުންމައިގެން އައިގޮތަށް ކުނިކަހަން ގެންގުޅޭ ފިހިގަނޑުން ފިރިމީހާގެ ގައިގާ ވިހެނުލީ ހަމަކިރިޔާއެވެ. ވިޝާމް ހުޝިޔާރުކަމާއިއެކު އެ ފިހިގަނޑުގައި ހިފެހެއްޓިއެވެ.\n"އާން ކަލޭގެ މަންމައާއި ބެހޭގޮތުން ސުވާލުކުރަން ކަލެއަށްވެސް އެނގުނީ އެމައިމީހާ މަރުވީމަތަ؟ މުއްސަދި މަހުޖަނެއްގެ ބަދިގޭގެ ނޯކަރަކަށް ކަލޭގެ މަންމަ އޮވެފައި އެންމެފަހުން ދުނިޔެ ދޫކޮށް ދިޔައީ. އެވެސް ފާގިޔާއެއް. މަގޭ ނަން އެ އަންހެން މީހާއަށްވެސް ކިޔާފައިވަނީ. ވާދައަށް ކަންނޭގޭ. ކަލޭގެ އަމާ ފާގިޔާގެ ކައިރިއަށް ރަށަށް ދާންވީނު. އަހަރެމެންނަށް ދެން ދުއްޕާން ކުރަން މިގެއަށް އަންނާނެކަމެއްނެތް. ދޭ މިތަނުން...." ފާގިޔާ ހަޅޭއްލަވައިގަތެވެ.\nވިޝާމް ހަދާނަށް އައީ ރޯޒްމެހެލްގެ ނޯކަރުން އުޅުނު ކޮޓަރިއެވެ. ފާރުގައިވި ވިޝާމްގެ ނަމެވެ. މެހެރީނާމެން ފާގިޔާއެކޭ ކިޔާފައި ދެއްކި ވާހަކަތަކެވެ. އޭނަގެ މޫނުގެ ކުލަ ފަނޑުވެގެން ދިޔުމާއިއެކު ހިތަށް ވެގެން ދިޔައީ ނުބައިގޮތެކެވެ. ވީއިރު އޭނަގެ މަންމައާއި ދޮންމަންމައަށް ކިޔަނީވެސް އެއް ނަމެކެވެ. ފާގިޔާއެވެ. ރޯޒްމެހެލްގެ ނޯކަރަކަށް އުޅުނު ފާގިޔާއަކީ އޭނަގެ ދޮންމަންމައެއް ނޫނެވެ. އަސްލު މަންމައެވެ. ހަގީގަތް އެނގުމުން ވިޝާމްގެ ހިތަށް އަސަރުކުރިއެވެ. މަންމަގެ ހަގީގަތް އިތުރަށް ހޯދަން އޭނަ ނިންމިއެވެ. ބައްޕައާއިމެދުވެސް އެވަގުތު ހަމްދަރުދީވިއެވެ. ދޮންމަންމަދެކެ ވީ ލޯތްބަކީ ފަންޑިތައިގެ ބާރުގައި ހިނގިކަމެއް ކަމަށް ބައްޕަ ގަބޫލުކުރާނީ ކޮންމެވެސް ސަބަބެއް އޮތީމައެވެ. އޭނަގެ ދޮންމަންމައަކީ ސިހުރަހާހޫރައަށް ކުޅަދާނަ މީހެއްކަމުގެ އަޑު ތަންކޮޅެއް ކުޑައިރު އިވިފައިވިއެވެ. އޭނަ ސަލްވާ ކައިރީގައިވެސް ދޮންމަންމަގެ ވާހަކަ ކިޔާދެއެވެ. އޭރުވެސް ދޮންމަންމަ ސިފަކުރެވުނީ ވިޗެއްގެ ގޮތުގައެވެ.\nވިޝާމް ކޮޓަރިއަށްވަންއިރު ކޮޓަރި އަނދިރިކަމުން ކަށްވަޅުފަދައެވެ. ނިދާބޮކި ދިއްލާލުމުން ފަނޑު އައްޔެއްގެ ހިތްގައިމުކަން ކޮޓަރިތެރެއަށް ފުރޭނިގެން ދިޔުމާއިއެކު ވިޝާމް ބަލައިލީ އަޒަލް އުޅޭތޯއެވެ. މަޑު ރަޖާއެއް ގައިގާ އޮޅާލައިގެން އަޒަލްއޮތީ ދެލޯ މަރާލައިގެންނެވެ. ބުޅި އިސްތަށިގަނޑު ބާލީސް މަތީ ފަތުރާލައިގެން އޮތްއިރު އެމޫނުގެ މައުސޫމްކަމުގެ ސަބަބުން އޭނަނޫން ފިރިހެނުންގެ ހިތް ސަކަރާތް ނުވެ ނުހުންނާނެކަން ވިޝާމްއަށް ގައިމެވެ. އޭނަގެ ހިތުގައި އެންމެ އަންހެންކުއްޖެއްގެ ނަން ނުވާނަމަ އަޒަލްގެ އެދުންތަކަށް އިޖާބަދޭނެތާ ކޮން ދުވަހެއް ހެއްޔެވެ؟ އޭނަގެ އިހުސާސްތައް ނިދާލާފައިވަނީ ހަމައެކަނި ސަލްވާއަށްޓަކައެވެ.\nއަޒަލްވެސް ހާދަ ދެރަވާނެއެވެ. އެކުއްޖާގެވެސް އޮންނާނީ ހިތެއް ނޫންހެއްޔެވެ؟ އޭނަ އަޒަލްއަށްވެސް ދެނީ ކެއްސެކެވެ. އަޒަލްވެފައިވަނީ ހަގީގަތުގައިވެސް ޝިކާރައަކަށެވެ. އޭނަގެ އަމިއްލަ އެދުންބޮޑުކަމުގެ ތެރޭގައި ތާށިވެފައިވާ ކުށެއްނެތް ފުރާނައެއް ކަމުގައެވެ.\n"ޒެލް އާ ޔޫ އޯކޭ؟ " ހިތާމަތައް އެއްފަރާތްކުރުމަށްފަހު އޭނަ އިންސާނިއްޔަތުކަން ކުރިއަށް ނެރުނެވެ.\n"އައިމް ފައިން. އެކަމަކު ބޮކި ނިވާލަދީފާނަންތަ؟ ޕްލީޒް..." އަޒަލްގެ އަޑުގައި ރިހުމެއް ހުއްޓެވެ. ގިނައިރުވާންދެން ރުއިމުގެ ސަބަބުން އަޑު ކުރެހިފައިވާފަދައެވެ.\n"ބޮލުގައި ރިއްސަނީތަ؟ " ވިޝާމް ސުވާލުކުރިއެވެ.\n"ނޫން......ލޮލަށް އުދަގޫވާތީ......" އަޒަލް އޮތީ ލޯ ހުޅުވާނުލަން ކަން ނޭގެއެވެ.\n"ފައިން....." ވިޝާމް ބޮކި ނިވާލިއެވެ.\n"ޒެލް ބުނާކަށް ބޭނުން ނުވަނީ ދޯ. ހިތަށް އަރާނެ އަހަރެން އަޅާނުލާނެއޭ. އައިމް ސޮރީ. ފޯ އެވްރީތިންގް. އަހަންނަށްވެސް ދިމާވެފައިވާ ސިޗުއޭޝަނުންގެ ގޮތުން އަޒަލްއަށް ހެލްޕެއް ނުވެވެނީ. ތެދަށް ބުނަންޏާ ދިރިހުއްޓަސް ރޫހު މިވަނީ މަރުވެފައި. މިވަގުތުވެސް މަރުގެ މަލާއިކާ ވަޑައިގެން ފުރާނަ ހިއްޕަވައިފިއްޔާ ރަގަޅޭ ހިތަށް އަރާ. މަރުވާން ހިތަށް އެރިފަހަރު ގުނާ އަދަދު ނުކުރެވޭނެ. އެކަމަކު އީމާންކަމުގެ ކުނޑިފަށެއް ވާ މީހަކަށްވެސް ނުކެރޭނެ އަމިއްލައަށް މަރުވާކަށް. އެކަމަކު މަރުވެގެން ނޫނީ މި ހިތާމަތަކުން ސަލާމަތްވާނީ. ޒެލްއަކަށް ނުވެސް އިހުސާސްކުރެވޭނެ.....އެނީވޭސް ލެޓް މީ ގިވް ޔޫ އެ ހެޑް މަސާޖު...." ވިޝާމް އަޒަލްގެ ބޮލުގައި ފިރުމާލިއެވެ.\n"ނޫން. އަހަރެން އޯކޭއޭ ވިޝާމް....ނިދާލަން ބޭނުމީ..." އަޒަލް ގެ ޖަވާބުން ވިޝާމް މާޔޫސްވިއެވެ.\nވިޝާމްގޮސް ވަނީ ފާޚާނާއަށެވެ. ދެމީހުންގެ ކަމަކަށްވީ ދެތާގައި ތިބެގެން ރުއިމެވެ. އެއީ ވިޝާމްއަދި އަޒަލްގެވެސް ބަދުނަސީބެވެ. އެހެންނޫންނަމަ އެދެޒުވާނުންނަކީ ގުޅޭ ޖޯޑަކަށްވާނެއެވެ. ނަމަވެސް ވިޝާމްގެ ހިތް ސަލްވާއަށް ދެވިފައިވާކަމުން އަޒަލްއާއި އަޅާނުލެވެނީއެވެ. ހިތާމަކޮށް ރުއިން ނޫންކަމެއް ނަސީބުގައި ލިޔުއްވާފައި ނެތީކަން ނޭގެއެވެ. ދެތަނުގައި ތިބެގެން ކަރުނަ އޮއްސަން މަޖުބޫރުވެ ލޯބީގައި ނާކާމިޔާބުވީއިރު ހިތްވަރުކޮށްގެން ދެމީހުންނަށް ދިރިއުޅުމެއް ހޯދުމުގެ ފުރުސަތުވެސް ލިބުނެވެ. ނަމަވެސް ލޯތްބަކީ އެހެން ކަހަލަ އެއްޗެކެވެ. ލޯބިވެރިޔާ ނުލިބިއްޖެނަމަ ދުނިޔެއިން އެހެން އުފަލެއް ބޭނުންނުވާ މީހުންވެސް އުޅެދާނެއެވެ.\nއަޒަލްވެސް ވިސްނަން އޮތީ ހިތްދަތިކަމާއިއެކުގައެވެ. މިރޭ އޭނަގެ ބޮލުގައި ރިއްސާއިރު އަލިއެޅުމުންވެސް އުދަގޫ އެބަވެއެވެ. މައިގްރެއިންވެސް ހުންނަނީކަމަށް ވެދާނެއެވެ. ނަމަވެސް އެހުރިހާ ކަމަކަށްވުރެ ސްޓްރެސްވެސް ބޮޑެވެ. ހިތަށް ކުރާ ބާރު ބޮޑެވެ. ވިޝާމްއަށްޓަކާ އެހިތް ވިންދުޖަހާއިރު ވިޝާމް އެގޮތް ބޭނުމެއް ނުވެއެވެ.\n"ކިތަންމެ ވަރަށްވެސް ބޮލުގައި ރިއްސާ އެކަމަކު ވިޝާމް ލައްވާ މަސާޖުކުރުވާކަށް މިހާރު ހިތެއް ނޭދޭ. ސަބަބަކީ ވިޝާމްގެ ހިތް އެނގޭތީ. މަޖުބޫރުކުރަން ބޭނުންނުވާތީ. ލޯބިން އުޅެފައި ފަހުން މާ ދެރަވާނެ ވިޝާމް ދާ ދުވަހަކުން. ހާދަ ދެރައެއްވެއޭ. އެކަކަށްވެސް ނޭގޭނެ ސަފާ މިކުރާވަރު. ދެރަވާވަރު. އަދި އެހާ ބިރުވެސް ގަނޭ. އޮންލީ ﷲ ނޯސް. އެކަނިވެރިންނާއިއެކު ވަނީވެސް ހަމައެކަނި އެފަރާތް. ކިރިޔާވެސް އުއްމީދުކުރަނީ ކޮންމެވެސް ދުވަހަކުން ލޯބި ލިބޭނެކަމަށް. އެދުވަހަކަށް އިންތިޒާރުކުރާނަން. ކެތްކުރާނަން. މާތް ﷲ ވޮޑިގެންވަނީވެސް ކެތްތެރިންނާއިއެކު. ފީލިން ސޯ ސޭޑް، އެކަމަކު ސްޓޭޓަސްތައް އުފާވެރިކުރަން ޖެހޭ. އެހެންމީހުންނަށްޓަކާ އުފާވެރިކޮށް އުޅެންޖެހޭ...." އަޒަލްގެ ލޮލުން އޮހެމުންދިޔަ ކަރުނަތައް ބާލީހަށް ވަންނަމުން ދިޔައެވެ. އެކަރުނަ ފޮހެދޭކަށް އެކަކުވެސް ނެތެވެ. އެރިހުން އެންމެނަށްވަނީ ސިއްރުކުރެވިފައެވެ.\n"ގޯޑް ޕްލީޒް އެންޑް މައި ސަފަރިން......." އަޒަލް ދުޢާކުރިއެވެ.\nއަޒަލް ތެދުވެގެން ކޮޓަރިން ނުކުތްގޮތަށް ހިނގައިގަތީ ނަމާދު ގެއަށެވެ. ކިރިޔާވެސް ހިތަށް ފިނިކަމެއްލިބި ހިތާމަތަކަށް ނިމުމަކަށް އަންނާނީ ހެއްދެވިފަރާތަށް ދުޢާކޮށް ނަމާދުކުރަން އިނީމައެވެ. އަޒަލް ސަޖިދައިގާ އޮވެގެން އެތައް އިރެއްވާންދެން ދުޢާކުރިއެވެ. މުސައްލަވެސް ތެމުނެވެ. އަލުން ކޮޓަރިއަށް ވަންނާކަށް އަޒަލްގެ ހިތެއް ނުރުހުނެވެ. އެހެންވެ ސިއްރުސިއްރުން އެހެން ކޮޓަރިއަކަށްވަދެ އެނދަށް އަރާ އޮތްވާ މަޑުމަޑުން ދެލޯ މެރި ނިދުމުގެ ފޮނިކަން އޭނަގެ ޖިސްމާއި ރޫހަށް ފޯރުކޮށްދިނެވެ.\nސަލްވާއަށް ވިޝާމް ފޮނުވާފައިވާ މެސެޖްތަކާއިމެދު ވިސްނުމުން ސަލްވާގެ ހިތަށްވެސް ހަމްދަރުދީވެރިވާންފެށިއެވެ. ވިޝާމް އޭނައާއިހެދި ދީވާނާވާވަރަށް ލޯބިވެގެން އުޅޭއިރު އެހިތަށް ކުރާނެ ފުން އަސަރު އިހުސާސްވެސް ކުރެވެއެވެ. ވިޝާމްގެ ނަސީބު އެހާ ދެރައީ ކީއްވެބާވައެވެ. އަޒަލްދެކެ ލޯބިވާނެނަމައެވެ. އަޒަލް އޭނައަށްވުރެ މާ ރީތިވެފައި ހުރިހާގޮތަކުންވެސް މޮޅު ކުއްޖެއް ނޫންހެއްޔެވެ؟ އަޒަލްގެ ނެތީ ކޮން ސިފައެއްހެއްޔެވެ؟ އެއޮތް ރީތި އިސްތަށިގަނޑަކަށްޓަކާވެސް ފިރިހެނުން ފިދާވާނެއެވެ. މޮޅު އާއިލާއެއްގެ މުއްސަދި ރީތި އަންހެންކުއްޖެކެވެ. އެކަމަކު ވިޝާމް ބުނާހެން ލޯތްބަކީ ކަނު އެއްޗެކެވެ. ލޯބިވާކަށް ވަކި މިންގަނޑެއް ނޯވެއެވެ. ކިތަންމެ އާދައިގެ މީހެއްދެކެވެސް މޮޔަވާވަރުވެދާނެއެވެ. ހުރި ތަފާތު ސިފައެއްގެ ސަބަބުންވެސް ހިތަ ކިޔާފާނެއެވެ.\nސަލްވާ ގޮނޑީގައި ދެފައި ދަމާލައިގެން އިންއިރު ވަށައިގެންވާ ޕޮޓްތަކުގައި ހުރި ތަފާތު މާމެލާމެލީގެ މީރުވަހުން އެހިސާބުވަނީ އެއްވަސްވެލާފައެވެ. އިރުގެ އަލިކަން ކޮންމެވެސް ވަރަކަށް ބެލްކަންޏަށް ދީފައިވާއިރު އެދޮންމޫނަށް ނާރިގުކުލަ ވެރިވެފައިވިއެވެ. ގެއްލިފައި ކަހަލަ ގޮތަކަށް އިންދާ ހައިކަލް އިރުކޮޅެއްވާންދެން ސަލްވާގެ ހަރަކާތްތައް ދެކެން މަޑުކޮށްލައިގެން ހުއްޓެވެ. ސަލްވާއަށް ހޭވެރިކަންވެގެން އެބުރި ބަލާލުމުން ހީލިއެވެ. ހައިކަލް އެއައީ ޑިއުޓީ ނިންމާލާފައެވެ. ހުދުކުލައިގެ އަތްދިގު ގަމީހާއި ޓައީއާއިއެކު ނޫ ޖިންސްގައި ހުރިއިރު ހާދަ ސްމާޓެވެ. އެއްއަތް ޖިންސްގެ ޖީބަށް ޖަހާލައިގެން ހުރިއިރު އެއަތުކުރި އޮޅާލާފައި ގަޑިފެންނަން އޮތުމުން އެފިރިހެންވަންތަ އަތާއި ހާދަ ގުޅެއެވެ.\n"ލޮސްޓް އިން ތޯޓްސް؟ " ހައިކަލް ހީލިއެވެ.\n"ކުޑަކޮށް ބޮލުގައި ރިއްސަނީ......." ސަލްވާ ހިނިތުންވެލިއެވެ.\n"އައި ނޯ. ސަލްވާ މާ ބޮޑަށް ވިސްނާތީއޭ. ޕްރެގްނެންސީގައި ތިގޮތަށް ވިސްނުމުން ދަރިފުޅަށް އަސަރުކުރާނެ. ވީހާވެސް އުފާވެރިކޮށް އުޅެންވާނީ. އައިމް ހިއަރ ފޯ ޔޫ. އަބަދުވެސް ސަލްވާ އުފަލުގައި ހުންނަން އެދެނީ. އޭރުން އިރާދަކުރެއްވިއްޔާ ސިއްހަތު ރަގަޅު އުފަވެރި ކުއްޖެއްވެސް ލިބޭނެ...." ހައިކަލް ކައިރިއަށް ހުއްޓިލާފައި ސަލްވާގެ ބޮލުގައި ފިރުމާލާފައި މޫނުގައިވެސް ބޮޑުވާ އިނގިލި ބީއްސާލިގޮތުން ސަލްވާގެ މުޅިގައިގާ ކަރަންޓު ދަތުރުކުރިއެވެ. އެފަދަ ކޮންމެ އަދާއަކުން ސަލްވާގެ ހިތް ފުރޭވަރުވެއެވެ. ނިއުމަތަށް އެތައް ފަހަރު ހަމްދު ކުރެވެއެވެ. އޭނަހާ ނަސީބު ރަގަޅު އަންހެންކުއްޖަކު މިއުޑު ހިޔާދަށުގައި ނުވާނެއޭ ހީކުރެވެއެވެ.\n"ޓްރަސްޓްމީ މުޅި އުމުރަށްވެސް އަހަރެން ސަލްވާއާއިއެކު ވާނަން. އަހަރެން ހަދާން ނައްތައެއް ނުލާނަން ސަލްވާއައުމަށްފަހު އަހަރެމެންގެ ދިރިއުޅުމަށް އައި ބަދަލު. އަދި ލިބުނު އުފާތައް އެހެން އެއްވެސް ފަރާތަކުން ނުލިބޭ. ހަތަރުދަން ޑިއުޓީގައި އުޅުނުއިރު ފެމިލީއާއި އަޅާލުމެއް ނެތްތާގައި ދުނިޔެއަށް އައި ބޭނުންމަތިންވެސް ހަދާން ނައްތާލެވުނު. ހެއްދެވިފަރާތް މަތިން ޣާފިލުވެފައި ތިއްބާ ސަލްވާ އެކަން ރިމައިންޑްކޮށްދިނީ. އަދި މިފަހުން ދެރޭ ހުވަފެން ފެނުނު. އައި ލޮސްޓް ސަމްވަން އައި ލަވް. ދެރޭ އެހުވަފެން ފެނުނީމަ ހަމަ ހިތަށް އަރައިފި ބޮޑުކަމެއްވާން އުޅެނީބާވައޭ. އެހެންވެ މީޓިންވެސް ކެންސަލްކޮށްލާފައި އަވަހަށް ގެއަށް މިއައީ. މިހާރު ބޭނުންވަނީ އެހެން ޒިންމާތަކުން ވަކިވެގެން އާއިލާއާއިއެކު ގިނަވަގުތު ހޭދަކުރުން. އަބަދު ފައިސާއަށްޓަކާ މަސައްކަތް ކުރުމަށްވުރެ ލޯބިވާ މީހުންނާއިއެކު އުޅުމުން މާ ހިތްހަމަޖެހޭނެ.........."\nހައިކަލް ސަލްވާއާއި ކައިރީގައި އިށީނެވެ. އިސްތަށިގަނޑާއި ކުޅެލަމުން މޫނުގައި ފިރުމައިލިއިރު އެރީތި ދެލޮލުން ސަލްވާއަށް ފެނުނީ ލޯބީގެ ފުން ކަނޑެކެވެ. ލަދުންގޮސް މޫނު ރަތްވެ ޖަންބުކުލަ އެރީވެސް އެ ފުން ބެލުމުންނެވެ. ސަލްވާ ރަކިވިކަން އެނގުމުން އަދި އެހާ ހިތްގައިމު ހުނުމަކާއިއެކު ސަލްވާ އޭނަގެ އުނގުގައި ބޯ އަޅާލައިގެން ބޭއްވިއެވެ. އެ އިނގިލިތައް ކިރިޔާ ޖައްސާލުމުން ލިބުނު އަރާމާއިއެކު ދެލޯ މަރާލެވުނެވެ. ހުރިހާ ނާރުތަކާއި މަސާޖު ޕޮއިންޓްތައް އެނގިފައި ހުރި އެކްސްޕާޓެކޭ ތަފާތެއްނެތެވެ. ހައިކަލްގެ ޖިންސްގެ ފެބްރިކްގައި ސަލްވާގެ ކޯތާފަތް ޖައްސާލައިގެން ދެލޯ މަރާލައިގެން އޮތްއިރު ހައިކަލްއަށްވެސް ބެލެމުން ދިޔައީ އެދޮންމޫނަށެވެ. އެރީތިކަން މިލްކުކުރެވުމުން މިހާރު އޭނަގެ ދުނިޔެ ފުރިހަމަވެފައިވާކަމުގެ އިހުސާސްކުރެވުނެވެ. އޭނައާއި ސަލްވާ އަދި ހަތަރުކުދިންނަކީ އޭނަގެ ދުނިޔެއެވެ. ހައިކަލް މަޑުމަޑުން ސަލްވާގެ ބަނޑުގައި އަތް ޖައްސައިލިއިރު ލިބެންއުޅޭ ދަރިފުޅަށްޓަކާ ހިތުގައިވީ ލޯތްބާއި އިންތިޒާރެވެ. އެތުއްތު ދަރިފުޅު ދެކޭހިތުން ދެލޯ ބޭގަރާރުވިއެވެ.\nމެހެރީނާ އޭނަގެ މަންމަ ޒައިތޫންއާއި އަޒަލް އަދި އާޒީން ކޮޓަރިއަށް ގެނައީ އޭނަ ކޮންމެހެން ހިއްސާކުރަން ޖެހޭ ވާހަކައެއް އޮވެގެންނެވެ. މެހެރީނާ އަމިއްލަ ކެތްތެރިކަމަށް އޭނަވަނީ ހިތާ ހިތުން ސާބަސްދީފައެވެ. ދެން އިތުރަށް އެންމެ މިނިޓަކަށްވެސް ކެތެއްނުވެވޭނެއެވެ. މެހެރީނާ އެންމެން ކައިރީ އެދުނީ ސޯފާގައި ޖައްސާލުމަށެވެ.\n"އެނގޭ މިވާހަކަ ދެއްކީމަ މިތަނުން އެންމެ ދެރަވެ އަސަރުކުރާނީ އަޒަލްއަށް ކަމާއި މިކަމުގެ ސަބަބުން މިގޭތެރޭގައި ބޮޑު ހަމަނުޖެހުމެއް ހިގާފާނެކަން. އަދި އެތައް ބަޔަކު ކެނޑޭނެކަން. އެކަމަކު މިއީ ފޮރުވައިގެން ހުރެވޭ ޒާތުގެ ވާހަކައެއްނޫން.............." މެހެރީނާ ކުޑަ ބްރީފްކޭހެއް ހުޅުވާލާފައި އެނދުމަތީގައި ބެހެއްޓިއެވެ.


New ge Coach enburi athuvejje\nނިއުގެ ކޯޗު އެނބުރި އަތުވެއްޖެ\nނިއުގެ ކޯޗު ނިކޮލާ ކަވަޒޮވިޗް: އޭނާގެ ކޯޗުކަމުގައި ނިއު ވަނީ ކުޅުނު ހަތަރު މެޗުގެ ތެރެއިން ތިން މެޗު ކާމިޔާބުކޮށްފައި.\nނިއު ރޭޑިއަންޓްގެ ކޯޗު ސާބިއާގެ ނިކޮލާ ކަވަޒޮވިޗް ކުއްލި ގޮތަކަށް ގައުމަށް ދިޔަތާ ދެ ހަފުތާ ފަހުން މިއަދު މެންދުރު އެނބުރި މާލެ އަތުވެއްޖެ އެވެ.\nއެންމެ ހަތަރު މެޗަށް ފަހު ކޯޗު އެނބުރި ގައުމަށް ދިޔައީ އޭނާގެ އަންހެނުން ބަލިވެގެންނެވެ. ކޯޗު މާލެ އަންނަދެން ނިއުގެ ފަރިތަކުރުންތައް ކުރިއަށް ގެންދިޔައީ އޭނާގެ ލަފާގެ މަތިން އެސިސްޓެންޓް ކޯޗު އަޝްރަފް ލުތުފީ (ސަމްޕަތު) އެވެ. އުރީދޫ ދިވެހި ޕްރެމިއާ ލީގުގައި ނިއު މިރޭ ވާދަކުރާނީ ބީޖީއާ އެވެ.\nތަޖިކިސްތާނާއި ސްރީލަންކާގެ ގައުމީ ޓީމުގެ ކުރީގެ ކޯޗު ނިއުގެ ކޯޗަކަށް ހަމަޖެއްސީ މިދިޔަ މަހުގެ 10 ވަނަ ދުވަހު އެވެ. އޭނާގެ ކޯޗުކަމުގައި ނިއު މިހާތަނަށް ކުޅުނު ހަތަރު މެޗުގެ ތެރެއިން ތިން މެޗުން މޮޅުވެ، ވެލެންސިއާ އަތުން ވަނީ ބަލިވެފަ އެވެ.\nމިސީޒަނުގައި މިހާތަނަށް ހަތަރު ކޯޗަކު އައްޔަންކޮށްފައިވާ ނިއުރޭޑިއަންޓާ ކަވަޒޮވިޗް ހަވާލުވިއިރު ވެސް އުރީދޫ ދިވެހި ޕްރެމިއާ ލީގުގެ އެއްވަނާގައި އޮތް ޓީމު މިވަގުތު ވެސް އޮތީ އެއްވަނާގަ އެވެ. ނިއު އަށް 23 ޕޮއިންޓް ލިބިފައިވާއިރު އެންމެ ގާތުން ވާދަކުރާ ޓީސީ އޮތީ 21 ޕޮއިންޓާއެކުގަ އެވެ.\nއަންނަ އަހަރު އޭއެފްސީ ކަޕުން ޖާގަ ހޯދުމަށް ނިއު އަށް މިދިޔަ ތިން އަހަރު އެ ޓީމު ހޯދި ލީގު ކާމިޔާބު ކުރަންޖެހެ އެވެ. ނިއު އަށް ވަނީ މި އަހަރުގެ ޕްރެޒިޑެންޓްސް ކަޕް ގެއްލިފަ އެވެ. އެންމެ ފަހުގެ ތިން އަހަރުގެ ޗެމްޕިއަން ބަލިވީ މާޒިޔާ އަތުން 3-1އިންނެވެ.


Mi course dhookollaigen nuvaane - Hali News\nފެނަކައިގެ ހުރިހާ މުވައްޒަފުންވަނީ ކޮރަޕްޝަނާ ދެކޮޅު އިގުރާރުގައި ސޮއިކޮށްފައި\nމަހަކު ތިން ހާސްރުފިޔާ ލިބޭ މިކޯސް ދޫކޮށްލައިގެން ނުވާނެ\n23 February 2021, 11:31\nފެނަކަ އިންސްޓިޓިއުޓުގެ އެޕްރެންޓިސްޝިޕް ޕްރޮގްރާމް (ފުނަރު) ގެ ދަށުން ހިންގުމަށް ހަމަޖެހިފައިވާ އިންޖިނިއަރިން ރިޕެއާ އެންޑް މެއިންޓެނެންސް ކޯހަކީ ދޫކޮށްލައިގެން ވާވަރުގެ ކޯހެއް ނޫނެވެ. އެއީ އެއަށްވުރެ ފައިދާ ބޮޑު ކޯހެކެވެ.\nތިން މަހަށް ހިންގާ މި ކޯހުގެ ކޮންމެ ބައިވެރިއަކަށް އެލަވަންސެއްގެ ގޮތުގައި މަހަކު ތިން ހާސް ރުފިޔާ ލިބޭނެއެވެ. އިންޖީން ރިޕެއަރ އެންޑް މެއިންޓެނެންސް ކޯހުގައި ބައިވެރިވާ މީހުންނަށް ޑީސަލް އިންޖީނުގެ ބައިތައް ކިޔައިދޭނެއެވެ. އަދި ޑީސަލް ޖަނަރޭޓަރުގެ މެއިންޓެނެންސް މަސައްކަތް ކުރާނޭ ގޮތުގެ ޢަމަލީ ތަޖުރިބާ ވެސް ލިބިގެންދާނެއެވެ.\nމިއީ ސީދާ ދިވެހި ޒުވާނުން ހުނަރުވެރިކޮށް ވަޒީފާގެ މާހައުލަށް ނެރުމަށްޓަކައި ހިންގާ ކޯހެކެވެ. ސޯޅަ އަހަރުން މަތީގެ ދެ ޖިންސްގެ ޒުވާނުންނަށް މި ކޯހުގައި ބައިވެރިވެވޭނެއެވެ.\nމި ކޯސް ފެށުމަށް ހަމަޖެހިފައިވަނީ މާރިޗު 1 ގައެވެ. ކޯހަށް އެދި ފޯމު ހުށަހެޅުމުގެ މުއްދަތު މިހާރު އަންނަނީ ހަމަވަމުންނެވެ. ކޯހުގައި ބައިވެރިވުމަށް ދީފައިވާ އެންމެފަހު މުއްދަތު ހަމަވާނީ ފެބުރުވަރީ 25 ވަނަ ދުވަހު 1:00 ގައެވެ. އެހެން ކަމުން އެންމެ ފަހުވަގުތާ ހަމައަށް ނުތިބެ އަވަހަށް އެޕްލައި ކުރާށެވެ.\nމިއީ ކަރަންޓް ޚިދުމަތުގެ ދާއިރާއިން މީހުން ބިނާ ކުރުމުގެ ސިޔާސަތުގެ ދަށުން އެ އިންސްޓިޓިއުޓުން ހުޅުވާލި ފުރުސަތެކެވެ. ފެނަކައިގެ ފުނަރު ޕްރޮގްރާމަކީ އެތަނުން ފޯރުކޮށްދޭ އަސާސީ ތިން ޚިދުމަތުގެ ދާއިރާއިން ފަންނީ ގޮތުން ދިވެހީން ބިނާ ކުރުމަށް ހިންގާ ޕްރޮގްރާމެކެވެ. އެތިން ދާއިރާއަކީ ފެނާއި ކަރަންޓާއި ނަރުދަމާއެވެ.\nމިކަމުގާ ބައިވެރި ވާން ބޭނުން


SunOnline: FIFA Freindly: Fahathun araa Argentina in Germany hifahattaifi\nޢަބްދުﷲ އައިމަން 10 Oct 2019, 10:19\nފީފާގެ ރަހުމަތްތެރިކަމުގެ މެޗެއްގައި ރޭ އާޖެންޓީނާއާއި ޖަރުމަނު ބައްދަލު ކުރި މެޗުގެ ތެރެއިން: އެ މެޗު ނިމުނީ 2-2ގެ ނަތީޖާއަކުން ދެ ޓީމު އެއްވަރު ވެގެން --- ފޮޓޯ// ސްޓީފެން ކުރީކް\nކުލަބު ފުޓުބޯޅަތަކަށް ލިބޭ ޗުއްޓީއާ އެކު ބޮޑެތި ގައުމުތަކުގެ މެދުގައި އަބަދު ވެސް ރަހުމަތްތެރިކަމުގެ އިންޓަނޭޝަނަލް މެޗުތައް ކުޅެ އެވެ. އެގޮތުން ޖަރުމަނާއި އާޖެންޓީނާ ރޭ ކުޅުނު ފޯރިގަދަ މެޗެ ނިމުނީ އެއްވަރު ވެގެންނެވެ.\nޖަރުމަނުގެ ސިގްނަލް އިޑުނާ ޕާކުގައި ރޭ ކުޅުނު އެ މެޗުން ދެ ޓީމު އެއްވަރުވެފައި ވަނީ 2-2ގެ ނަތީޖާ އަކުންނެވެ. ފީފާ ރޭންކިންގް 16 ވަނައިގައި އޮތް ޖަރުމަނު އަތުން އާޖެންޓީނާ ރޭ ކުޅުނު މެޗުގައި ޕޮއިންޓެއް ހޯދީ ފަހަތުން އަރައި ޖެހި ދެ ގޯލުންނެވެ.\nރޭންކިންގްގެ އެންމެ ކުރީ ސަފުގައި މީގެ ފަސް ވަރަކަށް އަހަރު ކުރިން އޮތް ޖަރުމަނާއި އާޖެންޓީނާ ވޭތުވެ ދިޔަ ތިން އަހަރެއްގެ ތެރޭގައި ވަނީ ކުޅުން ދަށްވެ ގިނަ މެޗުތަކަކުން ބަލިވެފަ އެވެ. މި ދެ ޓީމަކީ 2014 ވަނަ އަހަރު ބްރެޒިލްގައި އޮތް ވޯލްޑް ކަޕުގެ ފައިނަލުގައި ވެސް ކުޅުނު ދެ ޓީމެވެ. ނަމަވެސް އެ މުބާރާތަށް ފަހު ދެ ޓީމަށް ވެސް ވަނީ ކުޅުމަށް ބޮޑު ބަދަލުތަކެއް އަައިސް ވަރުގަދަ ގައުމުތައް ގާތުން ރަނގަޅު ނަތީޖާތަކެއް ނެރެވޭ ގޮތް ނުވެފަ އެވެ.\nރޭގެ މެޗަށް އާޖެންޓީނާއިން ނުކުތީ ޒުވާން ސްކޮޑަކާ އެކު އެވެ. އެ ޓީމުގެ ކެޕްޓަން ލިއޮނެލް މެސީ އަދި ފޯވާޑް ސާޖިއޯ އަގުއޭރޯ ވެސް ޓީމުގައި ނުހިމަނާ އެ ޓީމުން އެ މެޗުގައި ވަނީ އުންމީދީ ކުޅުމެއް ކުޅެފަ އެވެ. ވޭތުވެ ދިޔަ އަހަރުގެ ވޯލްޑް ކަޕުން ލިބުނު ބޮޑު ނާކާމީޔާބީއާ އެކު ޖަރުމަނު ޓީމުން ވެސް ވަނީ ތަޖުރިބާކާރު ގިނަ ކުޅުންތެރިންތަކެއް ޓީމުން ބޭރުކޮށްފަ އެވެ. އެހެން ކަމުން ޖަރުމަނުގައި މިވަގުތު އޮތީ ޖުމްލަކޮށް ޒުވާން ސްކޮޑެކެވެ.\nމެޗު ފެށިގެން ދެ ޓީމުން ވެސް ދިޔައީ ވަރުގަދަ ކުޅުމެއް ކުޅެމުންނެވެ. ދެ ޓީމުން ވެސް ގިނަ ހަމަލާތަކެއް އުފައްދަމުން ދިޔައިރު ފުރަތަމައިން ގޯލު ޖަހައި ލީޑު ނެގީ ޖަރުމަނުންނެވެ. އެ ޓީމުގެ ފޯވާޑް ސާޖް ނެބްރީގެ އެ ގޯލު ޖެހީ އާޖެންޓީނާގެ ޑިފެންޑަރަކަށް ހެދުނު ގޯހެއްގެ ފައިދާ ނަގައި އުފެއްދި ކައުންޓާ އެޓޭކަކުންނެވެ. ނެބްރީ އަންނަނީ މިފަހުން ގިނަ ގޯލުތަކެއް ކުލަބުގައި ވެސް ޖަހަމުންނެވެ. އެގޮތުން އޭނާ ވަނީ އެންމެ ފަހުން ޗެމްޕިއަންސް ލީގުގައި ޓޮޓެންހަމާ ދެކޮޅަށް ކުޅުނު މެޗުގައި ހަތަރު ގޯލު ޖަހައިފަ އެވެ.\nނެބްރީގެ ގޯލާ އެކު އާޖެންޓީނާއަށް ހަމަޖެހި ނުލެވިގެން އުޅެނިކޮށް ކައީ ހަވާރޓްޒް ވަނީ އިތުރު ގޯލެއް ޖަހައި ޖަރުމަނުގެ ލީޑު ފުޅާކޮށްފަ އެވެ. ހަވާޓްޒް ރޭގެ މެޗުގައި ޖެހި އެ ގޯލަކީ ގައުމީ ޓީމަށް އޭނާ ޖަހައިދިން ފުރަތަމަ ގޯލެވެ.\nޖަރުމަނުގެ ދެ ގޯލާ އެކު ވެސް އެ ޓީމަށް ހަމަޖެހިލައިގެން ކުޅުމުގެ ފުރުސަތެއް އާޖެންޓީނާއިން ނުދިނެވެ. ބަދަލުގައި އާޖެންޓީނާއިން ވަނީ ޓީމު ކުރިއަށް ޖައްސައި ޖަރުމަނުގެ ޑިފެންސަށް ބާރު ބޮޑުކޮށްފަ އެވެ. އާޖެންޓީނާއިން ޖެހި ފުރަތަމަ ގޯލު ޖެހީ ދެވަނަ ހާފުގެ 66 ވަނަ މިނަޓުގަ އެވެ. ލޫކަސް އަލާރިއޯ ޖެހި އެ ގޯލާ އެކު ޓީމަށް އިތުރު ހިތްވަރެއް ލިބި އާޖެންޓީނާއިން ކުޅެމުން ދިޔައީ އުންމީދާ އެކު އެވެ. ނާތީޖާއެއްގެ ގޮތުން މެޗު ނިމުމުގެ ކުރިން އެ ޓީމުން ވަނީ އިތުރު ގޯލެއް ޖަހައި ނަތީޖާ ހަމަހަމަ ކޮށްފަ އެވެ. އެ ގޯލު އެ ޓީމަށް ޖަހައިދިނީ ލޫކަސް އޮކަމްޕަސް އެވެ.


ޖޫން 15ގައި ފަތުރުވެރިކަމަށް ގްރީސް ހުޅުވާލަނީ ޖޫން 15ގައި ފަތުރުވެރިކަމަށް ގްރީސް ހުޅުވާލަނީ\nޖޫން 15ގައި ފަތުރުވެރިކަމަށް ގްރީސް ހުޅުވާލަނީ\nފަތުރުވެރިންގެ މެދުގައި މަޝްހޫރު ގްރީސްގެ ސެންޓޯރީނީ. ފޮޓޯ : ސީއެންއެން\nޖޫން މަހު 15 ގައި ގްރީސް އަލުން ފަތުރުވެރިންނަށް ހުޅުވާލާނެކަމަށް އެޤައުމުގެ ބޮޑު ވަޒީރު ކިިރިއާކޯސް މިޓްސޮތާކިސް ވިދާޅުވެއްޖެއެވެ.\nބުރާސްފަތި ދުވަހު ޤައުމާ މުހާތަބު ކުރައްވަމުން ގްރީސްގެ ބޮޑުވަޒީރު ވިދާޅުވީ ކޯވިޑް-19ގެ ކޭސްތައް މަދު ޤައުމުތަކުން ގްރީސްއަށް ފަތުރުވެރިން އައުމުގެ ހުއްދަދޭން ނިންމާފައިވާކަމަށެވެ. އަދި ޖުލައިމަހުގެ 1 ވަނަ ދުވަހުން ފެށިގެން ގިނަ ފްލައިޓްތަކެއް އެޤައުމަށް އައުމުގެ ހުއްދަ ދޭނެއެވެ. ދެމަސް ދުވަހު ޤައުމު ބަންދުކޮށްފައި އޮތުމަށްފަހު ފަތުރުވެރިކަން އަލުން ފަށާނީ ބައިބަޔަށް ބަހައިގެން މަޑުމަޑުން އެކި ސަރަހައްދުތައްކަމަށް ގްރީސްގެ ކަމާބެހޭ ފަރާތްތަކުން ބުނެއެވެ. ގްރީސްގެ ބޮޑު ވަޒީރު ވިދާޅުވީ ކޯވިޑް-19 ކޭސްތައް ކޮންޓްރޯލްކުރުމަށް ކުރެވުނު ކާމިޔާބު މަސައްކަތަކީ ފަތުރުވެރިނަންނަށް ގްރީސްއަކީ ރައްކާތެރި މަންޒިލެއްކަން ޔަޤީންކޮށްދޭނެ ކަމެއްކަމަށެވެ.\nގްރީސްއިން އަލުން ފަތުރުވެރިކަމަށް ޤައުމު ހުޅުވާލާއިރު އަންނަ ހުރިހާ ފަތުރުވެރިން ކޯވިޑް-19 އަށް ޓެސްޓުކޮށް އަދި ކަރަންޓީން ނުކުރާނެކަމަށް އެޤައުމުގެ ކަމާބެހޭ ފަރާތްތަކުން ބުނެއެވެ. ނަމަވެސް ބޭނުންވާ ހާލަތުގައި ފަތުރުވެރިންގެ ސްޕޮޓް ޓެސްޓް ހެދޭނެ އިންތިޒާމްތައް ހަމަޖެހިފައި ހުންނާނެކަމަށް ވެސް ގްރީސްގެ ޓުއަރިޒަމް މިިިނިސްޓަރ ހާރިސް ތިއޮހާރިސް ވިދާޅުވިއެވެ. މީގެއިތުރުން އެންމެ ގިނައިން ފަތުރުވެރިން ޒިޔާރަތްކުރާ ސަރަހައްދުތަކުގެ ސިއްހީ ހިދުމަތްތައް ހަރުދަނާކޮށް، ކޮންމެ ވަގުތެއްގައިވެސް ހިދުމަތްދެވޭނެ މެޑިކަލް ސްޓާފުން ބައިތިއްބާނެއެވެ. އަދި އިންފެކްޝަނެއް ފެނިއްޖެ ހާލަތުގައި އަމަލުކުރާނެ ޕްލޭންތައް އެކުލަވާލެވި ތަންފީޒުކުރާނެކަމަށް ގްރީސްގެ ކަމާބެހޭ ފަރާތްތަކުން މައުލޫމަތުދެއެވެ.\nފަތުރުވެރިކަމަކީ ގްރީސްގެ އިޤްތިސާދުގެ އެންމެ ބޮޑުބައެއް އަދާކުރާ ދާއިރާއެވެ. މިގޮތުން އެޤައުމުގެ ޖީޑީޕީގެ 20 އިންސައްތަ ހިއްސާކުރަނީ ފަތުރުވެރިކަމެވެ. އަދި ޤައުމުގެ ވަޒީފާގެ ބާޒާރުގެ އެންމެ ބޮޑު އެއް ބައެއް ހިއްސާ ކުރަނީވެސް ފަތުރުވެރިކަމުގެ ދާއިރާއާއި ގުޅުން ހުރި ދާއިރާތަކުންނެވެ. ވޭތުވެދިޔަ 10 އަހަރުގެ ތެރޭގައި ގްރީސްއިން ވަނީ ގިނަ އިޤްތިސާދީ މައްސަލަތަކަކާއި ކުރިމަތި ލާފައެވެ. ކޯވިޑް-19ގެ ސަބަބުން މިމައްސަލަތައް މިވަނީ އިތުރަށް ގޯސްވެފައެވެ. އަދި ފަތުރުވެރިކަން އަވަހަށް ފަށަނީވެސް މިކަމަށް ހައްލެއް ހޯދާ އަލުން އިޤްތިސާދު އިޔާދަކުރުމަށްކަމަށް ބޮޑުވަޒީރު މިޓްސޮތާކިސް ވިދާޅުވިއެވެ.\nނަމަވެސް އިޤްތިސާދު ދިރާސާ ކުރާ ފަރާތްތަކުން އަންދާޒާ ކުރާ ގޮތުގައި ކޯވިޑަަ-19 ގެ ކޭސްތައް ކޮންޓްރޯލްކުރުމުގައި ގްރީސްއިން ކާމިޔާބީ ހޯދިޔަސް މިކަމުގެ ސަބަބުން ޤައުމަށް ލިބޭ އިޤްތިސާދީ ގެއްލުންތައް ވަރަށް ބޮޑު ވާނެކަމަށެވެ. އަދި ގްރީސް ވާނީ ޔޫރަޕްގެ އިއްތިހާދުގައި ކޯވިޑް-19 ސަބަބުން އެންމެ ބޮޑު އަސަރެއް އިޤްތިސާދީ ގޮތުން ކުރާނެ ޤައުމަކަށް ކަމަށެވެ. މިކަމުގެ ރައްދުގައި ގްރީސްގެ ކަމާބެހޭ ފަރާތްތަކުން ބުނީ އެހެން ޔޫރަޕްގެ ޤައުމުތަކަށްވުރެއް އަވަހަށް ގްރީސް ފަތުރުވެރިކަމަށް ހުޅުވާލަނީވެސް އިޤްތިސާދީ ގޮތުން ލިބެނު ގެއްލުން ކުޑަކުރުމަށްކަމަށެވެ.\nއިޤްތިސާދީ ގޮތުން ޤައުމުގެ ފަތުރުވެރިކަމުގެ ދާއިރާގައި ހަަރަކާތްތެރިވާ ފަރާތްތަކަށް ދިމާވެފައިވާ ދަތިތަކަށް އެހީތެރިވުމުގެ ގޮތުންވެސް ގްރީސްގެ ސަރުކާރުން ދަނީ ގިނަ ފިޔަވަޅުތަކެއް އަޅަމުންނެވެ.


20 aharuge thereygai China ge caruge viyafaari furathama faharah...\nވިޔަފާރި - ޗައިނާގެ ކާރުގެ ވިޔަފާރި\n20 އަހަރުގެ ތެރޭގައި ޗައިނާގެ ކާރުގެ ވިޔަފާރި ފުރަތަމަ ފަހަރަށް ދަށަށް\nޗައިނާގެ ކާރުގެ ވިޔަފާރީ ދަށަށް ގޮސްފައިވަނީ6އިންސައްތަ\nކ. މާލެ9ޖެނުއަރީ 2019 | ބުދަ 23:26 2,664\nޗައިނާގެ ކާރުގެ ވިޔަފާރީ ދަށަށް ގޮސްފައިވަނީ6އިންސައްތައަށް - ގޫގުލް\n20 އަހަރުގެ ތެރޭގައި ޗައިނާގެ ކާރުގެ ވިޔަފާރި ފުރަތަމަ ފަހަރަށް ދަށަށް ހިނގައްޖެއެވެ.\nޗައިނާ ޕެސެންޖަރ ކާރު އެސޯސިއޭޝަންގެ ރިޕޯޓްތައް ދައްކާ ގޮތުން ޗައިނާގެ ކާރުގެ ވިޔަފާރީ ދަށަށް ގޮސްފައިވަނީ6އިންސައްތައެވެ. އެ އެސޯސިއޭޝަން އިން މިހެން ހާމަކޮށްފައިވަނީ ޗައިނާގެ އިޤްތިސާދު ދަށަށް ގޮސްފައިވާ ދަނޑިވަޅެއްގައެވެ.\nކާރުގެ ވިޔަފާރި ކުރާ ފޯޑް، ލޭންޑް ރޯވަރ އަދި ޖެނެރަލް މޮޓޯސް ފަދަ ކުންފުނިތަކުން ޗައިނާގެ ކާރުގެ ވިޔަފާރީ ފާއިތުވި މަސްތަކުގައި ދަށްކަމަށް ވަނީ ރިޕޯޓްކޮށްފައެވެ.\nވިޔަފާރި ދަށްވި މައިގަނޑު ސަބަބަކީ ޗައިނާގެ އިޤްތިސާދަށް އައި ބަދަލުގެ އިތުރުން ޗައިނާ އާއި އެމެރިކާއާ ދެމެދު ފަށާފައިވާ ވިޔަފާރީގެ ހަނގުރާމައިގެ ސަބަބުން ކަމަށް ދަ ޗައިނާ އެސޯސިއޭޝަން އޮފް އޮޓޯ މޮބައިލްސް މެނުފެކްޗާޒްގެ ފަރާތުން ވަނީ ތުހުތަމުކޮށްފައެވެ. މިދިޔަ އަހަރު އެމެރިކާ އާއި ޗައިނާއިން އެއްގައުމު އަނެއް ގައުމެއްގެ މުދަލުން ވަނީ ވަރަށް ބޮޑެތި ޑިއުޓީތައް ނަގަން ފަށާއެވެ.\nމި އެސޯސިއޭޝަންގެ ފަރާތުން ލަފާކޮށްފައިވާ ގޮތުން މިއަހަރު ކާރުގެ ވިޔަފާރީއަށް ބަދަލެއް ނާންނާނެއެވެ. އަދި މިހާރު ޕެޓްރޯލާއި ޑީސަލަށް އޮންނަ ޑިމާންޑް ކުޑަވުމުން އިލެކްޓްރޯނިކް ކާރުގެ ވިޔަފާރި ރަނގަޅު ކުރުމަކީ އެންމެ ބުއްދިވެރި ގޮތްކަމަށް އެސޯސިއޭޝަނުން ދެކެއެވެ.\nޗައިނާ ސަރުކާރުން ވަނީ ކާރުތައް ގަތުމަށްޓަކައި އެ ޤައުމުގެ ރައްޔިތުންނަށް ދެމުން އައި ސަބްސިޑީ ވެސް ކަނޑާލާފައެވެ. ނަމަވެސް އެ ގައުމުގެ ޗައިނާ ނެޝަނަލް ޑިވެލޮޕްމަންޓް އެންޑް ރިފޯމް ކޮމިޝަންއިން ކާރު ގަތުމަށް ބާރުއަޅާ ސިޔާސަތުތަކެއް ތައާރަފް ކުރަން ނިންމާފައި އޮތުމުން ކާރުގެ ވިޔަފާރި ރަނގަޅު ވެދާނެ ކަމަށް ތަޖުރިބާކާރުން ވަނީ ބުނެފައެވެ.


Fuluhunge Uniform Gai Thibi Bayaku Video Eh Aanmukoh Inzaaru Dheefi - Vaguthu\nއެމްޑީޕީގެ އިންތިޙާބުގެ ނަތީޖާތައް އިއުލާން ކުރަން ފަށައިފި - 13 ގަޑިއިރު ކުރިން\nފުލުހުންގެ ޔުނީފޯމުގައި ތިބި ބަޔަކު ވީޑިއޯއެއް އާންމުކޮށް އިންޒާރުދީފި\n1 އަހަރު ކުރިން ( މާޗް 14, 2018 )\n| ނަޖާހް މަސްޢޫދު\nއާންމުކޮށްފައިވާ ވީޑިއޯގެ ސްކްރީން ޝޮޓެއް\nފުލުހުންނަށް ކުރަމުން ދަނީ ޣައިރުު ގާނޫނީ އަމުރުތަކެއް ކަމަށް ބުނެ އެކަން ހުއްޓާލުމަށް އިންޒާރުދީ ފުލުހުންގެ ޔުނީފޯމުގައި ތިބި ބަޔަކު ވީޑިއޯއެއް އާންމު ކޮށްފިއެވެ.\nމިއަދު ޔޫޓިއުބަށް އަޕްލޯޑު ކުރި އެ ވީޑިއޯގައި ފުލުހުންގެ ޔުނީފޯމުގައި ތިބި މީހުންގެތެރެއިން އިސްކޮށް ވާހަކަ ދެއްކި މީހާ ބުނީ މިހާރު ކަންތައް ހިނގަމުންދާ ގޮތުން ފުލުހުންގެ މުވައްސަސާ ވެފައި ވަނީ ޕީޕީއެމްގެ ޖަގަހައަކަށް ކަމަށެވެ.\n"މިދަނީ ވަރަށް ގާތުން ބަލަމުން. އަޅުގަނޑުމެންގެ ވެރިންނަށް ބުނެލަން އޮތީ، އަޅުގަނޑުމެން ބޭނުންކޮށްގެން ތިޔަ ހިންގާ ޖިނާއީ ކުށްތަކާއި އަޅުގަނޑުމެންގެ މައްޗަށް ކުރަމުން ގެންދާ ޣައިރު ގާނޫނީ އަމުރުތަކަށް ލައްކަ ދުވަހަކު ކެތްތެރިވެވިއްޖެ. ފެބްރުއަރީ ހަތެއްގައިވެސް އަޅުގަނޑުމެން ނުކުތީ މުއައްސަސާގެ ދިފާއުގައި. މިހާރުވެސް އަޅުަގަނޑުމެން މި މުއައްސަސާގެ ދިފާއުގައި ނުކުންނާނަން. ގާނޫނު އަސާސީގެ ދިފާއުގައި ނުކުންނާނަން." އޭނާ ބުންޏެވެ.\nވީޑިއޯގައި ވާހަކަ ދެއްކި މީހާ ވަނީ ފުލުހުން ސިޔާާސި ކުރުމަށް މަސައްކަތް ނުކުރަން ގޮވާލާފައެވެ. އަދި އޭނާ ބުނީ ފުލުހުން ބޯލަނބަން ޖެހޭ އެއްވެސް ސިޔާސީ ކުލައެއް ނޯންނާނެ ކަމަށެވެ. އަދި ފުލުހުންނަށް ޣައިރު ގާނޫނީ އަމުރު ކުރުން ހުއްޓާލުމަށް އޭނާ ވަނީ ގޮވާލާފައެވެ.\n"ގާނޫނު އަސާސީއަށް ރުޖޫއަ ނުވެއްޖެނަމަ އޭޕްރިލް އެކެއްގައި މުޅި މުއައްސަސާގެ ދިފާއުގައި އަޅުގަނޑުމެން އެންމެން ނުކުންނާނަން." އޭނާ އިންޒާރު ދިނެވެ.\nސުޕްރިޑެންޓް އޮފް ޕޮލިސް ޝިފާންއަށް ނިސްބަތްކޮށް އެ ވީޑިއޯގައި ވަނީ ވާހަކަ ދައްކާފައެވެ. ނަމަވެސް އޭނާގެ ޖުމްލަ ނިމުުމުގެ ކުރިން ވިޑިއޯ ވަނީ ނިމިފައެވެ. އޭނާ ބުނީ "އެކަމަކު ޝިފާން އަޅުގަނޑުމެން މިގޮތަށް ގޮވާލުން ކުށްވެރިކޮށް މިކަމާ ދެކޮޅަށް އެއްވެސް އެއްޗެއް ބުނެފި ނަމަ ވެރިންނަށް.." ކަމަށެވެ.\nފުލުހުންގެ ޔުނިފޯމުގައި ތިބި ބަޔަކު މި ގޮތަކަށް ވާހަކަ ދައްކާފައިވާއިރު އެމީހުންނަކީ ހަގީގަތުގައިވެސް ފުލުހުން ކަމެއް ކަށަވަރެއް ނުވެއެވެ.\nލާދީނީ މީހުންނާއި ދެކޮޅަށް ކުރިއަށް ގެންދިޔަ ސައިކަލު ބުރެއް ފުލުހުން ހުއްޓުވައިފި\nހެންވޭރު ގެއެއްގެ ހަތަރުވަނަ ފަންގިފިލާއިން ކުއްޖަކު ވެއްޓިއްޖެ\nބޭރު ނަމްބަރުތަކުން، ގުޅުމަށް އެދި ކުރާ މެސެޖްތަކަށް ސަމާލުވުމަށް ފުލުހުން އެދެފި\nމާޗް 14, 2018 23:05\nތީ އެމްޓީޕީ މީހުންކަން ވަރަށް ސާފު\nމާޗް 14, 2018 23:35\nއެމްޓީޕީ އެއް ނޫން ކިޔަނީ އެމްޑީޕީ\nމާޗް 14, 2018 23:44\nޢެކައްޗެކޭ އެއީ ހަމަ\nމާޗް 14, 2018 23:06\nކީއްވެބާ ނަޝީދު ފުލުހުންނަށް ނުފޫޒުފޯރުވަން މަސައްކަތް ކުރާ ވާހަކަ މިވީޑިއޯގަ ނުބުނީ؟\nމާޗް 15, 2018 01:25\nގަމާރާ މިއަދު ނަސީދު ފުލުހުންނައް ނުފޫ×ުފޯރުވާނަމަ ޔާމީނުއެއްނު ޖަލުގަ ހުރީހީ\nމާޗް 14, 2018 23:08\nމިއީ ފުލުހުންގެ ބަޔާނެއްކަމަކަށް ނުބެލެވޭ.\nމާޗް 14, 2018 23:17\nއިބިލީސް ކައިވެނި ކުރުން....\nމާޗް 15, 2018 09:08\nމަށޭ ކިޔައިގެން ކީކޭ ތި ކިޔަނީ ؟\nމާޗް 14, 2018 23:22\nމާޗް 14, 2018 23:23\nބުނެލަން އޮތީ ފުލުސް އޮފީހަކީ ކަލޭމެން ތިންމީހުންތަ... ތީ ކަލޭމެން ތިންމީހުން އެކަނި ހިންގާތަނެއްތަ... ތީތިންފިޑިން ކަމެއްވާނަމަ އިންޒާރުއެއްނޫދޭނީ... މަހައްދޭބަލަ ނިކަން.... ކެރެންޔާ އަޅެނުކުމެބަލަ... ނުކުމެފަ ދެން ވަންނަން ހިތައްނާރުވާތި... ދެން ދާންޖެހޭނީ ކުޑަގޮޅިއަށް... މި ދެނީ ފަހުގެ އިންޒާރު...\nމާޗް 14, 2018 23:26\nފުރަތަމަ ކޮނޑުމައްޗައް ބެލީމަވެސް އިނގޭ ފުލުހުނެއް ނޯންކަން??\nމާޗް 14, 2018 23:29\nމީގެ ކުރިން ކީއްވެބާ ތިކަހަލަ ވީޑިއޯއެއް ޢާންމު ނުކުރީ؟ ކަންކަން ޙައްދު ފަހަނަ އަޅައިދީޔައިމާ ހެޔޮވިސްނޭ ބަޔަކު ތިބިނަމަ އެބަޔަކު ބަސްކިޔާނެ. އެފަދަ ޔުނީފޯމެއް ގެންގުޅޭތަ؟ ސުވާލެއް ކުރަން ޖެހޭކަމެއްނޫން އެއީ ފުލުހުންތޯ ؟ އެއީ ހަމަ ކަނޑައެޅިގެން ފުލުހުން ކަމުގައި ދަންނަވަންކެރޭ!\nމާޗް 14, 2018 23:33\nނިކަން ނިކުމެބަލަ. ތިއީ ތިއީދިވެހިރާއްޖޭގައި އޮތް އަމާން ބަލަހައްޓާ ހަމައެކަނި މުއައްސަސާ ނޫންކަން ހަނދާންކޮށްދެން.\nމާޗް 15, 2018 04:06\nލައްބަ! މީ ދިވެހިރާއްޖޭގެ އަމަން ބަލަހައްޓާ ހަމައެކަނި މުއަސަސާ.. ދެންއޮތީ ހަމައެކަނި ބޭންޖަހާ ފިލުމުކުޅެން އޮންނަ މުއަސާއެއް.\nމާޗް 20, 2018 15:05\nބޮރޯ ތީމިގައުމު ހަލަބޮލިކުރާ މުއައްސަސާ އަމަން އަމާނަ ކަން ނަގާލާ ބައިގަޑު... ދިވެހިންނަށް އަނީޔާކުރާ ހަމަ އެކަނި ސްޓިކާޖަހައިގެން ރައްޔިިތުން ފެލާ ގުރޫޕް ގަޑު... ކަލޭމެންވެސް ފަހުގަޑިގަ އައްނައްޖެހޭނީ ޖަލައް އަހަރުމެންކައިރިޔަށް. ވަރައްސަލާ...\nމާޗް 14, 2018 23:34\nތިކަހަލަ ފޭކުއެތައް ވީޑިޔޯއަކާ މނޑފ ގެ މީހުން ބުންޔޭކިޔާފަ އެތައް ލިޔުމެއް ކުރިޔައްމިއޮތް 72ގަޑިއިރުތެރޭ ގޭގެއައް ވެސް ފޮނުވާނެ. ރައްޔިތުން ނިކަންވިސްނާތި\nމާޗް 14, 2018 23:39\nހަމަބުއްދި ފިލާފަ ތިބިމީހުން ގަބޫލު ކުރާނެ އެއީ ފުލުހުންކަން ހަމަ ފޭކް ވީޑިއޯއެއް ތީ\nމާޗް 14, 2018 23:52\nތޮއްޔިބޫ! މިކަމަށް ކޮށްލާނެ ފޭކް ޓްވީޓެއް ނެތްތަ؟\nމާޗް 14, 2018 23:53\nފޭކް ސްޓަންޓް ނުކުންނާނެވާހަ ބުނާއިރު އާއި ވާހަކަ ދެއްކުމުގަ އެއްޗެއްބަލއިގެ ކިޔާކިއުމެ. ތީލިޔަފދިނީމަ ކިޔާއެއްޗެހިތކެއްކަން އަޑުއަހާލީމަ އެނގޭ.\nމާޗް 15, 2018 00:07\nމިމައްސަލައަކީ ތަހުގީގު ނުކުރާނެ މައްސަލައެއް!!!!\nމާޗް 15, 2018 00:12\nތި ތިން މީހުން ދޭބަލަ ރުކަން އަރަން..\nމާޗް 15, 2018 01:17\nކޮންމެ ސަރުކާރެއް އަޔަސް ބޭރު ފަރާތްތަކުގެ ނުފޫޒް އަންނަންޏާ އެބައެއް ޖެހޭނީ ރޯން. މީ އަހަރުމެންގެ ގައުމު. އީޔޫ އާ ބެހޭ ތާކު އޮތް ތަނެއް ވެސް ނޫން މީކީ.\nމާޗް 15, 2018 01:27\nވަރަށް ހިތްވަރުގަދަ ކުދިންކޮޅެއްތީ.\nމާޗް 15, 2018 01:39\nކަލޭމެން އަޅެފަހެ ހުތުބާ ކިޔަނީތަ..... މަހަމަ ހީހީ ހަލާކު\nމާޗް 15, 2018 02:13\nފޭކަ ވީޑިއޯއެއް. ހަހަހަ\nމާޗް 15, 2018 06:07\nމީގެންވެސް އިނގޭ ތީ ފޭކް ފުލުހުންކަން. ޝިފާން ސަރ ކިޔާފަ މުޚާތަބު ކުރާނެ އަސްލު ފުލުހުންނަމަ. އިސްތިއުފާ ދީފަ ފިލި މީހާގެ އަތަށް ގޮވަނީ...\nމާޗް 15, 2018 06:50\nއެމްޑީޕީ އަކީ މިހާރު ސައްހަ ޕާތީއެއްނޫން\nމާޗް 15, 2018 07:15\nމިހާ ފިޑި މީހުންވެސް އުޅޭދޯ..ހަހަހަ\nކީއްތަވާނީ އެހާ ގަޓުހުރިއިރު މޫނުވެސް އިނގޭނޭ ގޮތަށް ވާހަކަ ދައްކާލުން.\nހަމަ ގައިމު އިނދިކީލި މީހުން ބުނޭ ވިއްޔާ ވަޒީފާ ގެއްލުނަސް ހޯދަ ދޭނަމޭ... ފަހަރެއްގައި ފުލުހުންގެ ވެރިންނަށްވެސް ހަމަ ޖައްސާ ދީފާނެ ވިއްޔާ ދޯ\nމާޗް 15, 2018 07:25\nބަލަ! ދަތްއަޅަން ކެރޭ ކުއްތާއެއް ވައްވަކެއް ނުޖަހާނެ! އިންޒާރު ދީބަލަ ތިބާމެންގެ މަންމަ އާއި ބައްޕައަށް، ކީއްވެގެން ކަންއެނގޭތަ އަޑުއަހާ! އެއީ ކަލޭމެން މި ބިމަށް އުފަންވަންދެއް މިރާއްޖޭގައި އުޅުނީމާ ތިބާމެން އުފަންކުރުމަށް ހުރިހާ ދީންތަކެއް އޮތް ވެއްޓަކަށް ނުދިޔައީމާ ބޭނުންގޮތަކަށް މިތާގައި ތިބާމެންނަށް ނޫޅެވޭތީ!.............\nމާޗް 15, 2018 08:08\nތި އިންޒާރު ހީވަނީ ހުކުރު ހުތުބާ ހެން ...\nމާޗް 15, 2018 08:09\nއަޅެ އެންމެ ދެ ތިން މީހުން ތިބެގެން އެންމެންގެ ފަރާތުންނޭ ބުނީމާ ބޮޑު ޖޯކެއް.ބޮޑު ފައިޖެއް ދައްކާލި ނަމަ\nމާޗް 15, 2018 08:13\nޤާނޫނު އަސާސީ އަކީ އެމްޑީޕީ ފިކުރުތޯ\nމާޗް 15, 2018 08:18\nމީގެކުރިންވެސް ރޓީވީން ތިކަހަލަ ވީޑީއޯއެއް ހަދައިގެން ދެއްކި. ތީ 16ވަނަދުވަހަށް މާލެއަށް މީހުން ނާންނާނެތީ މީހުން ގެނައުމަށް ޖައްސާ ގޭމެއެއް.\nމާޗް 15, 2018 08:25\nމާޗް 15, 2018 08:37\nމިޤައުމުގައި ފިތުނަފަސާދަ އުފެއްދުމަށް ޔަހީޫދިންކުރާކަންތައްތައް މިޤައުމުގައި މިކުރަނީ މިއީ މުސްލިމުޤައުމެއް ތިއީ ޕޮލިހުންގެ ތެރޭގައި ފިތުނަފަސާދައުފެއްދުމުގެ ގޮތުން އެމްޑީޕީ މީހުން ކޮށްގެންއުޅޭކަމެއް އެމީހުންނަށް ކުރަންނުކެރޭކަމެއްނޯންނާނެ އެބާޑީގެ މީހުންނަކީ ޤައުމަށް ހެޔޮއެދޭ ބަޔެއްނޫން ޤައުމަށް އެޔޮއެދޭ ބަޔެއްނަމަށް ބޭރުޤައުމުތަކުން މިޤައުމު ހިސޯރުކުރާކަން ނުގޮވާނެ ހިތުން އަމިއްލައެދުމުގައި މިކަންބިކުރަނީ އަޅުގަނޑުމެންނެކޭ އެއްފަދައިން އެމީހުންވެސް އުޅެންޖެހޭނީ އަޅުވެތި ކަމުގައި މިއުޅެނީ އެއްވެސްކަމެއްވެގެންނެއްނޫން ވެރިކަމުގެ ދަހިވެތިކަމުގައި ހިފިފައިވާ ރިސްވަތުގެ ފައިސާތަކުގެ ސަބަބުން ޤައުމުހަލާކުކުރަނީ އިރާދަކުރެއްވިއްޔާ ތިޔަބައިމީތުންނަށް ﷲ ކާމިޔާބު ނުކުރައްށިއެވެ.\nމާޗް 15, 2018 08:42\nކެރޭމީހުން ކަންތައްތައްކުރަނީ ތިގޮތަށްނޫން ކެރިކަން ކަންތައްކުރާނީ ކޮންމެ މީހަކަށްވެސް މޫނުނިވައިކޮށްގެން ޔޫނިފޯމްލައިގެން ވަހަކަ ދެއްކިދާނެ.\nމާޗް 15, 2018 09:02\nތިކަހަލަ ވީޑިއޯއެއް ކުރިން އެހެންބަޔަކުވެސް ދެއްކި މިއަދު އެވީޑިއޯ އެއީ ކޮންބަޔަކު ހަދައިގެން ދެއްކި ވީޑިއޯއެއްކަން އެގެންވާފަރާތްތަކައް އެގޭނެ.ތިކަންވެސް ލަސްތަކެއްނުވެ އެގޭނެ.\nމާޗް 15, 2018 09:29\nތިޔާއީ ރަންރީނދޫ ޓްވިޓަރޭ ދަ ބަތާހަރާމީ ދަ ބަނޑު ދޮންނައޭ ދަ ސޯމާލިއަން ޑީއެންއޭ ތައްޔާރުކޮށް ފައިވާ ފޭކް ވީޑިއޯއެއް އެމްޑީޕީގެ ގުންޑާއިން ބޭނުން ކޮށްގެން. ތިޔާ ރިލްވާން ވެސް ގެެއްލުނު ގޮތް އިނގޭނެ ޓްވިޓަރޭ އަށް އަދި ޔާމީން ރަޝީދު ވެސް އެއީ ރަންރީނދޫ ޓްވިޓަރޭ މެން އަޑީގައި ތިބެގެން ކުރި ކަމެއް ކަމަށް މަމެންނަށް ވަރަށް ބޮޑަށް ޝައްކޭ ބުނަން މަމެން ނެތީމުދޯ.\nމާޗް 15, 2018 09:58\nޙުތުބާ އެއްތަ، ވަރަށް ވައްތަރު ހުތުބާ ކިޔާ މީހަކާ\nމާޗް 15, 2018 11:00\nއޭޕުރިލު ފުޫލްސް ޖޯކް؟\nމާޗް 15, 2018 11:21\nތީ ހާދަ ފިޑި ބަޔެކޭ .. އެހެން ވީމަ ދޯ މޫނު ފޮރުވީީ... ހިހި ލަދުން ބޯ ހަލާކު\nމާޗް 15, 2018 12:39\nހާދަ ފިޑިބައެކޭދޯ! ގަޓްހުރެގެން ނުކުންނަ މީހުން ނުތިބޭނެ މޫނު ނިވާކޮށްފައެއް. އެކަހަލަ މީހުންނަށް ކިޔާނީ ފިޑިން.\nމާޗް 15, 2018 14:04\nމާޗް 15, 2018 14:38\nމީކީ ފުލުހުންނެންނޫން ފުލުހުން މިހާގަމާރެއްނުވާނެ. މީއަންނިގެ ސްޓަންޓެއް މިކަންވެސް ކާމިޔާބުވާގޮތަކަށްނޫން އެކުރެވުނީ.\nމާޗް 15, 2018 19:22\nއިއްޔެ ރޭ އަޑުއިވުނީ މިސްކިތައް ނަމާދައް ދާމީހުންގެ އަތުން5ރުފިޔާ ދުވާލަކައް ނަގާވާހަކަ /ދޮގު ހެދުމާ މަކަރުހެދުމާ ޚީބަބުނުމާ ދެބަ އެޅުވުމާ މީހުން ހެއްވުމައް ހަދަހަދައިގެން ވާހަކަ އައި އަގަޔައް އައިހައި އެއްޗެއް ތިމާއާއި ޚިޔާލްތަފާތު ވާ ކޮންމެ މީހަކާ ދިމާލައް ކިޔާ ލިޔެ ފެތުރުމަކީ ޓީވީތަކުން އާންމުކޮއް މިހާރުކުރާ ކަމަކައްވެއްޖެ ޚައްސަ ކޮއް ރާއްޖެ ޓީވީ ސަމާލް ވޭ މަރު އަޅުގަނޑު ފަދައިން ތިޔަބައި މީހުން ނާބައްދަލް ކުރާ ނެ\nމާޗް 15, 2018 20:52\nއިސްލާމީ އުސޫލްތަކާ އެއްގޮތަށް އަމަލު ކުރާނަމަ މިހުރިހާ ކަމެއް މެދުވެރިއެއް ނުވާނެ.\nމާތް ﷲ ހެޔޮ ވިސްނުން ދެއްވާށި.\nމާޗް 16, 2018 08:32\nނުހުއްޓަން ބުނާ މުޒާހަރާ ހުއްޓެނީ!!!\nނިކުންނަން ބުނާ ވަރަށް ނުނިކުންނަނީ!!\nއެއްވަން ގޮވާ ވަރަށް އެއްނުވަނީ!!!\nއަންނަން ގޮވާ ވަރަށް ނާންނަނީ!!!!\nއެއްވާ ހައެއްކަ ކެނަ ފަހާލަނީ!!!\nޖައްސާ ސްޓަންޓްތައް ފެއިލްވަނީ!!!\nވައްޓަން ޖަހާ ހިސާބު ގޯސް ވަނީ!!!!!\nވެއްޓެން ބުނާ ގަޑި ފާއިތުވަނީ!!!\nވައްޓަން ބުނާ ވެރިކަން ގަދަ ވަނީ!!!!!??????????????????????????\nނަހުލާ އާއި ނިއުމާ މީސް މީޑިއާގައި ކޯޅެން ފަށައިފި\nމަސްތުވާތަކެތި ބަންދުކުރަން ތިއްބައި ލަވަކިޔުންތެރިޔާ ރީހާން އާއި އޭނާގެ ލޯބިވެރިޔާ ހައްޔަރުކޮށްފި\nއަފްރާޝީމްގެ އަވަހާރަކޮށްލި ޖަމާޢާތް ހިންގާ މީހުންގެ މައުލޫމާތު ހާމަކޮށްފި\nދަޢުވާ އިއްވުމުން ފިލްމީ ތަރި މަލްގެ މޫނު މަތިން ފެނުނީ ހާސްކަން\n"ވަގުތު"އަށް ކުރި ކޮމެންޓެއްގެ އައިޕީ އެޑްރެސް ހޯދަން ކްރިމިނަލް ކޯޓުން އަމުރެއް ނެރެފި\nމައްސަލައަކީ އަންހެނުން ކޯޓު ލުމެއް ނޫން!\nފިލްމީތަރި މަލް އާއި 11 ފިރިހެނަކު ޕާޓީކުރަން ތިއްބާ ހައްޔަރުކޮށްފި\nސަލަފް ޖަމާޢަތުން ޓެރަރިޒަމަށް ހިތްވަރުދޭ، އެޖަމާޢަތާއި މެދު ގޮތެއް ނިންމާނެ - ނަޝީދު


China Ge Aadhayaaihilaaf Hathiyaarakun India Sifain "Oven Akah Laigen Kakkaalaifi" - Vaguthu\nޗައިނާގެ އާދަޔާއި ހިލާފު ހަތިޔާރަކުން އިންޑިއާ ސިފައިން "އަވަނަކަށް ލައިގެން ކައްކާލައިފި"\n3 މަސް ކުރިން ( ނޮވެމްބަރު 17, 2020 )\nޗައިނާ އާއި އިންޑިއާ ގުޅޭ ސަރަހައްދީ އިމުގައި އެންމެ ފަހުން ޗައިނާ ސިފައިންނާއި އިންޑިއާ ސިފައިންގެ ދެމެދުގައި ހިނގި ކުރިމަތިލުންތަކުގައި ޗައިނާ ސިފައިން ވަނީ މީގެ ކުރިން ނުގެންގުޅޭ އާދަޔާއި ހިލާފު އާހަތިޔާރެއް ގެންގުޅެފައި ކަމަށް ޕްރޮފެސަރަކު ވިދާޅުވެއްޖެއެވެ.\nބެއިޖިންގެ ޔުނިވަސިޓީއެއްގައި ކިޔަވައިދޭ ތަޖުރިބާކާރެއް ކަމަށްވާ ޖިން ކޮންރޮންގް އޭނާގެ ދަރިވަރުންނާއި ވާހަކަދައްކަމުން ބުނީ ޗައިނާ ސިފައިން އިންޑިއާ ސިފައިންނެއް ހަމަލާ ދިނުމަށް ބޭނުން ކުރީ "މައިކްރޯވޭވް" ހަތިޔާރެއް ކަމަށެވެ.\n"މައިކްރޯވޭވް އަވަނަކަށް އެއްޗެއް ލުމުން ކަންތައް ވެގެންދާ ގޮތައް އިންޑިއާ ސިފައިންނަށް ކަންތައް ވެގެން ދިޔައީ. އިލެކްޓްރޯމެގްނެޓިކް ހަތިޔާރުގެ ސަބަބުން އިންޑިއާ ސިފައިންގެ ހަށިގަނޑުގެ ޓިޝޫތަކަށް އަސަރުކުރި. ނަތީޖާއަކަށް ވެގެން ދިޔައީ ހޮޑުލުން ފަދަ ސިއްހީ މައްސަލަތައް ކުރިމަތިވުން." ޖިން ބުންޏެވެ.\nޗައިނާ ސިފައިން އިންޑިއާ ސިފައިންނަށް މިހަތިޔާރު ބޭނުން ކޮށްގެން ހަމަލާދިނީ 0.6 މޭލު ދުރުގައި ތިބެގެން ކަމަށް ވެސް ތަޖުރިބާކާރުން ބުނެއެވެ. މިހަމަލާގެ ސަބަބުން އިންޑިއާ ސިފައިންގެ ހަށިގަނޑުގައި ގަދަ ތަދެއް އުފެދިގެން ދިޔަ ކަމަށް ވެސް އޭނާ ބުނެއެވެ.\n"މިހަމަލާ އަށް ތައްޔާރުވާން ބޭނުން ވަނީ 15 މިނެޓް. ހަމަލާ ފޮނުވާލުމުން ދުޝްމަނުންގެ ސިފައިންނަށް ކޮޅަށް ތިބެވޭނެ ގޮތެއް ނޯންނާނެ." ޕްރޮފެސަރ ޖެން ބުންޏެވެ.\nއޭނާ ބުނާ ގޮތުގައި ޗައިނާ އިން މިހަތިޔާރުގެ ބޭނުން ކުރީ ފަރުބަދަ މަތީ ސަރަހައްދުގައި ބަޑިން ހަމަލާ ދީގެން ހަނގުރާމަ ކުރުން އެއީ ވަރަށް ދަތިކަމަކަށް ވުމުންނެވެ.\nމިއީ "މައިކްރޯވޭވް ހަތިޔާރެއް" ހަނގުރާމައިގެ މައިދާނުގައި ބޭނުން ކުރިކުރި ފުރަތަމަ ފަހަރު ކަމަށް ވެސް ޗައިނާގެ ޕްރޮފެސަރު ބުނެއެވެ. ޗައިނާ އިން މައިކްރޯވޭވް ހަތިޔާރެއް ބޭނުން ކުރި ކަމަށް ޕްރޮފެސަރަކު ބުނި ނަމަވެސް މިކަމަށް ބާރުލިބޭ އެއްވެސް ވާހަކައެއް ޗައިނާ އިން ނުދައްކައެވެ.\nއޮގަސްޓް މަހުން ފެށިގެން ބޯޑަރު މައްސަލައިގައި ޗައިނާ އާއި އިންޑިއާ އިން ދަނީ ދޭތެރެ ދޭތެރޭއިން ހަމަލާތައް ބަދަލު ކުރަމުންނެވެ.\nދުނިޔޭގެ ބާރުގަދަ ގައުމުތަކުން އަބަދުވެސް އާއްމުން އިއުލާން ކުރުމެއް ނެތި ސިއްރުވެރި ހަތިޔާރު ތަރައްޤީ ކުރުމުގެ މަސައްކަތް ކުރެއެވެ. ޗައިނާ އިން ވެސް މިފަދަ ސިއްރުވެރި ހަތިޔާރުތައް އުފައްދަން މިހާރު ވަރަށް ބޮޑަށް އިންވެސްޓް ކުރަމުން ގެންދާނެ ކަމަށް ތަޖުރިބާކާރުން ލަފާކުރެއެވެ. ނަމަވެސް މިފަދަ މައުލޫމާތުތަކަކީ އެއްވެސް ގައުމަކުން އާއްމުކޮށް އިއުލާން ކުރާ މައުލޫމާތެއް ނޫނެވެ.\nއިންޑިއާ އާއި ޗައިނާ ގުޅޭ ބޯޑަރުގައި ހަމަލާ ބަދަލުކޮށްފި\nހަނގުރާމައަށް ތައްޔާރުވެ، ޗައިނާއިން އިންޑިއާ ބޯޑަރަށް ފައުޖުތައް ޖަމާކޮށްފި ކަމަށް ބުނެފި\nނޮވެމްބަރު 17, 2020 21:41\nތިއީ އާ ހަތިޔާރެއްނޫން.\nއެމެރިކާއިން ތި ހަތިޔާރު އުފައްދައި ބޭނުންކުރާތާ އަހަރު ތަކެއް ވެއްޖެ.\nނޮވެމްބަރު 17, 2020 23:30\nއެހެންވިއްޔާ އަފްޣާނިސްތާނުގެ ތާލިބާނުން ތި ޓެކްނޮލޮޖީ ބޭނުންކޮށްގެން ބަލިނުވީކީއްވެ؟ ނޫނީ އީރާންގެ މިލިޓެންޓުން އިރާގުން ބަލިނުވެ\nއެމަރިކާ ފަހަތައް ޖެހުނީކީއްވެ.؟\nއެކްޓިވް ޑިނައިލް ސިސްޓަމް\nނޮވެމްބަރު 18, 2020 18:20\nއެކްޓިވް ޑިނައިލް ސިސްޓަމް އިގިރޭސިން ގޫގުލް ކޮށްލަބަލަ. ތިވެޕަން ލޯޑު ކުރަން ޓައިމްނަގާތީ ކަޑަތަންކޮޅަކީ. 70 ޑިސްލައިކު އެބަޖެހޭ އިންޓަނެޓް ރަނގަޅުގޮތުގައި ބޭނުން ކޮށް އަޕްޑޭޓްވާން.\nނޮވެމްބަރު 17, 2020 22:24\nއެވަރުގެ ގަފަފަދަބަޔެއް ކައިރީ މިއުޅޭ ކެނެރީގޭ ނަސީދު މޭފުއްޕާފަ މިބުނަނީ "ފައްޓަރުބައި ވިއްކާފަ ލޯނު ދައްކަންވީހޯ"\nނޮވެމްބަރު 17, 2020 22:59\nމިއުޅޭ އަނެކަކު ހީކުރަނީ ޗައިނާއަށް ބުރިޖު ނުގެންދެވޭނެކަމަށް، އެކަމަކު އެއީ 25 ޓަނުގެ އެއްޗިހި ޖައްވަށް ފޮނުވާލެވޭ ކުޅަދާނަކަންހުރި ބައެއް.\nމަދު ބަޔަކަށް އެނގެނީ\nނޮވެމްބަރު 17, 2020 23:40\nހަދާންވޭތަ އެމަރިކާގެ ސީއައިއޭ ގެ އެންމެ ޒަމާނީ ކޮންޕިއުޓަރ ސިސްޓަމް ހަރުކޮށްފައި އޮންނަ ޑްރޯން އާރްކިއު170..ކުޅަދާނަ ސޮފްޓްވެއަރ އީރާނުން ހެކްކޮށްލި ސިއްރު ސައިބާ ހަމަލާ...އެމަރިކާ ގެ ސައިންސްވެރިން ނިދިނަގާލި\nވިސްނާ ވިސްނާ އެމަރިކާއަށް ނޭގުނު ކޮންކަހަލަ ޓެކްނޮލޮޖީ އެއް ކަމެއް އީރާންއަތުގައިވަނީ\nނޮވެމްބަރު 18, 2020 09:16\nސައި ހޮޓާތަކުންވެސް، ނޫހުގެ ކޮމެންޓްތަކުންވެސް އިނގެނީ ދިވެހިން ގާތް ގުޅުމެއް ބާއްވަން ބޭނުންވަނީ އިންޑިއާ އައްވުރެ ބޮޑަށް ޗައިނާއާއި އެކުކަން.\nނޮވެމްބަރު 18, 2020 10:27\nގެރި މޯދީއަށާއި މިތާ އުޅޭ ގައުމުގެ ގައްދާރުންނަށް މިހާރު އެއްޗެއް ވިސްނޭނެ.\nޖެނުއަރީ 25, 2021 21:09\nތީތި ދިމާމުރަންވީ ކެނެރީގޭ ނަޝީދުބޮލަށް...ޓެސްޓުކޮއްލަން ރަނގަޅުވާނެ


Vote laa bodethi tent thakugai faahaanaa aai AC ves | Mihaaru\nވޯޓު ލާ ބޮޑެތި ޓެންޓްތަކުގައި ފާހާނާ އާއި އޭސީ ވެސް\nއެޗްޕީއޭގެ އުސޫލާ އެއްގޮތަށް އިންތިހާބު ބާއްވަން ތައްޔާރުކުރި ޓެންޓުތައް މިހާރު ވަނީ ނިމިފައި. ލިކަމެކް ނަމަކަށް ކިޔާ ކުންފުންޏަކާ ހަވާލުކުރި މި މަސައްކަތަށް 3.7 މިލިއަން ރުފިޔާ ހޭދަކުރި.\nމިފްކޯ ކުރިމަތީގައި ހަދާފައި ހުރި އެންމެ ބޮޑު ޓެންޓު: މިތަނުގައި 1،200 އަށް ވުރެ ގިނަ މީހުންނަށް ގައިދުރުކަމާ އެކު މަޑުކުރެވޭނެ -- ފޮޓޯ: ނިޝާން އަލީ/ މިހާރު\n08 އެޕްރީލް 2021 - 13:45\nލޯކަލް ކައުންސިލް އިންތިހާބަށް ތައްޔާރުވާން މާލޭގެ ތިން ސަރަހައްދެއްގައި ބަހައްޓަން ހަދާފައިވާ ބިޔަ ފަސް ޓެންޓުގައި ދެ ފާހާނާ އާ އެކު އޭސީ ވެސް ހަރުކޮށްފި އެވެ.\nއަންނަ ހޮނިހިރު ދުވަހު ބާއްވާ މި އިންތިހާބުގައި ވޯޓު ލާ މަރުކަޒުތަކުގެ ގޮތުގައި އެ ފަސް ޓެންޓް ބޭނުންކުރާނެ އެވެ. އެ ޓެންޓްތައް ހެދީ އީސީގެ ރައީސް އަހުމަދު ޝަރީފް "މިހާރު" އަށް ވިދާޅުވި ގޮތުގައި އެޗްޕީއޭގެ ގައިޑްލައިނާ ގުޅިގެން، އިތުރު ސެންޓަރުތައް ބޭނުންވާތީ އެވެ.\nމިއީ މިކަހަލަ ޓެންޓްތަކެއް ހަދައިގެން ވޯޓު ލާ ފުރަތަމަ ފަހަރެވެ. މި ޓެންޓްތައް ބަހައްޓަނީ އިންތިހާބު ބާއްވަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ނެރުނު އުސޫލުގައި، ވޯޓު ފޮށިތަކަށް ވޯޓު ލާ މީހުންގެ އަދަދު މަދުކުރަން އަންގާފައި އޮތުމުންނެވެ.\nކާނިވަލް ސަރަހައްދުގައި ހަދާފައި ހުރި ޓެންޓުތައް -- ފޮޓޯ: ނިޝާން އަލީ\n"ކޮންމެ ވޯޓު ފޮއްޓަކަށް ވޯޓު ލާން ޖެހޭ މީހުންގެ އަދަދު މަދުކުރަން އެޗްޕީއޭ އިން އެދެމުން، ވޯޓު ފޮށިތަކުގެ އަދަދު ވެސް އިތުރުކުރަން ޖެހުނު. އެ ފޮށިތައް ބަހައްޓާނެ ތަންތަން ވެސް ހަދަން ޖެހުނު. މިއީ އެ ޓެންޓްތައް،" ޝަރީފް ވިދާޅުވި އެވެ.\nޝަރީފް ވިދާޅުވީ މި މަސައްކަތަށް 3.7 މިލިއަން ރުފިޔާ ހޭދަ ކުރާ ކަމަށެވެ. ޒަމާނީ އަދި ބިޔަ އެ ޓެންޓުތަކުގައި ހުރީ އޭސީ ހަރުކޮށްފަ އެވެ. އަދި ކޮންމެ ޓެންޓެއްގައި މަދުވެގެން ދެ ފާހަނަ ހަދާފައި ވެ އެވެ. އީސީން ބުނީ އެ ޓެންޓްތައް މިއަދު އީސީ އާ ހަވާލުކުރަން ޖެހޭ ކަމަށެވެ.\nޓެންޓް ހަދާ ކުންފުނިން ބުނީ، ޓެންޓުތަކުގެ މަސައްކަތް ހުރީ ނިމިފައިވާ ކަމަަށާއި އެ ތަކެއްޗާ ހަވާލުވާން އީސީއާ ގުޅައިފައިވާ ކަމަށެވެ.\nމިފްކޯ ކުރިމަތީގައި އޮތް ހުސްބިމުގައި ތިން ޓެންޓެއް ބަހައްޓަ އެވެ. އެއް ޓެންޓްގައި 20 ވޯޓު ފޮށި، އަދި އަނެއް ޓެންޓްގައި އަށް ވޯޓު ފޮށި އަދި އަދި އަނެއް ޓެންޓްގައި ދެ ވޯޓު ފޮށި ވެސް ބަހައްޓަ އެވެ.\nކާނިވާ ސްޓޭޖް ކުރިމަތީގައި ބަހައްޓާ ޓެންޓްގައި ފަސް ވޯޓު ފޮށި ބަހައްޓާ އިރު ދަރުމަވަންތަ ސްކޫލް ބިމުގައި ބަހައްޓާ ޓެންޓްގައި ފަސް ވޯޓު ފޮށި ބަހައްޓަ އެވެ. އެއީ ޖުމްލަ 40 ވޯޓު ފޮއްޓެވެ.\nއިންތިހާބުގައި ވޯޓު ލާން ދާ މީހުންނަށް ތައްޔާރުކޮށްފައިވާ ޓެންޓުތަކުގެ ބޭރުން ނަގާފައިވާ ފޮޓޯއެއް -- ފޮޓޯ: ނިޝާން އަލީ/ މިހާރު\nއެތަން ހަދާފައި ވަނީ ގައިދުރުކަމާ އެކު ގިނަ މީހުންނަށް މަޑުކުރެވޭނެ ގޮތަށެވެ. ލިކަމެކް އިން ބުނީ، އެންމެ ބޮޑު ޓެންޓުގައި ގައިދުރުކަމާ އެކު 1،200 މީހުންނަށް މަޑުކުރެވޭނެ ކަމަށެވެ.\nއިލެކްޝަން ނިމޭ ދުވަސް ނޫން އަނެއް ދުވަހު އެ ހުރިހާ ޓެންޓެއް ރޫޅާލާނެ އެވެ.\nމިދިޔަ އަހަރު ބާއްވަން ހަމަޖެހިފައިވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީ ކޮމިޓީގެ އިންތިހާބު، މި އަހަރުގެ އޭޕްރިލް މަހަށް ފަސްކުރަން ޖެހުނީ ކޮވިޑް-19ގެ ބަލިމަޑުކަމާ ގުޅިގެނެވެ. އިންތިހާބު އެންމެ ފަހުން މި ބާއްވަނީ ސިއްހީ ކުއްލި ނުރައްކަލުގެ ހާލަތެއްގައި އިންތިހާބު ބޭއްވޭނެ ގޮތަށް ގާނޫނު އިސްލާހުކުރުމަށް ފަހު އެވެ.\nއިލެކްޝަންސް ކޮމިޝަން އީސީގެ ރައީސް އަހުމަދު ޝަރީފް ލޯކަލް ކައުންސިލްތަކުގެ އިންތިޚާބު 2020\nއިލެކްޝަން ނިމޭ ދުވަސް ނޫން އަނެއް ދުވަހު އެ ހުރިހާ ޓެންޓެއް ރޫޅާލާނެ އެވެ. ހަމަ މިގޮތައް މިހާރު އޮތް ލުއިތައް ވެސް ރޫޅާލާ ނެ ދޯ ، ވޯޓް އައް ދޯ އަސްލު ލުއިތައް ދިނީ ޔަގީން ކަކޮއްލަން އަހާލީ\nއެކްޓިވިސްޓުން ކޮޅަކައް ލާރިކޮޅެއް ދިނީ. ޕެންޑެމިކެއްގެ އެންމެ ނުރައްކާ ދަނޑިވަޅުގަ ހާހުން ރައްޔިތުން އެއްތަނަކަށް ޖަމާކޮށްފަ އޭސީ ކޮށްފަ ހުރިތަނެއްގެ ރައްކާތެރިކަމަކީ ކޮބައިތޯ؟ ވޯޓު މިލަނީކީ އަލަކަށް ނޫން .\nރައްޔިތުންގެ ފައިސާތަށް ތަޅާބުރުއްސަނީ ކިތަށް މިލިޔަން ކަޓުވާލިބާ ބޭކާރުކަމެއް....\nބައެއްގެ ޖީބުތަކަށް އެނގުންވާނެކަން ކަށަވަރުވެ ޔަގީންވޭ.ވ.ވެދުން\nމިވެސް ކޮންމެސް އެއްޗެކޭ ކިޔައިގެން ވައްކަމެއް ކުރެވޭތޯ ކުރާ ކަންކަން\nއޭސީ ހަރު ކުރުމަކީ މާކަ ބޮޑުކަމެއްނޫން. އެކަމަކު ފްރޮންޓް ލައިނުގައި މަސައްކަތް ކުރާ މީހުންނަށް އެލެވެންސެއް ދޭން ޖެހުނީމަ ފައިސާ ނުހުރޭ.\nމިކަހަލަ ކަންކަމުގަ ދިވެހިންގެ ފޮނިދެންކުމާ ބޭކާރުހަރަދުކުރުން ހަމަ އެއްވަނަ، އެކަމު ނިންދަން ވަންނަން މިޖެހެނީ ތަނަވަސް މީހެއް ވިއްޔާ އަލިފާން ފޮއްޓެއް ވަރުތަނެއްގަ އަދި ފަގީރެއް ވިއްޔާ ސަންދޯކެއްގެ ޖާގައިގަ، ކައްކާ އައިބޮއި ނިމުނީމަ ހަމަ އެ މޭޒުމަތީ ފިލާވަލުހަދާ، ދެން ނިމުނީމަ އެތާ އަރާ އޮޝޯވެ ނިދަން މިޖެހެނީ. ހިއްހަމަ ޖައްސާލަން ބޭނުމިއްޔާ މިޖެހެނީ ފުރާޅުގަ ގަސްއިންދަން.\nއެހެންވެ ބުނަނީ ލާމަރުކަޒީ ނިޒާމަކީ ގައުމަށް ނުތަކާވަރ ހަރަދުބޮޑު ނިޒާމެކޭ. ކައުންސިލް ނެތަސް ސަރުާރުން ކޮށްދިނީމަ ތަރައްގީ ކުރެވޭނެ.\nފާޚާނާ ހުންނާނީ ސައުންޑު ޕްރޫފު ކޮށްފައި ބާރަށް ދުއްވާލިޔަސް އަޑު ބޭރަކަށް ލީކެއް ނުވާނެ!\nމިހެންވަންޏަ ޚަރަދު ބޮޑުވާނެ. މާލޭ މީހުން ވޯޓްލާނީ އޭސީގެ ފިނީގައި ތިބެގެން. ރާއްޖެތެރޭ މީހުން މެންދުރުގެ ގަދަ ހޫނުން ޓިނުތަށް އައްވަށް ދޮންވެފައިވާ ގަދަ ހޫނުގައި ތިބެގެން. ތަފާތު ނުކުރާށޭ.


Kamadhoo dive in PADI dive course thakeh hingaifi\nހިތާދޫ އޮންލައިން | 08 އޯގަސްޓު 2020\nޅ. އަތޮޅު ޑައިވް ޓުއަރގެ ނަމުގައި ބ. ކަމަދޫ ޑައިވް އެންޑް ވޯޓަރ ސްޕޯޓުސް އިން ވަނީ ޕަޑީ އޯޕަން ވޯޓަރ ޑައިވް ކޯސް ހިންގާ ކާމިޔަބު ކަމާއި އެކު ނިންމާފައެވެ.\nހުސްވި އޯގަސްޓު މަހު ކުރިއަށްދިޔަ މި ކޯހުގައި ޅ. ފެލިވަރު އަދި ނައިފަރުން ބައިވެރި ވި ފަރާތްތަކަށް ވަނީ ޕަޑީ އޯޕަން ވޯޓަރ ކޯހުގެ ސެޓިފިކެޓު ދީފައެވެ.\nކަމަދޫ ޑައިވް އެންޑު ވޯޓަރ ސްޕޯޓުސް އިން ބުނީ މިހާރު މިކޯސް ބ. ކަމަދޫގައި ފެށިގެން ދާކަމަށާއި މިކޯހުން ފާސްވާ ފަރާތްތަކަށް ލިބިގެން ދާނީ ޕަޑީ އިންޓަރނޭޝާނަލް ސެޓިފިކެޓެއްކަމަށެވެ.\nކަމަދޫ ޑައިވްގެ އޮފިޝަލް ޢަލީ ޝަފީގު ވިދާޅުވީ ކަމަދޫގައި ހިންގާ މިކޯހުގައި ބައިވެރިވެފައިވަނީ ކަމަދޫގެ ޒުވާނުންކަން އުފަލާއެކު ފާހަކަ ކުރައްވާ ކަމަށާއި ބ. އަތޮޅުގައާއި ކަމަދޫގައި ބާރު ސަޕީޑުގައި ލޯކަލް ޓޫރިޒަމް ކުރިއަރަމުން އަންނަ މިދަނޑިވަޅުގައި ކަމަދޫ ޑައިވްއިން ޑައިވަރުން ތަމްރީނު ކޮށްދެވޭތި އުފާކުރައްވާކަމަށެވެ.\nޝަފީގު ވިދާޅުވީ ކަމަދޫ ޑައިވްއިން ހިންގާ ކޯސްތައް ކުރިއަށް ގެންދާނީ ޕްރޮފެޝަނަލް ސްޓޭންޑާޑުގައި ކަމަށާއި ޕަޑީ އޯޕަން ވޯޓަރ ޕަޑީ އީއެފްއަރު ޕަޑީ ރެސްކިއު ކޯސް ޕަޑީ މާސްޓަރ އާއި ހިސާބަށް ޕަޑީ ކޯސްތައް ހިންގައި ސެޓިފިކެޓު ދެވޭނެ ކަމަށެވެ.\n"ކުރިއަށް ދެން އޮތީ އިންސްޓްރަކްޓަރ ޓްރޭނިންގ އަށް ކަމަދޫޑައިވް އެން ވޯޓަރ ސްޕޯޓްސް ތައްޔާރު ވުން ޕަޑީ އައިޑީސި އެއް ކަމަދޫގައި ހިންގުމަކީ ކަމަދޫ ޑައިވްގެ ފޮނި އުންމީދެއް" ޝަފީގު ވީދާޅުވިއެވެ.\nބ. ކަމަދޫގައި ލޯކަލް ގެސްތު ހައުސް ދުވަހަކަށްވުރެ ދުވަހެއް ދަނީ ގިނަވަމުންނެވެ. މިވަގުރު ކަމަދޫގައި 10 ވުރެ ގިނަ ގެސްޓު ހައުސް ރަނގަޅު ފެންވަރުގައި ހަދާފައި އެބަހުއްޓެވެ. ކަމަދޫ ޑައިވް އަކީ ކަމަދޫއަށް ކަންތައްތަކެއް ކޮށްދިނުމުގައި އަބަދުވެސް މަސައްކަތް ކުރާ ތަނެކެވެ. މިގޮތުން ފަރު ސާފުކުރުމާއި މުރަކަ އާލާކޮށް ދިރުވުމުގެ ޕްރޮގުރާމް ކަމަދޫ ޑައިވުން ވަނީ ހިންގާފައެވެ.


Labaan, Youth ministry ge executive director akah | Mihaaru\n07 އޯގަސްޓް 2019 - 12:34 57 comments\nމެއި 1، 2015 ގައި އޭރުގެ އިދިކޮޅު ފަރާތްތަކުން މާލޭގައި ކުރި މުޒާހަރާގައި ފުލުހަކަށް ހަމަލާ ދިނުމުގެ ކުށް ސާބިތުވެ ފަސް އަހަރަށް ލަބާން ޖަލަށް ލާން ކްރިމިނަލް ކޯޓުން ހުކުމްކުރި އެވެ. ނަމަވެސް މެއި 20، 2018 ގައި ޕެރޯލްގެ ދަށުން އޭނާ ވަނީ މިނިވަންކޮށްފަ އެވެ.\nޔޫތުގެ އެގްޒެކެޓިވް ޑިރެކްޓަރަކަށް ލަބާން އައްޔަންކުރެއްވީ އިއްޔެވެ. މިއަދު އޭނާ ވަނީ މަސައްކަތަށް ނިކުމެވަޑައިގެންފަ އެވެ.\nލަބާންއާ އެކު ނަންގަވާފައިވާ ފޮޓޯއަކާ އެކު، ޔޫތު މިނިސްޓަރު އަހުމަދު މަހުލޫފު ކުރެއްވި ޓްވީޓެއްގައި ވިދާޅުވީ، ގައުމީ ފުޓްބޯޅަ ޓީމުގެ ގޯލް ކީޕަރު ޔޫތު މިނިސްޓްރީއާ ގުޅިވަޑައިގަތުމަކީ ލިބިވަޑައިގެންނެވި އުފަލެއް ކަމަށެވެ. ޔާމީންގެ ސަރުކާރުގެ އަނިޔާވެރިކަމާ ދެކޮޅަށް ލަބާން ވަނީ ބޮޑެތި ގުރުބާނީތަކެއް ވެފައި ކަމަށް ވެސް ވިދާޅުވި އެވެ.\nއިތުރު ލިޔުންތައް ޔޫތު މިނިސްޓްރީ ސިޔާސީ މަގާމުތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު


Ronaldo Ge2Goalaa Eku Real In PSG Bali Kohfi - Vaguthu\nރޮނާލްޑޯގެ ދެ ގޯލާ އެކު ރެއާލް އިން ޕީއެސްޖީ ބަލިކޮށްފި\nކްރިސްޓިއާނޯ ރޮނާލްޑޯގެ ދެ ގޯލާ އެކު ޗެމްޕިއަންސް ލީގުގެ ދެވަނަ ބުރުގެ ފުރަތަމަ ލެގުގައި ރޭ ޕީއެސްޖީ އާއި ބައްދަލުކުރި މެޗުން 1-3 އިން ރެއާލް މެޑްރިޑް މޮޅުވެއްޖެއެވެ.\nރެއާލްގެ ދަނޑުގައި ރޭ ކުޅުނު މި މެޗުގެ ފުރަތަމަ ހާފްގައި ދެ ޓީމުގެ ފަރާތުން ދާދި ހަމަހަމަ ކުޅުމެއް ފެނިގެންދިޔައިރު މެޗުގެ ފުރަތަމަ ގޯލްޖަހާ ލީޑު ނެގީ ޕީއެސްޖީ އިންނެވެ. މި ގޯލު މެޗުގެ 33 ވަނަ މިނެޓްގައި ޕީއެސްޖީ އަށް ކާމިޔާބުކޮށްދިނީ އެޑްރިއެން ރަބިއޯއެވެ.\nމި ގޯލު ކާމިޔާބުކުރިތާ މާގިނަ އިރުތަކެއް ނުވަނީސް ކަވާނީ އަށް ވެސް ރަނގަޅު ފުރުސަތެއް ލިބުނެވެ. ނަމަވެސް ރެއާލްގެ ޕެނަލްޓީއޭރިއާ ތެރޭ ހުރެ އޭނާ ފޮނުވާލި ހަމަލާ ރެއާލްގެ ކުޅުންތެރިއަކު ވަނީ ދިފާއުކޮށްފައެވެ.\nޕީއެސްޖީ ލީޑުގައި އޮވެ ފުރަތަމަ ހާފް ނިމެން ދަނިކޮށް އެ ހާފްގެ ފަހު ވަގުތުކޮޅުތެރޭ ލިބުނު ޕެނަލްޓީ އަކުން ކްރިސްޓިއާނޯ ރޮނާލްޑޯ ވަނީ ރެއާލް އަށް ނަތީޖާ އެއްވަރުކޮށްދީފައެވެ. މި ގޯލަކީ ރޮނާލްޑޯ ޗެމްޕިއަންސް ލީގުގައި ރެއާލް އަށް ކާމިޔާބުކޮށްދިން 100 ވަނަ ގޯލެވެ.\nދެ ޓީމު ވެސް އެއްވަރެއްގައި އޮވެ ފުރަތަމަ ހާފް ނިމުނުއިރު ދެވަނަ ހާފްގައި ގިނަވަގުތު ބޯޅަ ހިފަހައްޓައިގެން ކުޅުނީ ޕީއެސްޖީ އިންނެވެ. ނަމަވެސް ގޯލުޖަހާނެ މާ ރަނގަޅު ފުރުސަތުތަކެއް ޕީއެސްޖީ އަށް ތަނަވަސްކުރެވިފައެއް ނުވެއެވެ.\nމި ހާފުގައި ރެއާލް އަށް މާ އެދެވޭ ކުޅުމެއް ނުދެއްކުނު ނަމަވެސް މެޗުގެ 83 ވަނަ މިނެޓްގައި ރޮނާލްޑޯ ވަނީ އެޓީމަށް މެޗުގެ ލީޑު ނަގާދީފައެވެ. އަދި އޭގެ ތިން މިނެޓްފަހުން އެސެންސިއޯ ދިން ޕާހަކުން މާސެލޯ ވަނީ ރެއާލްގެ ލީޑު ފުޅާކޮށްދީފައެވެ.\nމެޗު ނިމުމުގެ ކުރިން ގޯލްޖަހާނެ ރަނގަޅު ދެ ފުރުސަތެއް ޕީއެސްޖީ އަށް ވެސް ލިބުނެވެ. ނަމަވެސް އެމްބާޕޭ ފޮނުވާލި ހަމަލާ ރެއާލްގެ ކީޕަރު ނަވާސް ދިފާއުކުރިއިރު ނޭމާ ފޮނުވާލި ހަމަލާ ވަނީ ގޯލާ އަމާޒުވާ ގޮތް ނުވެފައެވެ.\nރޭގެ މޮޅާ އެކު މުބާރާތުގެ ކުއާޓާފައިނަލާއި ގާތަށް ރެއާލް އިން ޖެހިލާފައިވާއިރު ފާއިތުވި ދެ އަހަރު ވެސް މި މުބާރާތް ކާމިޔާބުކޮށްފައިވަނީ އެޓީމުންނެވެ.\nރެއާލް އާއި ޕީއެސްޖީ ބައްދަލުކުރާ ދެވަނަ ލެގުގެ މެޗު އޮންނާނީ އަންނަ މަހުގެ ހަވަނަ ދުވަހުއެވެ.\nފެބުރުއަރީ 15, 2018 08:21\nމުޅި މެޗަށް ބަލާއި ގިނައިރު ބޯޅަ ގެންގުޅިފަ ވަނީ ރެއާލް އިން އެއީ %51 އަދި އޮން ޓާގެޓައް 8 ސޮޓް ޕީއެސްޖީ އަށް4ސޮޓް ރޮނާލްޑޯ އަށް ލިބުނު ހުސް ފުރުސަތު ވެސް ފާހަގަ ކޮށްލަން\nފެބުރުއަރީ 15, 2018 08:25\nނަންވާނީ އެހެން ކްލަބްތައް..ރެފްރީހުރީ ރޭގަކޯޗެއްބޮއިފަބާ؟\nރިއާލްގެ ކުޅުންތެރިއަކު ޑައިވްކުރިޔަސް އިދިކޮޅުމީހާއަށް ރީނދޫކާޑު...\nފެބުރުއަރީ 15, 2018 09:21\nކޮބާ ބާސާގެ ސަޕޯޓރން ރެއާލްމެޑްރިޑް އޭ ބުންޏަސް ކުލަބުތަށް ޖެހިލުންވެ ސަބަބް ޗެންޕިއަސްލީގުގެ އެންމެބޮޑްރިކޯޑް\nފެބުރުއަރީ 16, 2018 17:17\nމިތިބީ ބާސާ ސަޕޯޓަރުން އާދެބަލަ މެސީގެ ފެންވަރު ދައްކާލާނަން ...


Faruvaa kuda nukurey, musthagbal salaamai kureveynee eyrun: Ameen | Mihaaru\nހެލްތް މިނިސްޓަރު އަމީން މިއަދުގެ ނޫސްވެރިންގެ ބައްދަލުވުމުގައި ވާހަކަ ދައްކަވަނީ: ފަރުވާ ނުކޮށް، ފިޔަވަޅުތަކާ އެއްގޮތަށް އަމަލު ކުރަން އޭނާ އެދިވަޑައިގަތް -- މިހާރު ފޮޓޯ/އަހުމަދު އަވްޝަން\n"ފަރުވާ ކުޑަ ނުކުރޭ، މުސްތަގްބަލް ސަލާމަތް ކުރެވޭނީ އޭރުން"\n27 މާޗް 2020 - 18:41 20 comments\nކޮވިޑް-19 އާ ގުޅިގެން މިހާރު އަޅަމުންދާ ފިޔަވަޅުތަކުގެ ސަބަބުން ދަތިތައް ކުރިމަތިވިޔަސް، މުސްތަގުބަލް ސަލާމަތް ކުރުމަށްޓަކައި މިކަމަށް އެއްބާރުލުން ދިނުމަށް ހެލްތް މިނިސްޓަރު އަބްދުﷲ އަމީން މިއަދު އިލްތިމާސް ކުރައްވައިފި އެވެ.\nކޮޮވިޑް-19 އާ ގުޅިގެން ސިއްހީ ނުރައްކަލުގެ ކުއްލި ހާލަތު އިއުލާންކޮށް، ގިނަ ފިޔަވަޅުތަކެއް އަންނަނީ އަޅަމުންނެވެ. އެގޮތުން، އޮފީސްތަކާއި ސްކޫލްތައް ބަންދުކޮށް، ފަތުރުވެރިން ރަށްރަށަށް އެރުވުން މަނާ ކުރުމާއި ރާއްޖެއިން ބޭރުން އަންނަ ދިވެހިން ކަރަންޓީން ކުރުން ފަދަ ފިޔަވަޅުތައް ދަނީ އަޅަމުންނެވެ.\nއިނގިރޭސި ވިލާތުން ރާއްޖެ އައި ދިވެއްސަކު ކޮވިޑް-19 އަށް ޕޮޒިޓިވްވުމާ ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި އަމީން ވިދާޅުވީ އެ ބަލި ހުރި މީހަކު ރާއްޖެއިން ނުފެނި ދިޔަޔަސް އެކަންކަން ލުއި ގޮތަކަށް ނުނަގަން އެދިވަޑައިގަންނަވާ ކަމަށެވެ. އަދި ސަރުކާރުން މަސައްކަތް ކުރަނީ އެ ބަލި ނާންނާނެ ކަމަށް ބަލައިގެން ނޫން ކަމަށާއި ފިޔަވަޅުތައް އަޅަމުން ދަނީ ރާއްޖެއަށް އެ ބަލި ފެތުރިގެންދިޔަ ނުދޭން ކަމަށް އޭނާ ވިދާޅުވި އެވެ. އެހެންވެ، މިވަގުތު ކެތްތެރިކަމާ އެކު، ފިޔަވަޅުތަކަށް އެއްބާރުލުން ދޭން އަމީން އެދިވަޑައިގަތެވެ.\n"އަޅުގަނޑުމެން އޮފީސްތައް ބަންދުކޮށް، ސްކޫލްތައް ބަންދުކޮށް ހުރިހާ ހަރަކާތްތަކެއް މަދު މި ކުރަނީ އަޅުގަނޑުމެން ގޭގައި މަޑު ކުރުމުގެ ސަބަބުން، އަޅުގަނޑުމެންގެ ތެރޭގައި ނޭނގި އޮތް ކަމުގައި ވީ ނަމަވެސް ފެތުރިގެން ދިއުމުގެ ފުރުސަތު ކުޑަ ކުރުމަށްޓަކައި." އަމީން ވިދާޅުވި އެވެ.\nމިއަދު ހަވީރު ބޭއްވި މީޑިއާ ބްރީފިންގައި ހެލްތު މިނިސްޓަރު އަމީން (މ) ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު\nއަމީން ވިދާޅުވީ ކަރަންޓީނާއި އައިސޮލޭޝަންގައި 14 ދުވަހު ތިބެން ޖެހުމަކީ ފަސޭހަ ކަމަކަށް ނުވެދާނެ ކަމަށާއި އެކަމަކު އެއީ މުސްތަގްބަލް ސަލާމަތް ކުރެވޭނީ އެ ދަތިތައް މިވަގުތު ތަހައްމަލު ކުރުން ކަމަށް އޭނާ ވިދާޅުވި އެވެ. އެހެންވެ، ކަަރަންޓީނާއި އައިސޮލޭޝަންގައި ތިބޭ ފަރާތްތަކުން ވެސް ކަމާބެހޭ ފަރާތްތަކަށް އެއްބާރުލުން ދޭން އެދިވަޑައިގަންނަވާ ކަމަށް އޭނާ ވިދާޅުވި އެވެ.\n"އުނދަގޫ ކަން ތަހައްމަލު ކުރެވިއްޖެ ކަމަށް ވާ ނަމަ، ކުރިއަށް އޮތް އެތައް އަހަރަކު އަޅުގަނޑުމެން ސަލާމަތްވެގެން އެ ދިޔައީ. އެ އުނދަގޫ ކަން ފަރުވާ ކުޑަކޮށް ނެގުމަކީ ކުރެވިގެންވާނެ ކަމެއް ނޫން." އަމީން ވިދާޅުވި އެވެ.\nއެ ނޫސްވެރިންގެ ބައްދަލުވުމުގައި އައިޖީއެމްއެޗްގެ ޑޮކްޓަރު ނަޒްލާ މުސްތޮފާ ވިދާޅުވީ ކޮވިޑް-19 ގެ ނުރައްކާ އޮތީ އުމުރުން ދުވަސްވީ މީހުންނާއި ބޮޑެތި ބަލިތައް ހުރި މީހުންނަށް ކަމަށް ކުރިން ބެލެވިފައި އޮތަސް، ފަހުގެ ހޯދުންތަކުގައި ސިއްހީ އެއްވެސް ބައްޔެއް ނެތް މީހުންނަށް ވެސް އޭގެ ނުރައްކާ އެބައޮތް ކަން ހާމަވެފައިވާ ކަމަށެވެ. އަދި ސާފުތާހިރު ކަމަށް އެންމެން ވެސް މިވަގުތު އިސްކަން ދޭންޖެހޭ ކަމަށާއި ގޭގައި ތިބުމަކީ ފަސޭހަ ކަމަކަށް ނުވިޔަސް، އެކަމަށް އެއްބާރުލުން ދޭން އެދޭ ކަމަށް ނަޒްލާ ވިދާޅުވި އެވެ.\n"އުނދަގޫ ކަން ތަހައްމަލު ކުރެވިއްޖެ ކަމަށް ވާ ނަމަ، ކުރިއަށް އޮތް އެތައް އަހަރަކު އަޅުގަނޑުމެން ސަލާމަތްވެގެން އެ ދިޔައީ. އެ އުނދަގޫ ކަން ފަރުވާ ކުޑަކޮށް ނެގުމަކީ ކުރެވިގެންވާނެ ކަމެއް ނޫން." އަމީން\nކޮވިޑް-19 އަށް ޕޮޒިޓިވްވީ އިނގިރޭސިވިލާތުން ރާއްޖެ އައި ދިވެއްސެކެވެ. އޭގެކުރިން އެ ބައްޔަށް ރާއްޖެއިން 13 މީހަކު ޕޮޒިޓިވް ވިޔަސް، އޭގެ ތެރޭގައި ދިވެއްސަކު ނުހިމެނެ އެވެ. އަދި އޭގެ ތެރެއިިން ނުވަ މީހަކު ވަނީ ފަރުވާއަށް ފަހު ރަނގަޅުވެފަ އެވެ.\nއިތުރު ލިޔުންތައް އަބްދުﷲ އަމީން، ހެލްތު މިނިސްޓަރު ސިއްހީ ކުއްލި ނުރައްކަލުގެ ހާލަތު ސިއްހަތު ބަލިތައް ހެލްތު މިނިސްޓްރީ


Football: Lanka balikoh anhen Team ah Bronze Medal\nފުޓްބޯޅަ: ލަންކާ ބަލިކޮށް އަންހެން ޓީމަށް ބްރޮންޒް މެޑަލް\nއަންހެން ޓީމުން ލޯ މެޑަލް ހޯދުމަށް ފަހު އުފާ ކުރަނީ --- ފޮޓޯ: މުހައްމަދު ރިފްއަތު | އެމްއޯސީ\nސައުތު އޭޝިއަން ގޭމްސްގެ އަންހެން ފުޓްބޯޅަ އިވެންޓްގައި ލަންކާގެ މައްޗަށް 2-1 ގެ ނަތީޖާ އަކުން ކާމިޔާބު ހޯދައި ރާއްޖޭގެ ގައުމީ އަންހެން ޓީމުން ބްރޮންޒް މެޑަލް ހޯދައިފި އެވެ.\nމިއީ ސަރަހައްދީ މުބާރާތެއްގައި ރާއްޖޭގެ އަންހެން ޓީމަށް މިހާތަނަށް ލިބުނު އެންމެ ބޮޑު ކާމިޔާބެވެ. އަންހެން ޓީމުން މީގެ ކުރިން ސަރަހައްދީ ލެވަލްގައި ހޯދި އެންމެ ބޮޑު ކާމިޔާބީ އަކީ 2016 ވަނަ އަހަރު އިންޑިއާގައި ބޭއްވި ސާފް ޗެމްޕިއަންޝިޕްގެ ސެމީ ފައިނަލަށް ދަތުރު ކުރުމެވެ.\nމިއަދު ލަންކާ އާ ދެކޮޅަށް ކުޅުނު މެޗުގައި ރާއްޖޭގެ ލަނޑުތައް ކާމިޔާބު ކުރީ އާމިނަތު ޝާމިލާ އާއި އައިޝަތު ފިރުޝާ އެވެ. އަންހެން ޓީމަށް ދެކުނު އޭޝިއާގެ އެންމެ ބޮޑު ކުޅިވަރު ގޭމްސްގައި މެޑަލް ހޯދައިދިނީ ކުރިން ފުރަތަމަ ޑިވިޝަންގެ ކުލަބުތަކަށްވެސް ކޯޗް ކޮށްދިން އަހްމަދު ނާޝިދު (ނާދު) ކޯޗް ކަމުގެ ދަށުންނެވެ.\nއަންހެން ޓީމުން ވަނީ، މުހައްމަދު އާތިފް (އާތީ)ގެ ކޯޗް ކަމުގެ ދަށުން މިދިޔަ އަހަރު ސިންގަޕޫރުގައި ބޭއްވި އިންޓަނޭޝަނަލް ވިމެންސް ކުއަޑްރަންގިއުލާ މުބާރާތުން ލޯ މެޑަލް ހޯދާފަ އެވެ. ސައުތު އޭޝިއަން ގޭމްސްގެ އަންހެން ފުޓްބޯޅަ ކުރިއަށް ދަނީ ޕޮކްހާރާގަ އެވެ. ފިރިހެން ފުޓްބޯޅަ ކަތަމަންޑޫގަ އެވެ. ފަހު މެޗުގައި ފިރިހެން ޓީމު މިއަދު ނުކުންނާނީ ނޭޕާލް އާ ދެކޮޅަށެވެ.\nސައުތު އޭޝިއަން ގޭމްސް ގައުމީ ފުޓްބޯޅް ޓީމް


Director Farhad aaeku masaikaiy kuran Vicky thahyaaru vanee\nފަރްހާދު އާއި ވިކީ--\nޑައިރެކްޓަރު ފަރްހާދާއެކު މަސައްކަތް ކުރަން ވިކީ ތައްޔާރުވަނީ\nކާމިޔާބު ފިލްމު "ހައުސްފުލް" ގެ ޑައިރެކްޓަރެއް ކަމަށްވާ ފަރްހާދު ސަމްޖީއާއެކު އަރަމުން އަންނަ ބޮލީވުޑުގެ ޒުވާން ތަރި، ވިކީ ކައުޝަލް މަސައްކަތް ކުރަން އުޅޭ ކަމުގެ އަޑުތަކެއް ފެތުރެން ފަށައިފި އެވެ.\n"ލޭންޑް އޮފް ލުންގީ" ނަމަކަށް ކިޔާ ފިލްމެއްގައި ފަރްހާދާއެކު ވިކީ މަސައްކަތް ކުރާ ކަމަށް މީގެ ކުރިން ވެސް އަޑުތައް ފެތުރު ނަމަވެސް އެ އަޑުތައް ގަދަވެފައި މިވަނީ ދާދި ފަހުން ފަރްހާދް އިންޑިއާގެ ނޫހަކަށް ދިން އިންޓަވިއުއަކާ ގުޅިގެންނެވެ.\nއެގޮތުން ވިކީއާއެކު މަސައްކަތްކުރަން ލިބިއްޖެނަމަ އެކަން ކުރާނެތޯ ސުވާލުކުރުމުން އޭނާ ވަނީ ވިކީއާއެކު މަސައްކަތް ކުރަން ބޭނުން ނުވާނީ ކާކުތޯ ސުވާލު އުފައްދާފަ އެވެ. އަދި ވިކީގެ ބައްޕައާއެކު ވެސް މަސައްކަތް ކޮށްފައިވާނެކަން ފާހަގަކޮށް ފަރްހާދު ބުނީ، ހުރިހާ ކަމެއް ރަނގަޅަށް ހިނގައްޖެނަމަ އެމީހުން އެކުގައި މަސައްކަތް ކުރާނެ ކަމަށެވެ.\nފަރްހާދު މިވަގުތު އަންނަނީ އެފިލްމުގެ ސްކްރިޕްޓްގެ މަސައްކަތް ކުރަމުންނެވެ. އެ ހުރިހާ މައޫލާމާތެއް މީޑިއާއާ ހިއްސާކުރެވޭނީ ހައުސްފުލް ފިލްމު ޝޫޓުކޮށް ނިމުމުން ކަމަށް އޭނާ ބުނެ އެވެ. އަދި ކުރިއަށް އޮތް ފިލްމު "ލޭންޑް އޮފް ލުންގީ" ޑައިރެކްޓް ކުރާނީ އޭނާތޯ ނުވަތަ ނޫންތޯ ވެސް އަދި ނުނިންމާ ކަމަށް ފަރުހާދު ބުނެ އެވެ.\nގިނަ ބައެއްގެ ސަމާލުކަން ވިކީ ދަމައިގަތީ މިދިޔަ އަހަރު ނެރުނު ފިލްމު "ރާޒީ" ގައި މަސައްކަތް ކޮށްގެންނެވެ. އެއަށްފަހު ކާމިޔާބު ފިލްމު ސަންޖޫގައި ވެސް އޭނާ މަސައްކަތް ކުރިއިރު މިއަހަރުގެ ކުރީކޮޅު ނެރުނު ފިލްމު "ޔޫރީ: ދަ ސާޖިކަލް ސްޓްރައިކް" ގައި ވެސް އޭނާ މަސައްކަތް ކުރިއެވެ. މިހާރު އޭނާ އަންނަނީ ކަރަން ޖޯހަރުގެ ކުރިއަށް އޮތް ފިލްމު "ތަހުތު" ގައި މަސައްކަތް ކުރަމުންނެވެ.


އައިސް ލޮލީގެ ރަހަ ބަލައިފިންތަ؟ ތަފާތު، ރަހަ ވެސް މީރު!\nސަންކުއިކް އައިސް ލޮލީގެ ރަހަ ބަލައިފިންތަ؟ ތަފާތު، ރަހަ ވެސް މީރު!\n13 ޖަނަވަރީ 2022 - 12:45 0\nއައިސް ލޮލީގެ ފަސް ރަހައެއް ލިލީން ވަނީ ބާޒާރަށް ނެރެފައި\nކުޑައިރު ލޮލީ ގަންނަ ހަނދާނާއި، ލޮލީ ބޮއެ ހުސްވުމުގެ ކުރިން ވިރި ހުސްވެގެންދާ ހަނދާން އެބަ ހުއްޓެވެ. ކައިރި ފިހާރައެއްގައި ވިއްކަން ހުންނަ, ގޭގައި ތައްޔާރުކުރި އެ ލޮލީއަކީ މިހާރު އާއްމުކޮށް ލިބޭ އެއްޗެއް ނޫނެވެ. ނަމަވެސް ލިލީ ސްޓޯރުން މިހާރު ވަނީ ޒަމާނީ ގޮތަށް އައިސް ލޮލީއެއް ބާޒާރަށް ނެރެފަ އެވެ.\nރާއްޖޭގެ މާކެޓްގައި ވެސް އެތައް އަހަރެއް ވެފައިވާ ސަންކުއިކް ޖޫސް ބްރޭންޑުގެ އާ އުފެއްދުމެއްގެ ގޮތުގައި ބާޒާރާ ނެރެފައިވާ "ސަންކުއިކް އައިސް ލޮލީ"ގެ ފަސް ރަހައެއް ލިބެން އެބަ ހުއްޓެވެ. އެއީ ޓްރޮޕިކަލް، އޮރެންޖް، ލުނބޯ، އަނބު، ސްޓްރޯބެރީ އައިސް ލޮލީ އެވެ.\nމޭވާތެ ތާސީރު ހިމަނައިގެ އުފައްދާފައިވާ ސަންކުއިކްގެ މީރު ރަހަތަކާއެކު ތާޒާކަން ގެނެސްދޭނެ މި ލޮލީ، ހުސްވަންދެން ވެސް އޭގެ ޓެކްސްޗާގެ ޒާތަށާއި ރަހައަށް ބަދަލެއް ނާދެ އެވެ. އާޓިފިޝަލް ސްވީޓްނާއެއް ނާޅަ އެވެ. މިއީ ހޫނުކަން ފިނިކަމަށް، ވަރުބަލިކަން ގަދަ ކަމަށް ބަދަލުކޮށް، އުފާވެރިކަމާއި ހަމަޖެހުން އިތުރަށް ލިއްބައިދޭނެ ރަހަމީރު ލޮލީ އެކެވެ.\nއެހެން ލޮލީއާ ހިލާފަށް މި ވައްތަރު އަބަދު ފްރިޖުގައި ބަހައްޓާކަށް ނުޖެހެ އެވެ. ފިހާރައިގެ ހަރުގައި ބަހައްޓައިގެން ވެސް ވިއްކޭނެ އެވެ. ބޯންވުމުން ގޭގައި ހުންނަ އައިސް އަލަމާރިން ވެސް ގަނޑުކޮށްލުމަށް ފަހު ބޭނުން ކުރަންވީ އެވެ.\nސޮލިޓެއާ: ކޮންމެ ދުވަހެއްގެ ނިމުން އިރު އޮއްސޭ މަންޒަރާއެކު\nސޮލަޓެއާ: މޮޅު ފަރުމެއް، ޒަމާނީ، ހިތްފަސޭހަ އެޕާޓްމަންޓްތަކެއް\nމެރިން އެކްސްޕޯގައި "ވިލާ ފިއުޝަން" ލޯންޗުކުރަނީ


ފަތުވާ: ރުޤްޔާކުރާއިރު ވަކިކަމަކަށް ވަކި އާޔަތެއް ވަކި ޢަދަދަކަށް ކިޔުމަށް ޚާއްޞަކުރުން – DhiSalafiyyah\nފަތުވާ: ރުޤްޔާކުރާއިރު ވަކިކަމަކަށް ވަކި އާޔަތެއް ވަކި ޢަދަދަކަށް ކިޔުމަށް ޚާއްޞަކުރުން\n22/09/2012 ޢިލްމުވެރިންގެ ފަތުވާދިސަލަފިއްޔާ\nއަދިވެސް ޝަރުޢީ ރުޤްޔާބެހޭގޮތުން އަޅުގަނޑު ތިޔަބޭފުޅުންނާ ސުވާލެއްކުރާނަމެވެ. ކޮންމެ ވައްތަރެއްގެ ޙާލަތަކަށް، ބައެއް އާޔަތްތެއް ވަކި ޢަދަދަކަށް ކިޔުމަށް ޚާއްޞަކުރެވިދާނެހެއްޔެވެ؟ ނުވަތަ ނޫން ހެއްޔެވެ؟ މިޘާލަކަށް މިވަނި ނަންބަރު އާޔަތެއް (2001) ފަހަރު އަދި އެނޫންވެސްއެވެ.\nޖަވާބު: ޝަރުޢީ ރުޤްޔާވަނީ ޤުރުއާނުންނާއި އަދި ޝަރުޢީ ދުޢާތަކުންނެވެ. އާޔަތެއް ނުވަތަ ދުޢާއެއްވިޔަސް ވަކި ޢަދަދަކަށް ކިޔުމަށް ކަނޑައެޅުމަށް ދަލީލެއް ބޭނުންވާނެއެވެ. އެކަމުގައި އަޅުގަނޑުމެންނަށް ދަލީލެއް އިނގިފައެއްނުވެއެވެ. ނަމަވެސް ހަމަކަށަވަރުން ނަބިއްޔާ صلى الله عليه وسلم ދުޢާއެއްކުރައްވާނަމަ ބައެއްފަހަރު ތިންފަހަރު ތަކުރާރުކުރައްވައެވެ.\nފަހެ ޢާއިޝަ رضي الله عنها ގެ އަރިހުން ރިވާވެގެން އައިސްފައިވެއެވެ. ހަމަކަށަވަރުން ނަބިއްޔާ صلى الله عليه وسلم ކޮންމެ ރެއަކުވެސް ތަންމަތީގައި އޮށޯވެ ދެއަތްޕުޅު ޖަމާކުރެއްވުމަށްފަހު އެއަށް نَفَث(1) ކުރައްވައެވެ. ފަހެ ( قل هو الله أحد ) ( قل أعوذ برب الفلق ) ( قل أعوذ برب الناس ) އެއަށް ކިޔުއްވައެވެ. އެއަށްފަހު ވީވަރަކުން ހަށިގަނޑުގައި ދެއަތް ހިންގަވާލައްވައެވެ. ފައްޓަވަނީ ބޮލުންނާއި މޫނުންނެވެ. އަދި ހަށިގަނޑުގެ ކުރިމަތީގައިވާ ގުނަވަންތަކުންނެވެ. [ އެބަހީ: މެއާއި ބަނޑުފަދަ ގުނަވަންތަކުންނެވެ.] އެފަދައިން ތިންފަހަރު ކުރައްވައެވެ.\nސުޢޫދީ ޢަރަބިއްޔާގެ ޢިލްމީ ދިރާސާތައްކޮށް ފަތުވާދޭ ދާއިމީ ކޮމިޓީ\nبكر أبو زيد ، صالح الفوزان ، عبد الله بن غديان ، عبد العزيز آل الشيخ ، عبد العزيز بن عبد الله بن باز.\n( الجزء رقم : 1، الصفحة رقم: 210)\nމިފަތުވާގެ އަޞްލުބައްލަވާ : ލިންކު


Rathafandhoo Football Dhandugai Alifaanuge Haadhisaa eh Higaifi - AO News\nގދ. ރަތަފަންދޫ ފުޓްބޯޅަ ދަނޑުގައި އަލިފާނުގެ ހާދިސާއެއް ހިގައިފިއެވެ.\nމިއަދު މެންދުރު 14:00 އެހާކަންހާއިރު ހިގާފައިވާ އެ ހާދިސާގައި އެރަށުގެ ފުޓްބޯޅަ ދަނޑުގައި ހުރި ހުރިހާ ގަހެއްގައި އަލިފާން ރޯވެ އަނދާފައިވާކަމަށް އެރަށު ކައުސިލްގެ ރައީސާ އަމާނީ މުއީން އޭ.އޯ ނިއުސް އަށް މައުލޫމާތު ދެއްވިއެވެ. އަމާނީ އިތުރަށް ވިދާޅުވީ އަލިފާން ރޯވާން މެދުވެރިވި އެއްވެސް ސަބަބެއް އަދި އެނގިފައި ނުވާކަމަށާއި އަދި އަލިފާނުގެ ސަަބަބުން އެއްވެސް ގެއަކަށް އަސަރު ކޮށްފައިނުވާ ކަމަށެވެ.\nއެހެންނަމަވެސް އެސަރަޙައްދަކީ ބޮޑު ސަރަހައްދަކަށް ވެފައި މުޅި ސަރަހައްދުގައި އަލިފާން ރޯވެފައި ވުމުން އާންމުންނަށް ދުމުގެ އަސަރު ކޮށްފައިވާކަމަށް އަމާނީ ވިދާޅުވިއެވެ. ރަށު ކައުންސިލާއި އާންމު ރައްޔިތުންގެ އިތުރުން އެރަށުގައި ގާއިމް ވެފައިވާ މޯލްޑިވްސް ޕޮލިސް ސަރވިސްގެ އެހީތެރިކަމާއެކު އެތަނުގައި ރޯވެފައިވާ އަލިފާން 14:34 އެހާކަންހާއިރު ނިއްވާލެވިފައިވާކަމަށް އަމާނީ ވިދާޅުވިއެވެ.\nއަމާނީ ވިދާޅުވީ މިފަދަ ދަނޑިވަޅެއްގައި ރަށު ކައުންސިލްގައި ޕަންޕެއްހާ ހިސާބުވެސް ނެތުމަކީ ލަދުވެތި ކަމެއްކަމަށާއި، މިފަދަ ހާލަތްތަކުން ރައްކާތެރި ވުމަށް ބޭނުންވާ ސާމާނު ވީހާވެސް އަވަސް މުސްތަގްބަލެއްގައި ކައުންސިލުން ހޯދާނެ ކަމަށެވެ. އަދި އަމަލީ ގޮތުން މިކަމުގައި ބައިވެރިވެދިން އެންމެހާ ބޭފުޅުންނަށް އެކަމަނާގެ ޝުކުރު އަދާކޮށްފައި ވެއެވެ.\nރަތަފަންދޫ ކައުންސިލްގެ އިދާރާމޯލްޑިވްސް ޕޮލިސް ސަރވިސްގދ. ރަތަފަންދޫގދ. އަތޮޅު\nއޮގަސްޓް 21, 2021\nއަމާނީ އަކީ ނާއިބްރައީސް


BML in Ramadan mahu Khidhumaiy dheyne gadithah Aammu Koffi - AO News\nބީއެމްއެލް އިން ރަމަޟާން މަހު ޚިދުމަތް ދޭނެ ގަޑިތައް ޢާންމުކޮށްފި\nބޭންކް އޮފް މޯލްޑިވްސުް (ބީއެމްއެލް) އިން ރަމަޟާން މަހު ޚިދުމަތް ދޭނެ ގަޑިތައް ޢާންމުކޮށްފިއެވެ.\nއެ ބޭންކުން ބުނީ އެހެން މަސްތަކާއި ޚިލާފަށް ރޯދަމަހު ބީއެމްއެލްއިން ޚިދުމަތްދޭ ވަގުތުތައް މަދުވާނެ ކަމަށެވެ. އެގޮތުން އާދިއްތަ ދުވަހުން ފެށިގެން ބުރާސްފަތި ދުވަހަށް، ޚިދުމަތް ދޭނީ ކޮންމެ ދުވަހެއްގެ ހެނދުނު 9:30 އިން ފެށިގެން މެންދުރު 12:00 އަށް ކަމަށް އެ ބޭންކުން ބުނެއެވެ. އަދި ޝައްވާލުމަހުގެ ފުރަތަމަ7ދުވަހު ވެސް އެ ބޭންކުން ޚިދުމަތް ދޭނީ ހަމައެގަޑިތަކުގައި ކަމުގައި ވެސް އެ ބޭންކުން ބުންޏެވެ.\nބީއެމްއެލް އިން ބުނީ ރާއްޖޭގެ އެކި ކަންކޮޅުތަކުގައި ގާއިމުކޮށްފައިވާ ސެލްފް ސަރވިސް ބޭންކިންގ ސެންޓަރތައް މެދުވެރިކޮށް ޖަމާކުރުމާއި ފައިސާ ނެގުމާއި ފައިސާ ފޮނުވުމުގެ ޚިދުމަތް 24 ގަޑިއިރު ލިބޭނެކަމަށެވެ. އަދި މީހުން ދިރިއުޅޭ ރަށްތަކުގައި ގާއިމުކޮށްފައިވާ ކޭޝް އެޖެންޓުން މެދުވެރިކޮށް އަސާސީ ބޭންކިންގ ގެ ޚިދުމަތްތަކާއި ބޭންކުގެ ކޮންޓެކްޓް ސެންޓަރ މެދުވެރިކޮށް ކަސްޓަމަރުންނަށް މި ރަމަޟާން ތެރޭގައި ޚިދުމަތް ދޭނެ ކަމަށް ވެސް ބުންޏެވެ.\nމި މުއްދަތުގެ ތެރޭގައި ރާއްޖޭން ބޭރަށް ފައިސާ ފޮނުވުމާއި ބީއެމްއެލް ޗެކް ޕްރޮސެސް ކުރުމާއި ޕޭ ރޯލް އަދި ލޯކަލް ޓްރާންސްފަރ އެންޑް ޕޭމަންޓްގެ ޚިދުމަތްދިނުން ހިމެނޭ ކަމަށް ބީއެމްއެލް އިން ބުންޏެވެ. އަދި މި ޚިދުމަތްތައް ހެނދުނު 11:00ގެ ކުރިން ލިބޭ ހުށަހެޅުންތަކާއި ޖަމާކުރާ ޗެކްތައް އެދުވަހުން އެދުވަހަށް ޕްރޮސެސް ކުރުމަށް ހަމަޖެހިފައިވާކަމަށާއި ހެނދުނު 9:00ގެ ކުރިން ޖަމާކުރާ އެހެން ބޭންކުތަކުގެ ޗެކްތައް އެދުވަހު ޕްރޮސެސްކުރުމަށް ހަމަޖެހިފައިވާ ކަމަށް ވެސް ބީއެމްއެލްއިން ބުނެއެވެ.